

Zadávanie nadlimitnej zákazky

na uskutočnenie stavebných prác

**Diaľnica D3 Žilina, Brodno – Kysucké Nové Mesto, stavebné práce**

v zmysle zmluvných podmienok FIDIC – červená kniha

SÚŤAŽNÉ PODKLADY

**Zväzok 3**

**Technické špecifikácie**

**časť 1**

**Všeobecné informácie a požiadavky**

Bratislava, 11/2024

Technické predpisy rezortu (ďalej len „TPR“) Ministerstva dopravy SR (MD SR) vrátane Technických podmienok (ďalej len „TP“), vzorových listov (ďalej len „VL“), Technicko-kvalitatívnych podmienok (ďalej len „TKP“) a katalógových listov (ďalej len "KL") sú zverejnené na <http://www.mindop.sk> resp. na [http://www.ssc.sk](http://www.ssc.sk/). Informácia o ich schválení je uverejnená v Spravodajcovi MD SR.

Zväzok 3 Časť 1

Obsahuje „Všeobecné informácie a požiadavky“. Všeobecné informácie obsiahnuté vo zväzku 3 časť 1 majú doplňujúci charakter k „TKP 00“, ktoré sú všeobecne platné a záväzné pre Zhotoviteľa.

Zväzok 3 Časť 2

Obsahuje ostatné TKP, Katalógové listy (ďalej len KL)zverejnené na stránke [www.mindop.sk](http://www.mindop.sk), resp. na [www.ssc.sk/sk/technicke-predpisy-rezortu/Zoznam-tp.ssc](http://www.ssc.sk/sk/technicke-predpisy-rezortu/Zoznam-tp.ssc)

Zväzok 3 Časť 3

Obsahuje Zvláštne technicko-kvalitatívne podmienky (ďalej len „ZTKP“), ktoré vypracoval kolektív projektantov Objednávateľa konkrétne pre túto stavbu a Objednávateľ Národná diaľničná spoločnosť, a.s. vydáva tieto „Zvláštne technicko-kvalitatívne podmienky“.

**V prípade zistenia nejasností, rozporných údajov alebo požiadaviek medzi jednotlivými časťami Zväzku 3, platí nasledovné poradie záväznosti v zostupnom poradí:**

Zväzok 3 časť 1: Všeobecné informácie a požiadavky

Zväzok 3 časť 3: Zvláštne technicko-kvalitatívne podmienky

Zväzok 3 časť 2: Všeobecné Technicko-kvalitatívne podmienky a katalógové listy

**V čase vyhlásenia verejnej súťaže ešte nie je vydané a právoplatné stavebné povolenie a záverečné stanovisko MŽP SR; dopracovanie požiadaviek a podmienok zo stavebného povolenia a záverečného stanoviska MŽP SR do dokumentácie na vykonanie prác (DVP), sa bude spravovať súťažnými podkladmi v časti „Zmluvné podmienky“, čl. 13 Zmeny a úpravy.**

Prílohy Zv. 3, časť 1:

1. Územné rozhodnutie č. 2008/C-7489/HI s právoplatnosťou vyznačenou dňa 12.02.2014
2. Rozhodnutie OÚ Žilina o právoplatnosti územného rozhodnutia   
   č. OU-ZA-OVBP2/V/2014/00071-1/Pál s právoplatnosťou vyznačenou dňa 12.02.2014
3. Osvedčenie o strategickej investícii, vydané MDSP pod číslom 20356/2024/SSD/59650-M zo dňa 19.07.2024
4. Záväzné stanovisko Krajského pamiatkového úradu Žilina   
   č. KPUZA-2023/19349-2/100817/KOP
5. Štruktúra DGN pre ESID
6. Minimálne technické špecifikácie
7. Starostlivosť o vegetačné úpravy
8. Korporátny dizajn manuál NDS
9. Vzor zmluvy ku kybernetickej bezpečnosti
10. Poverenie Koordinátor dokumentácie
11. Technické predpisy
12. Záverečné stanovisko pre navrhovanú činnosť „Diaľnica D18 v úseku Hričovské podhradie - Kysucké Nové Mesto“ zo dňa 27.07.1998
13. Záverečné stanovisko č. 1823/2018-1.7/dj pre navrhovanú činnosť „Zmena diaľnice D3 Žilina (Brodno) - Kysucké Nové Mesto od km 16,880 po km 19,280“ zo dňa 13.04.2018
14. Rozsah hodnotenia 7120/2021-6.6/ac-RH zo dňa 19.08.2021
15. Odborný posudok zo dňa 21.08.2024, vypracoval Mgr. Černohous
16. Príloha č.16 - Tok informácii zo stavby
17. Správa o hodnotení Diaľnica D3 Žilina, Brodno - Kysucké Nové Mesto (12/2023)

**Zväzok 3, časť 1 Všeobecné informácie a požiadavky**

**o b s a h**

[1. VŠEOBECNÉ INFORMÁCIE 7](#_Toc181941632)

[1.1. ÚČEL DIELA 7](#_Toc181941633)

[1.2. ZÁKLADNÉ ÚDAJE O STAVENISKU 7](#_Toc181941634)

[1.2.1. Lokalita 7](#_Toc181941635)

[1.2.2. Geologické a hydrogeologické podmienky 7](#_Toc181941636)

[1.2.3. Stavenisko 8](#_Toc181941637)

[1.2.4. Postup pri odovzdaní a prebraní Staveniska 8](#_Toc181941638)

[1.3. POŽIADAVKY OBJEDNÁVATEĽA PRE ZABEZPEČENIE SÚLADU V OBLASTI KYBERNETICKEJ A INFORMAČNEJ BEZPEČNOSTI 8](#_Toc181941639)

[1.4. POŽIADAVKY OBJEDNÁVATEĽA PRE ZABEZPEČENIE SÚLADU V OBLASTI OCHRANY OSOBNÝCH ÚDAJOV 10](#_Toc181941640)

[1.5. Požiadavky Objednávateľa na Zhotoviteľa a ním navrhnutých dodávateľov technológií, ktorí budú v zmysle Zmluvy nastavovať, dodávať a prevádzkovať systémy, ktoré spracúvajú osobné údaje 11](#_Toc181941641)

[1.6 OSTATNÉ POŽIADAVKY OBJEDNÁVATEĽA 12](#_Toc181941642)

[2. TECHNICKÁ DOKUMENTÁCIA DIELA 20](#_Toc181941643)

[2.1. PROJEKTOVÁ DOKUMENTÁCIA 20](#_Toc181941644)

[2.2. NORMY A TECHNICKÉ PREDPISY 21](#_Toc181941645)

[2.3. DOKUMENTÁCIA ZHOTOVITEĽA 22](#_Toc181941646)

[2.3.1. Organizačná schéma 22](#_Toc181941647)

[2.3.2. Harmonogram prác a služieb 26](#_Toc181941648)

[2.3.3. Stavebný denník 29](#_Toc181941649)

[2.3.4. Dokumentácia skutočného stavu (pasport) 30](#_Toc181941650)

[2.3.5. Protipovodňový plán stavby 31](#_Toc181941651)

[2.3.6. Dokumentácia pre vykonanie prác (DVP) 31](#_Toc181941652)

[2.3.7. Výrobno-technická dokumentácia 33](#_Toc181941653)

[2.4. KONTROLA KVALITY VYKONANÝCH PRÁC 34](#_Toc181941654)

[2.4.1. Všeobecné požiadavky 34](#_Toc181941655)

[2.4.2. Kontrolný a skúšobný plán 34](#_Toc181941656)

[2.4.3. Požiadavky na skúšky 34](#_Toc181941657)

[2.4.4. Požiadavky na laboratórium Zhotoviteľa 36](#_Toc181941658)

[2.4.5. Ďalšie požiadavky 37](#_Toc181941659)

[2.4.6. Požiadavky na dokumentáciu kvality 37](#_Toc181941660)

[2.5. DOKUMENTÁCIA K PREBERANIU DIELA 37](#_Toc181941661)

[2.5.1. Dokumentácia skutočného realizovania stavby (DSRS) 38](#_Toc181941662)

[2.5.2. Ďalšia dokumentácia k preberaniu Diela 39](#_Toc181941663)

[2.5.3. Základná mapa diaľnice (ZMD) 42](#_Toc181941664)

[2.5.4. Prevádzkové poriadky a príručky pre prevádzku a údržbu 43](#_Toc181941665)

[2.5.5. Školenia 46](#_Toc181941666)

[2.6. GEODETICKÁ DOKUMENTÁCIA 46](#_Toc181941667)

[2.6.1. Geodetické a kartografické práce počas realizácie Diela 46](#_Toc181941668)

[2.6.2. Geodetické zameranie skutočného realizovania - všeobecne 50](#_Toc181941669)

[2.6.3. Geometrické plány 53](#_Toc181941670)

[**2.7.** **INŽINIERSKA ČINNOSŤ** 54](#_Toc181941671)

[Všeobecné požiadavky na inžiniersku činnosť 54](#_Toc181941672)

[**2.8.** **SCHVAĽOVANIE DOKUMENTÁCIE** 56](#_Toc181941673)

[3. REALIZÁCIA DIELA 57](#_Toc181941674)

[3.1. POVOLENIA, LICENCIE, SÚHLASY 58](#_Toc181941675)

[3.2. MONITOROVANIE EXISTUJÚCICH CIEST A OBJEKTOV 58](#_Toc181941676)

[3.3. PRÍSTUPOVÉ CESTY A DOČASNÉ UZÁVERY 59](#_Toc181941677)

[3.4. PREPOJENIE S EXISTUJÚCIMI OBJEKTMI 60](#_Toc181941678)

[3.5. OPLOTENIE 60](#_Toc181941679)

[3.6. EXISTUJÚCE INŽINIERSKE SIETE A OBJEKTY 60](#_Toc181941680)

[3.7. OCHRANA ŽIVOTNÉHO PROSTREDIA 61](#_Toc181941681)

[3.7.1. Všeobecne 61](#_Toc181941682)

[3.7.2. Program kontroly a ochrany životného prostredia 62](#_Toc181941683)

[3.7.3. Zmiernenie vplyvu stavebnej činnosti na pozemné komunikácie 63](#_Toc181941684)

[3.7.4. Náklady na zabezpečenie ochrany životného prostredia 64](#_Toc181941685)

[3.7.5. Monitoring vplyvov na životné prostredie 64](#_Toc181941686)

[Náklad spojený s vykonaním činností operatívneho monitoringu zahrnie Zhotoviteľ do ceny. Súčasťou Zv.4 je príslušná všeobecná položka. 66](#_Toc181941687)

[3.8. OCHRANA PRÍRODY A KRAJINY 66](#_Toc181941688)

[3.9. OCHRANA POĽNOHOSPODÁRSKEJ PÔDY 67](#_Toc181941689)

[3.10. OCHRANA VÔD 67](#_Toc181941690)

[3.11. OCHRANA OVZDUŠIA 68](#_Toc181941691)

[3.12. NAKLADANIE S ODPADMI 68](#_Toc181941692)

[3.13. OCHRANA PRED HLUKOM A VIBRÁCIAMI 69](#_Toc181941693)

[3.14. VÝRUB ZELENE A NÁHRADNÁ VÝSADBA 70](#_Toc181941694)

[3.15. OCHRANA PAMIATKOVÉHO FONDU 70](#_Toc181941695)

[3.16. POŽIARNA BEZPEČNOSŤ STAVIEB 71](#_Toc181941696)

[3.17. OCHRANA ZDRAVIA A BEZPEČNOSŤ PRI PRÁCI 71](#_Toc181941697)

[3.17.1. Koordinátor dokumentácie 71](#_Toc181941698)

[3.17.2. Povinnosti v oblasti BOZP a koordinátor bezpečnosti 72](#_Toc181941699)

[3.18. GEOTECHNICKÝ MONITORING 74](#_Toc181941700)

[4. ORGANIZAČNÉ ZABEZPEČENIE STAVENISKA 75](#_Toc181941701)

[4.1. VŠEOBECNE 75](#_Toc181941702)

[4.2. ORGANIZÁCIA DOPRAVY 76](#_Toc181941703)

[4.3. SPOLUPRÁCA MEDZI ZHOTOVITEĽMI STAVIEB 77](#_Toc181941704)

[4.4. VÝLUKY ŽELEZNÍC 78](#_Toc181941705)

[5. ZARIADENIE STAVENISKA A ZARIADENIE ZHOTOVITEĽA 78](#_Toc181941706)

[5.1. ZARIADENIE STAVENISKA 78](#_Toc181941707)

[5.2. ZARIADENIE ZHOTOVITEĽA 79](#_Toc181941708)

[5.3. STROJE A STROJNÉ ZARIADENIA 80](#_Toc181941709)

[5.4. ZÁSOBOVANIE VODOU 81](#_Toc181941710)

[5.5. DODÁVKA ELEKTRICKEJ ENERGIE 81](#_Toc181941711)

[5.6. TELEKOMUNIKAČNÉ PROSTRIEDKY 81](#_Toc181941712)

[5.7. SOCIÁLNE A HYGIENICKÉ ZARIADENIA 82](#_Toc181941713)

[5.8. VYPRATANIE ZARIADENIA STAVENISKA 82](#_Toc181941714)

[6. ZABEZPEČENIE INFORMOVANOSTI VEREJNOSTI 82](#_Toc181941715)

[6.1. INFORMOVANIE VEREJNOSTI – ZÁKLADNÉ POVINNOSTI ZHOTOVITEĽA STAVBY 82](#_Toc181941716)

[6.1.1. Komunikačné aktivity s verejnosťou a médiami 82](#_Toc181941717)

[6.1.2. Súčinnosť pri prezentačných aktivitách 82](#_Toc181941718)

[6.1.3. Informovanie o pripravovaných uzávierkach 82](#_Toc181941719)

[6.1.4. Prístup na stavbu pre externé prostredie 83](#_Toc181941720)

[6.1.5. Konzultácie a odsúhlasovanie komunikačných aktivít 83](#_Toc181941721)

[6.2. Informačné a pamätné tabule 83](#_Toc181941722)

[6.2.1. Veľkoplošný pútač 83](#_Toc181941723)

[6.2.2. Informačná tabuľa stavby v obci 83](#_Toc181941724)

[6.2.3. Stála tabuľa 83](#_Toc181941725)

[6.2.4. Tabuľa identifikácie stavby 83](#_Toc181941726)

[6.3. Propagačný bulletin stavby 84](#_Toc181941727)

[6.3.1. Tabuľa - stavbu realizuje 84](#_Toc181941728)

[6.3.2. Tabuľa - stavbu otvárame 84](#_Toc181941729)

[6.4. Informačný bulletin stavby 84](#_Toc181941730)

[6.5. Foto a video dokumentácia stavby 84](#_Toc181941731)

[6.6. Prezentačný objekt 84](#_Toc181941732)

[6.6.1. Tlačený obrazový materiál 85](#_Toc181941733)

[6.6.2. Technické vybavenie na prezentačné účely: 85](#_Toc181941734)

[6.6.3. Vyhradené miesto pre umiestnenie loga Objednávateľa a loga Zhotoviteľa. 85](#_Toc181941735)

[6.7. INÉ 85](#_Toc181941736)

[6.8. príloha – prezentačný manuál stavby 85](#_Toc181941737)

[7. SOCIÁLNE HĽADISKO 92](#_Toc181941738)

[7.1. Podmienky sociálneho hľadiska – študentská a absolventská prax 92](#_Toc181941739)

[7.2. Podmienky sociálneho hľadiska – exkurzia na stavbe 92](#_Toc181941740)

# VŠEOBECNÉ INFORMÁCIE

Technické špecifikácie definujú základné požiadavky na Dielo a podmienky, za ktorých sa práce na Diele majú vykonať. Zhotoviteľ je povinný sa s Technickými špecifikáciami, ako aj so súvisiacimi prílohami Zmluvy o Dielo, definujúcimi Dielo po technickej a kvalitatívnej stránke a s nimi súvisiacimi dokumentmi dôkladne oboznámiť a zahrnúť všetky náklady spojené so splnením všetkých požiadaviek Zmluvy do jeho Navrhovanej zmluvnej ceny.

## ÚČEL DIELA

Výstavbou diaľnice D3 v riešenom území sa dosiahne zvýšenie kapacity cestnej siete v regióne, zníženie negatívnych dopadov z osobnej ale najmä nákladnej automobilovej dopravy a zvýšenie bezpečnosti dopravy.

Diaľnica D3 má prepojiť hlavné mesto Slovenska – Bratislavu po diaľnici D1, od križovatky Hričovské Podhradie po diaľnici D3, so severom republiky po hranicu SR/PL. Za hranicou SR/PL (Zwardoň) sa D3 napája na poľskú rýchlostnú cestu S1. Výhľadovo sa diaľnica D3 v križovatke Svrčinovec napojí na plánovanú rýchlostnú cestu R5, ktorá sa za hranicou SR/ČR napojí na českú rýchlostnú cestu I/11.

Predmetná diaľnica je zároveň súčasťou Multimodálneho dopravného koridoru č. VI, Transeurópskych sietí a Transeurópskej magistrály v smere sever – juh E75.

Navrhovaný úsek diaľnice D3 bude predstavovať predĺženie súvislej siete diaľnic v smere na sever od Žiliny a vytvorí predpoklady pre ďalšie pokračovanie výstavby ťahu D3.

## ZÁKLADNÉ ÚDAJE O STAVENISKU

### Lokalita

Záujmové územie, ktorým prechádza trasa diaľnice D3 začína napojením na diaľničnú križovatku Žilina - Brodno, ktorá umožňuje napojenie územia na diaľnicu. Ďalej pokračuje diaľnica v trase cesty I/11, ktorá je toho času vybudovaná v kategórii S 24,5/100. V tejto trase pokračuje diaľnica západným okrajom miestnej časti Žilina Brodno až po Kysuckú Bránu, kde križuje mostným objektom železničnú trať Žilina - Čadca, ide v súbehu s cestou I/11 a Kysucou, ktorú križuje v oblasti obce Oškerda. Prechádza na pravý breh Kysuce, ide v súbehu s riekou Kysuca. V oblasti motorestu Skalka je navrhnutá mimoúrovňová križovatka Kysucké Nové Mesto. Diaľnica znovu križuje Kysucu južne od ČOV v Kysuckom Novom Meste. Dostáva sa do priestoru medzi Kysucu a cestu I/11. V tomto koridore prechádza diaľnica v blízkosti osídlenia Kysuckého Nového Mesta, Radole a Budatínskej Lehoty. Za Budatínskou Lehotou križuje diaľnica Kysucu mostným objektom. Diaľnica je v tomto úseku vedená na mostoch, obj. 233, 237 a 247 s celkovou dĺžkou súmostia 2333,1m (ľavý most) a 2317,1m (pravý most). Ďalej sa D3 dostáva sa do lesoparku, križuje cestu III/2053 a pokračuje extravilánom po pravom brehu Kysuce. Po prekrížení Podhájskeho potoka a rieky Kysuca mostnými objektami pokračuje až na koniec úseku.

### Geologické a hydrogeologické podmienky

Podrobné geologické, hydrogeologické údaje a charakteristika prírodných pomerov sú obsiahnuté vo Zväzku č. 5 Projektová dokumentácia.

Zhotoviteľ je zodpovedný za interpretáciu a použitie všetkých poskytnutých údajov a ostatných dostupných informácií o geologických a hydrogeologických pomeroch v území.

Má sa za to, že v rozsahu v akom to bolo prakticky možné, Zhotoviteľ získal všetky potrebné informácie ohľadne miestnych geologických a hydrologických podmienok a ich vhodnosti pre ním navrhované spôsoby výstavby.

### Stavenisko

Rozsah staveniska je definovaný dokumentáciou pre stavebné povolenie v podrobnosti dokumentácie na realizáciu stavby (Zväzok 5).

Objednávateľ požaduje zabezpečiť stavenisko proti neoprávnenému vstupu cudzích osôb.

### Postup pri odovzdaní a prebraní Staveniska

Objednávateľ odovzdá Stavenisko Zhotoviteľovi v zmysle ustanovení podmienok Zmluvy Zápisnicou o odovzdaní a prebratí Staveniska (časť 9 Zväzku 2).

Objednávateľ (prostredníctvom zodpovednej osoby) odovzdá preberacím protokolom Zhotoviteľovi body vytyčovacej siete (Zväzok 5). V prípade požiadaviek Zhotoviteľa na zhustenie bodov počas výstavby si Zhotoviteľ zabezpečí požadované naviac body (vybudovanie aj zameranie) na vlastné náklady. Zhotoviteľ je povinný vykonať geodetické zameranie bodov vytyčovacej siete.

Preberacím protokolom Objednávateľ odovzdá zástupcovi Zhotoviteľa majetkovoprávnu dokumentáciu (geometrické plány). Obvod Staveniska si v zmysle Zmluvy podčl. 4.7 Zmluvných podmienok vytýči a označí Zhotoviteľ stavby.

V prípade prekročenia záberov Zhotoviteľ zabezpečí výkup pozemkov nad rozsah záberov definovaných v rozsahu staveniska v zmysle článku 1.2.3 tohto Zväzku.

Právo prístupu a dočasného užívania častí Staveniska na pozemkoch tretích osôb pre účely meračské, pre účely prieskumov, zabezpečenie monitoringov a činností vyplývajúcich z inžinierskych činností Zhotoviteľa si zaistí Zhotoviteľ. Ak Zhotoviteľovi vznikne oneskorenie a/alebo Náklady ako dôsledok toho, že nezaistil včas vstupy na pozemky tretích osôb, Zhotoviteľovi nevzniká nárok na predĺženie Lehoty výstavby alebo na uhradenie týchto Nákladov a primeraného zisku.

## POŽIADAVKY OBJEDNÁVATEĽA PRE ZABEZPEČENIE SÚLADU V OBLASTI KYBERNETICKEJ A INFORMAČNEJ BEZPEČNOSTI

1. Objednávateľ požaduje úpravu práv a povinností v oblasti zabezpečenia kybernetickej bezpečnosti v spojitosti s poskytovaným predmetom Zmluvy. Zhotoviteľ sa zaväzuje počas trvania Zmluvy a pri poskytovaní služieb dodržiavať všetky povinnosti v rozsahu, ktoré sa na Zhotoviteľa vzťahujú a ktoré Objednávateľ požaduje.
2. Objednávateľ ako prevádzkovateľ základnej služby požaduje, aby úspešný Zhotoviteľ dodal DVP, DSRS a dielo v súlade s ustanoveniami zákona č. 69/2018 Z. z. o kybernetickej bezpečnosti a o zmene a doplnení niektorých zákonov (ďalej len „ZoKB“) a jeho vykonávacími predpismi, tzn. spĺňať požiadavky kladené na dodržiavanie všeobecných bezpečnostných opatrení najmenej v rozsahu bezpečnostných opatrení podľa § 20 ZoKB, v súlade s ustanoveniami zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov (ďalej len „zákon ITVS“) a jeho vykonávacími predpismi, ďalej so súvisiacimi technickými normami (STN EN ISO/IEC) (rad noriem ISO 27000, IEC 62443 Informačná bezpečnosť priemyselných automatizačných a riadiacich systémov a iné), technickými predpismi rezortu z oblasti cestnej dopravy (TP 029 Zariadenia, infraštruktúra a systémy technologického vybavenia pozemných komunikácií, TP 093 Centrálny riadiaci systém a vizualizácia- tunely) a platnými minimálnymi technickými špecifikáciami TeŠp 04, ktoré obsahujú špecifické požiadavky na zabezpečenie prevádzkovej spoľahlivosti a kybernetickej bezpečnosti systému CRS.
3. Najneskôr ku dňu začatia poskytovania predmetu Zmluvy je Zhotoviteľ povinný uzavrieť s Objednávateľom zmluvu o zabezpečení plnenia bezpečnostných opatrení a notifikačných povinností podľa § 19 ods. 2 Zákona č. 69/2018 Z.z. o o kybernetickej bezpečnosti a o zmene a doplnení niektorých zákonov, obsahujúcou náležitosti minimálne v rozsahu Vyhlášky Národného bezpečnostného úradu č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení OBO (ďalej aj len ako „Zmluva o BOaNP). Vzor zmluvy je prílohou súťažných podkladov - Zväzok č.3, Príloha č.9.
4. Zhotoviteľ je súčasne povinný poskytnúť Objednávateľovi maximálnu súčinnosť pri odhaľovaní Kybernetických bezpečnostných incidentov, odstraňovaní a zmierňovaní následkov Kybernetických bezpečnostných incidentov.
5. Zhotoviteľ je povinný poskytnúť Objednávateľovi bezpečnostnú dokumentáciu nastavení a konfigurácie sieťovej komunikácie dotknutých informačných systémov v rámci Predmetu Zmluvy.
6. Zhotoviteľ je povinný poskytnúť Objednávateľovi aktualizovanú bezpečnostnú dokumentáciu nastavenia a konfigurácie sieťovej komunikácie dotknutých informačných a riadiacich systémov v rámci Predmetu Zmluvy pri akejkoľvek významnej zmene systému, ktorá má vplyv na bezpečnosť systému.
7. Objednávateľ požaduje v rámci spracovania DSRS a následného dodania diela od Zhotoviteľa vypracovať a dodať Objednávateľovi zoznam aktív/komponentov a ich vzájomných väzieb týkajúcich sa dodávaného systému v podrobnosti a stanovenom formáte. Podrobná dokumentácia DSRS musí byť v súlade s platnou legislatívou a platnými TP, pričom musí obsahovať v jednom výkrese prehľad sieťovej infraštruktúry všetkých prvkov vrátane informácií, na ktorom vlákne a v ktorej virtuálne sieti komunikujú.
8. Návrhy bezpečnostných opatrení a technologických riešení s bezpečnostnými funkciami musia byť schválené zástupcami Objednávateľa z oblasti riadenia bezpečnosti.
9. Zhotoviteľ je povinný navrhovať aj potencionálne budúce integrácie a úpravy v súlade s požiadavkami pre oblasť informačnej a kybernetickej bezpečnosti s ohľadom na ochranu prevádzkovaných základných služieb Objednávateľa. V návrhovej fáze sa Zhotoviteľ musí zameriavať na identifikáciu nedostatkov v jednotlivých komponentoch z hľadiska chýbajúcich alebo nevyhovujúcich funkcií. Preventívne opatrenia voči identifikovaným nedostatkom nemôžu byť nahradené len nápravnými opatreniami z oblasti fyzickej bezpečnosti, prevádzkových opatrení a podobne. Zhotoviteľ pri výbere komponentov z pohľadu riadenia rizík a ochrany Objednávateľa musí zvoliť také komponenty, ktoré nemajú vysoké alebo kritické zraniteľnosti podľa hodnotenia (SK-CERT, CERT-EU) CVSS v3.0, alebo zvoliť také komponenty so zraniteľnosťou, ktorú je možné odstrániť správnym nastavením komponentu. Tieto návrhy musia byť v súlade s najnovšími normami a postupmi v oblasti informačnej a kybernetickej bezpečnosti a zohľadňovať špecifické potreby a riziká spojené s prevádzkou základných služieb Objednávateľa."
10. Fyzické zabezpečenie objektov, technologických miestností a uzlov musí byť v súlade s požiadavkami ZoKB a Objednávateľa.

## POŽIADAVKY OBJEDNÁVATEĽA PRE ZABEZPEČENIE SÚLADU V OBLASTI OCHRANY OSOBNÝCH ÚDAJOV

1. Objednávateľ požaduje úpravu práv a povinností v oblasti zabezpečenia ochrany osobných údajov v súvislosti s poskytovaným predmetom Zmluvy. Zhotoviteľ sa zaväzuje pri dodaní predmetu Zmluvy, počas trvania Zmluvy a pri poskytovaní služieb dodržiavať všetky povinnosti vyplývajúce z legislatívy o ochrane osobných údajov, najmä Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorými sa zrušuje smernica 95/46/ES (všeobecné nariadenie o ochrane osobných údajov) (ďalej len „GDPR“), zabezpečiť dodržiavanie požiadaviek týkajúcich sa ochrany osobných údajov a súvisiacich technických a organizačných opatrení a plniť ďalšie požiadavky Objednávateľa v tejto oblasti.
2. Najneskôr ku dňu podpisu Zmluvy je Zhotoviteľ povinný uzavrieť s Objednávateľom **Zmluvu o spracúvaní osobných údajov (DPA)** podľa článku 28 GDPR, ktorá bude obsahovať všetky náležitosti a povinnosti týkajúce sa ochrany osobných údajov.
3. Pri navrhovaní a pred implementáciou technológií na monitorovanie v rámci projektového nastavenia musí byť vykonaná **analýza posúdenia vplyvu na ochranu osobných údajov (DPIA)**. DPIA identifikuje riziká pre súkromie jednotlivca a stanovuje opatrenia na ich zmiernenie. DPIA musí byť vypracovaná podľa požiadaviek GDPR a technických noriem ISO 27701, ISO 27001, ISO 31000:2018, ISO 27005:2018, ISO 27035-1:2016 a ISO 27035-2:2016.
4. Zhotoviteľ vypracuje a dodá dokumenty „Prevádzkové predpisy pre riadenie prevádzky" (Work Instructions). Je to  dokumentácia predpisujúca pokyny pre obsluhu a pracovné postupy pre výkon jednotlivých činností pri prevádzke. Táto dokumentácia zahŕňa aj všetky predpisy týkajúce sa kybernetickej bezpečnosti a ochrany osobných údajov podľa osobitných predpisov.
5. Technická dokumentácia k projektu (zahŕňajúca meranie fyzikálnych veličín, meteorologické zariadenia, detekciu vozidiel a videodohľad) musí spĺňať požiadavky GDPR, integrovať opatrenia, ktoré zabezpečia ochranu osobných údajov počas celej doby spracúvania. Pri projektovaní je potrebné sledovať cieľ minimalizácie zberu dát pre účely monitorovania a bezpečnosti. Systémy najmä na detekciu vozidiel a videodohľad musia byť navrhnuté tak, aby minimalizovali invazivitu vo vzťahu k spracúvaným osobným údajom a zásahu do súkromia jednotlivca.
6. Technická dokumentácia musí presne špecifikovať, aké údaje budú zhromažďované a za akým účelom. Ukladanie údajov musí byť časovo obmedzené a nastavené najmä v súlade s požiadavkami čl. 32 GDPR. Videonahrávky musia byť uložené len po dobu nevyhnutnú na plnenie účelov. Po uplynutí tejto doby musia byť údaje automaticky bezpečne vymazané. Prístup k údajom musí byť riadený a obmedzený len pre oprávnené osoby a musí byť zavedená transparentná politika o prístupe a spracúvaní údajov.
7. Technická dokumentácia musí zahŕňať požiadavky na šifrovanie všetkých osobných údajov počas prenosu a ukladania (obrazové záznamy musia byť šifrované pri prenose do riadiaceho centra aj pri ich uložení na serveroch). Zároveň musia byť zavedené aj ďalšie bezpečnostné opatrenia, ako sú firewally, systémy na detekciu prienikov a ochrana proti neautorizovanému prístupu.
8. V dokumentácii musí byť špecifikovaný postup oznamovania narušenia bezpečnosti údajov ako je to predpísané GDPR.
9. Zhotoviteľ je povinný poskytnúť Objednávateľovi bezpečnostnú dokumentáciu nastavení a konfigurácie systémov, ktoré spracúvajú osobné údaje v rámci Predmetu Zmluvy, a to v súlade s požiadavkami GDPR.
10. Zhotoviteľ je povinný aktualizovať bezpečnostnú dokumentáciu v prípade akýchkoľvek významných zmien v systéme, ktoré majú vplyv na ochranu osobných údajov, a o týchto zmenách informovať Objednávateľa, a  to až do momentu odovzdania diela bez ohľadu na harmonogram prác alebo iné obdobné nastavenie pri tvorbe diela.
11. Návrhy bezpečnostných opatrení a technologických riešení zameraných na ochranu osobných údajov musia byť schválené zástupcami Objednávateľa zodpovednými za ochranu osobných údajov u Objednávateľa.
12. Zhotoviteľ musí zabezpečiť a implementovať primerané technické a organizačné opatrenia na ochranu osobných údajov, vrátane šifrovania, pseudonymizácie, zabezpečenia údajov počas prenosu a ukladania, prístupových kontrol a pravidelných bezpečnostných auditov.

## Požiadavky Objednávateľa na Zhotoviteľa a ním navrhnutých dodávateľov technológií, ktorí budú v zmysle Zmluvy nastavovať, dodávať a prevádzkovať systémy, ktoré spracúvajú osobné údaje

1. Technológie navrhnuté, vybrané a použité v zmysle Zmluvy musia zaručiť ochranu práv dotknutých osôb, ktorých osobné údaje budú spracúvať a spĺňať všetky požiadavky GDPR, najmä týkajúce sa podmienok spracúvania osobných údajov, bezpečnosti spracúvania, práv dotknutých osôb a povinností Zhotoviteľa a jeho sprostredkovateľa/lov v zmysle GDPR.
2. Zhotoviteľ alebo následne dodávateľ a správca systému v postavení sprostredkovateľa je povinný bezodkladne informovať Objednávateľa o každom bezpečnostnom incidente, ktorý môže mať vplyv na spracúvané osobné údaje v mene Objednávateľa ako prevádzkovateľa, a poskytnúť podporu pri riešení a notifikácii incidentu v súlade s článkom 33 GDPR.
3. Zhotoviteľ a dodávateľ a správca systému musí zabezpečiť, aby všetci zamestnanci, ktorí pracujú s osobnými údajmi, boli pravidelne školení v oblasti ochrany osobných údajov.
4. Ak Zhotoviteľ bude chcieť poveriť spracúvaním osobných údajov ďalších subdodávateľov, musí to byť vopred písomne schválené Objednávateľom. Subdodávatelia musia spĺňať minimálne rovnaké požiadavky na ochranu osobných údajov ako sú nastavené vo vzťahu k Zhotoviteľovi a dodávateľom systémov.
5. Požiadavky na technológie, ktoré budú spracúvať osobné údaje:
   1. Všetky použité technológie musia byť navrhnuté a implementované s ohľadom na ochranu osobných údajov už od začiatku (privacy by design) a musia mať prednastavené mechanizmy na zabezpečenie čo najvyššej úrovne ochrany údajov (privacy by default). Uvedené zahŕňa najmä požiadavku minimalizácie zbierania údajov, pseudonymizáciu a zabezpečenie prístupu len oprávnenými osobami.
   2. Technológie musia:
      1. umožňovať prispôsobenie bezpečnostných opatrení podľa úrovne rizika spojeného s rôznymi typmi spracúvaných osobných údajov.
      2. poskytovať možnosť vedenia a kontroly záznamov o činnostiach spracúvania osobných údajov (logovanie), aby bolo možné dohliadať na súlad s právnymi predpismi a zabezpečiť možnosť identifikácie bezpečnostných incidentov.
      3. obsahovať šifrovacie mechanizmy pre ochranu údajov počas ich prenosu aj ukladania. To zahŕňa bezpečné komunikačné protokoly a zabezpečené úložiská.
      4. byť pravidelne aktualizované, aby sa zabránilo rizikám spojeným s bezpečnostnými zraniteľnosťami. Aktualizácie musia byť vykonávané promptne, najmä v prípade zistenia kritických zraniteľností.
6. Zhotoviteľom vybraní dodávatelia a technológie, ktoré spracúvajú osobné údaje, nesmú mať vysoké alebo kritické zraniteľnosti podľa hodnotení CVSS (Common Vulnerability Scoring System) verzie 3.0 alebo vyššej. Ak technológie obsahujú zraniteľnosti, musí byť možné tieto zraniteľnosti odstrániť prostredníctvom správnej konfigurácie.
7. Zhotoviteľom vybraný dodávateľ musí preukázať, že má skúsenosti a expertízu v oblasti ochrany osobných údajov a riadenia súladu s GDPR, napríklad prostredníctvom úspešne realizovaných projektov, ktoré zahŕňali spracúvanie osobných údajov.
8. Zhotoviteľ by mal vyžadovať od dodávateľov certifikát v súlade s medzinárodne uznávanými normami v oblasti informačnej bezpečnosti a ochrany údajov (napr. ISO/IEC 27001, ISO/IEC 27701), nakoľko uvedené preukazuje, že dodávateľ má zavedené systémy na riadenie bezpečnosti a ochrany údajov, v opačnom prípade je Zhotoviteľ povinný skúmať nastavenia u dodávateľa a aj správcu technológie.
9. Zhotoviteľ je povinný sprostredkovať uzatvorenie a podpísanie DPA medzi Objednávateľom a dodávateľmi systému, vrátane zabezpečenia právnych záväzkov týkajúcich sa ochrany osobných údajov a zodpovednosti za implementáciu potrebných opatrení vyplývajúcich z DPIA tak, aby bol zabezpečené zákonné a riadne prevzatie a prevádzkovanie predmetu Zmluvy.
10. Zhotoviteľom vybraný dodávateľ a správca technológie musí byť ochotný podrobiť sa pravidelným auditom na kontrolu plnenia požiadaviek na ochranu osobných údajov, ktoré vykoná Objednávateľ alebo tretia strana určená Objednávateľom.

## OSTATNÉ POŽIADAVKY OBJEDNÁVATEĽA

1. Zapracovať do dokumentácie na vykonanie prác (DVP) všetky požiadavky a podmienky z rozhodnutí, vyjadrení a stanovísk k dokumentácii na stavebné povolenie v podrobnosti dokumentácie na realizáciu stavby (DSP v podrobnosti DRS) zabezpečených počas spracovania a prerokovania dokumentácie bez finančných nárokov na Objednávateľa. DVP bude vypracovaná v súlade s právoplatným stavebným povolením, s podmienkami z protokolu o vykonaní štátnej expertízy a s podmienkami zo záverečného stanoviska EIA.
2. Koniec úseku diaľnice D3 Žilina, Brodno – Kysucké Nové Mesto zosúladiť s nadväzujúcim úsekom diaľnice D3 Kysucké Nové Mesto - Oščadnica v súlade s projektom DSP v podrobnosti DRS stavby D3 Kysucké Nové Mesto - Oščadnica.

V rámci stavby D3 Žilina, Brodno – Kysucké Nové Mesto sa uvažuje s provizórnym napojením diaľnice D3 na cestu I/11. Toto provizórne napojenie sa bude realizovať iba v prípade omeškania stavby D3 Kysucké Nové Mesto – Oščadnica na základe pokynu Objednávateľa. Provizórne napojenie Zhotoviteľ zahrnie do ceny stavby.

Zhotoviteľ je povinný zhotoviť a skoordinovať práce so zhotoviteľom stavby úseku diaľnice „D3 Kysucké Nové Mesto – Oščadnica“ na stavebnom objekte „SO 634 Osvetlenie komôr mostu a NN prípojky“ v trvalom a dočasnom zábere stavby D3 Kysucké Nové Mesto – Oščadnica. Objekt je realizovaný v násype telesa diaľnice z dôvodu určeného bodu pripojenia v obci Kysucký Lieskovec.

1. Dopravné značenie na začiatku úseku bude automaticky ovládané a riadené na základe dopravno-prevádzkových stavov tunela Považský Chlmec, aby v prípade nutnosti odklonenia dopravy z niektorého úsekov sa tieto značky AUTOMATICKY preklopili.
2. V čase vyhlásenia verejnej súťaže ešte nie je vydané a právoplatné stavebné povolenie a záverečné stanovisko MŽP SR; dopracovanie opodstatnených požiadaviek a podmienok zo stavebného povolenia a záverečného stanoviska MŽP SR do dokumentácie na vykonanie prác (DVP), ktoré v čase vyhlásenia verejnej súťaže ešte nie je vydané a právoplatné, sa bude spravovať súťažnými podkladmi v časti „Zmluvné podmienky“, čl. 13 Zmeny a úpravy.
3. Informačný systém diaľnice (ISD) a Centrálny riadiaci systém tunelov, ktorý tvorí časť projektovaného diela je registrovaný ako základná služba v zmysle zákona č.69/2018 Z. z. o kybernetickej bezpečnosti (ďalej len „zákon o KB“) a z tohto dôvodu projektované dielo musí spĺňať náležitosti definované zákonom o KB a prislúchajúcimi vyhláškami ako aj zákonom č. 95/2019 o informačných technológiách vo verejnej správe a o zmene a doplnení niektorých zákonov.
4. Systém kontroly elektronických diaľničných známok – špecifikácia

Opis systému:

Systém je určený pre snímanie obrazu vozidiel a ich identifikáciu na základe evidenčného čísla a špecifických znakov – diaľničných nálepiek. Snímanie prebieha bez obmedzovania rýchlosti vozidiel na diaľniciach a rýchlostných cestách. Systém je zložený z kamerového systému obsahujúceho jednu kameru so vstavaným IR reflektorom snímajúcu detail EČV, jednu kameru snímajúcu oblasť čelného skla a jednu kameru s externým IR reflektorom snímajúcu celkový pohľad na vozidlo. Pre riadenie synchronizácie kamier je použitý neinvazívny detektor vozidiel, ktorý zároveň poskytne pre každé vozidlo údaj o dĺžke a rýchlosti. Vozidlá sú klasifikované do dvoch tried (osobné, nákladné) Riadiaci kontrolér so softvérom je umiestnený v technologickom rozvádzači s potrebným výstrojom. Získané dáta sú prenášané na server Objednávateľa prostredníctvom optickej siete Ethernet. Dáta neslúžia pre potreby ISD, z tohto dôvodu nie sú integrované ani vizaulizované v LD. Pre každý jazdný pruh sú použité samostatné kamery. Rozvádzač je spoločný pre všetky monitorované pruhy v jednom mieste. Kamery, IR reflektory a detektory vozidiel sú umiestnené na konzolách existujúcich alebo navrhovaných portálových konštrukcií. Káblové trasy sú vedené v káblových žľaboch. Napájanie rozvádzača elektrickou energiou je vedené káblom CYKY z najbližšieho existujúceho rozvádzača RN. Jednofázový prívod musí byť chránený ističom a prepäťovou ochranou typu 1 a 2 v RN. Optické káblové vedenie je realizované výpichom OK v najbližšej optickej spojke a ukončené v rozvádzači systému. Na komunikáciu sú použité 2 vlákna hlavného SM OK.

Požiadavky na stavebno-technické riešenie:

Portálové konštrukcie musia byť vybavené nosnými konštrukciami umožňujúcimi osadenie detektora vozidiel a kamier pre snímanie detailu EČV a čelného skla nad stredom príslušného jazdného pruhu avšak pod dopravnými značkami príp. inými časťami portálu. Kamery ani konzoly nesmú zasahovať do prejazdného profilu cestnej komunikácie. Nosná konštrukcia musí umožňovať uchytenie vozidlového detektora vo výške 5.2 – 5.8m nad povrchom vozovky v takej vzdialenosti od konštrukcie aby sa v zornom poli detektora (kolmo na vozovku) nenachádzala žiadna pevná prekážka (časť portálovej konštrukcie, DZ, ...). V prípade potreby musí byť portálová konštrukcia vybavená systémom ochrany pred bleskom tak aby sa všetky komponenty systému nachádzali v chránenom priestore. Portálová konštrukcia musí byť uzemnená, Rz<5Ω. Rozvádzač môže byť uchytený na stojke portálu alebo osadený na betónovom základe v blízkosti portálu. Rozvádzač bude vybavený ochrannou klietkou. Káblové trasy musia byť uzavreté, integrované vo vnútri alebo na portálovej konštrukcii a betónovom základe. V miestach ohybov a osadenia kamier na portály musí byť možný prístup do káblového žľabu. Kábel z rozvádzača RN, rovnako aj výpich OK z opt. spojky musia byť vedené v chráničkách až do rozvádzača. Jednofázový prívod musí byť chránený ističom B16 a prepäťovou ochranou typu 1 a 2. Pre 2 jazdné pruhy Pmax = 1500W. Pre 4 jazdné pruhy Pmax = 2500W. V prípade, že portály nad susednými jazdnými pásmi sa nachádzajú vo vzdialenosti do 50m zriadi sa jeden výpich OK ukončený v rozvádzači systému pri/na prvom portály. Z rozvádzača systému k podružnému rozvádzaču umiestnenému na druhom portály bude vedený samostatný OK v chráničke. Napájanie rozvádzača systému a podružného rozvádzača elektrickou energiou bude realizované samostatne istenými prívodmi z RN rozvádzača.

Ďalšie požiadavky:

* výstavba portálu alebo využitie existujúceho portálu (pre ISD alebo aj s DZ – návestia pred križovatkou), ideálne v oboch smeroch na 1 mieste
* betónový základ pod technologický rozvádzač s priestorom pre obsluhu 1 osobou
* NN pripojenie – v prípade, že NN rozvádzač sa nebude nachádzať na betónovom základe
* pri portáli, vývod NN pripojenia do základu
* pripojenie na optickú sieť
* žľaby pre vedenie káblových zväzkov od rozvádzača na hornú priečku portálu

1. V období zimnej údržby od 1.11. do 31.3. musia byť práce realizované tak, aby nedošlo k obmedzeniu premávky na ceste I/11 a na prevádzkovanej časti diaľnice D3. Všetky stavebné práce realizované v dotyku s cestou I/11 a diaľnicou D3 musia byť vykonané po ukončení zimnej údržby, resp. po dohode so správcom komunikácie.
2. Zhotoviteľ je povinný pred začatím realizácie prác vytýčiť dotknuté siete za účasti správcov a odsúhlasiť poskytnutú dokumentáciu so správcom.
3. Objednávateľ požaduje, aby Zhotoviteľ v súvislosti s odovzdaním a prevzatím objektov ostatných správcov/vlastníkov zabezpečil vypracovanie a prerokovanie zmluvných vzťahov súvisiacich s návrhom zmluvy o budúcej zmluve o odovzdaní a prebratí objektov iných správcov/vlastníkov a zmluvy o budúcej zmluve o zriadení vecného bremena s príslušným správcom prípadne vlastníkom objektu pred začatím realizácie dotknutých stavebných objektov.
4. Zhotoviteľ musí rešpektovať požiadavky nadriadených orgánov PZ SR, ktoré vzniknú počas výstavby a z týchto požiadaviek vyplývajúce presuny betónových zvodidiel, DDZ a vodorovného DZ. Zhotoviteľ bude tieto požiadavky rešpektovať v rámci ceny dotknutých stavebných objektov do ktorej si zahrnie všetky náklady spojené s obstaraním, postavením DZ a jeho presunmi so zohľadnením vlastného POV, s jeho údržbou ako i s odstránením DZ. Do ceny dopravného značenia si Zhotoviteľ zahrnie aj zabezpečenie všetkých potrebných projektov dopravného značenia, aktualizáciu projektu dopravného značenia a dopravných zariadení, vrátane získania potrebných povolení. Zhotoviteľ tiež zabezpečí úpravu zrealizovaného dopravného značenia a dopravných zariadení v súlade s požiadavkami vyplývajúcimi z obhliadok pred spustením premávky.
5. Doplnkový IGHP:

Pred výstavbou diaľnice D3 je potrebné realizovať geologické diela (vrty) v tých miestach, kde ich nebolo možné z dôvodu neprístupnosti terénu realizovať v rámci doplnkového inžinierskogeologického a hydrogeologického prieskumu v DSP v podrobnosti DRS. Minimálny rozsah technických (vrtných) prác je nasledovný:

|  |  |  |  |  |
| --- | --- | --- | --- | --- |
| **Objekt:** | **dĺžka 1 vrtu** | **WireLine PRESIO** | **WireLine IG** | **dĺžka celkom** |
| 226 Most na preložke cesty I/11 v km 1,030 nad ŽSR a D3 | 15 | 8 | 6 | 210 |
| 227 Most na D3 nad potokom Brodňanka v km 12,510 D3 | 20 | 2 |  | 40 |
| 228 Most na D3 v km 13,540 nad ŽSR a pozdĺž Kysuce | 15 | 3 | 3 | 90 |
| 230 Most na D3 v km 15,000 nad Kysucou | 15 | 6 | 3 | 135 |
| 233 Most na D3 v km 17,200 nad Kysucou | 20 | 2 |  | 40 |
| 237 Most na D3 v km 18,900 nad Kysucou | 20 | 3 | 2 | 100 |
| 242 Most na preložke cesty I/11 v km 1,810 nad MK v Brodne | 20 | 3 | 2 | 100 |
| 247 Estakáda na D3 v km 18,100 pozdĺž Kysuce | 20 | 3 |  | 60 |
| 248 Ekodukt nad preložkou cesty I/11 a ŽSR v km 13,300 D3 | 15 | 2 |  | 30 |
|  | **spolu:** | **32** | **16** | **805** |

Pri realizácií vrtov pre objekt 230 sa nepredpokladá ovplyvnenie vodného zdroja Rudina.

Súčasťou doplnkového prieskumu bude aj HG posudok so zhodnotením HG pomerov, HG mapy (účelová mapa s vykreslením smerov prúdenia podzemných vôd, mapa rajonizácie s vykreslením aj hraníc dotknutých vodných útvarov), pasport studní a vodných zdrojov, zhodnotením vypúšťania vôd z diaľnice do recipientu, smer prúdenia podzemných vôd ako aj stav dotknutých vodných útvarov (podzemnej a povrchovej vody) v súlade s vodným zákonom a Rámcovou smernicou o vode, zhodnotením vplyvu výstavby na studne a vodné zdroje, vytypovať miesta potenciálneho ohrozenia, resp. znečistenia povrchových, podzemných vôd. V prípade potreby príjme Zhotoviteľ potrebné opatrenia, aby stavebné objekty boli dokončené pre účely a v kvalite, ako je to definované v Zmluve.

1. Súčasťou doplnkového IGHP je aj záverečná správa z doplnkového IGHP. Na základe výsledkov doplnkového IGHP je potrebné overiť zakladanie mostov 226, 227, 228, 230, 233, 237, 242, 247 a 248 a prípadne v DVP upraviť tak, aby vyhovovalo základovým pomerom zisteným v doplnkovom IGHP. Všetky uvedené práce v rámci doplnkového IGHP a s tým súvisiace DVP mostov sú súčasťou cenovej ponuky Zhotoviteľa. V prípade požiadaviek Zhotoviteľa na zhustenie geologických diel počas výstavby si Zhotoviteľ zabezpečí požadované geologické diela vrátane ich interpretácie na vlastné náklady.
2. Zhotoviteľ si zahrnie do svojej ponuky náklady na manipuláciu ako aj výrub drevnej hmoty. Zhotoviteľ si do svojej ceny zahrnie manipuláciu s vyrúbanou drevinou a všetky náklady s tým súvisiace (stráženie, premiestnenie, skládkovanie a pod.) Zhotoviteľ je povinný zabezpečiť odpredaj drevnej hmoty rastúcej mimo les, ktorá je majetkom NDS, na základe najvyššej ponukovej ceny, ktorá vzíde z predloženia najmenej troch cenových ponúk. Stavebnotechnický dozor odkontroluje predložené doklady, vážne lístky a stým súvisiace podklady a Objednávateľ na základe potvrdených dokladov od Stavebnotechnického dozora vystaví faktúru na Zhotoviteľa do 15 dní odo dňa odovzdania drevnej hmoty kupujúcemu. Faktúra musí obsahovať obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. Na účely fakturácie sa za deň dodania predmetu zmluvy považuje deň odovzdania drevnej hmoty kupujúcemu. Faktúra je splatná v lehote 30 dní odo dňa jej doručenia do sídla Zhotoviteľa.

Drevnú hmotu, ktorú nebude možné odpredať (konáre, pne, kroviny), zoštiepkuje a môže použiť v rámci objektov vegetačných a sadových úprav. S časťami stromov napr. korene, ktoré nebude možné využiť bude Zhotoviteľ postupovať v zmysle zákona o odpadoch.

1. V rámci jednotlivých objektov stavby (napr. cestné objekty, mostné objekty, oporné a zárubné múry, priepusty, protihlukové steny a pod.) musí Zhotoviteľ pre návrh detailov použiť v čo najvyššej miere, pokiaľ je to technicky možné, rovnaké technické riešenia.
2. Všetky vodivé konštrukcie/zariadenia (napr. z ocele, hliníka a pod.) musia mať v DVP vyriešenú a skoordinovanú ochranu proti bludným prúdom, pred atmosférickým prepätím a nebezpečným dotykovým napätím. V súvislosti s ochranou pred bleskom musia byť súčasťou DVP aj všetky potrebné výpočty v súlade so súborom noriem STN EN 62305. Náklady na zabezpečenie uvedenej ochrany si Zhotoviteľ zahrnie do ceny dotknutých objektov.
3. Všetky prvky uzemňovacej sústavy vrátane svoriek navrhnuté vo vzdialenosti do 6m od hrany spevnenej krajnice (t. j. v koróznom atmosférickom prostredí C4 a vyššom) musia byť vzhľadom na vplyv posypových materiálov/solí z nerezovej ocele triedy min. A4 (V4A).
4. Každý prechod uzemňovacieho vodiča cez rozdielne materiály/prostredia (napr. betón - vzduch, zem - vzduch, zem - betón) musí byť chránený proti korózii - vo vzdialenosti do 6m od hrany spevnenej krajnice (t. j. v koróznom atmosférickom prostredí C4 a vyššom) sa musia navrhnúť vodiče z nerezovej ocele triedy min. A4 (V4A). V ostatných prípadoch je možný aj návrh izolovaných vodičov, pričom samotná izolácia musí spĺňať príslušné odolnosti (min. mechanická odolnosť a v závislosti od umiestnenia aj odolnosť voči UV žiareniu).
5. Spoje uzemňovačov sa musia chrániť proti korózii vhodným náterom (konkrétny náter musí byť vyšpecifikovaný v DVP).
6. Kotviaci a spojovací materiál - dĺžka skrutky musí byť navrhnutá tak, aby po dotiahnutí prečnievali nad plochou maticou min. 2 plné závity v zmysle STN EN 1090-2 v závislosti od typu skrutky.
7. TeŠp 01, kap. 11, bod 11.2 - doplnenie požiadavky - úroveň pozinkovania oceľových stĺpikov, vzpier stĺpikov, pletiva, napínacích a viazacích drôtov, napinákov, brán/bránok musí byť min. 240g/m2.
8. TeŠp 01, kap. 11, bod 11.7 - doplnenie požiadavky - napínacie drôty musia byť navrhnuté pri vrchole stĺpika, v strede stĺpika a tesne nad terénom. Napínacie drôty musia byť napnuté prostredníctvom pozinkovaných napinákov.
9. Všetky rozhrania/styky materiálov (napr. styk spevnenej plochy pri krídle/opore a samotného krídla/opory, styk krycieho plechu/klznej plochy mostného záveru a rímsy, styk vyústenia rúry odvodnenia a betónového výustného objektu a pod.) musí byť minimálne vytmeliť trvalo pružným tmelom (prípadne trvalo pružnou zálievkou), odolným voči UV žiareniu, prípadne aj voči posypovým soliam v závislosti od umiestnenia v súlade s platnými predpismi.
10. Objednávateľ požaduje mostné závery na mostoch v majetkovej správe NDS navrhnúť ako oceľové mechanické alebo gumokovové kobercové s oceľovým lôžkom, asfaltové mostné závery a mostné závery s nožnicovým mechanizmom nie sú prípustné.
11. Objednávateľ požaduje pred osádzaním mostných záverov predložiť certifikát a technologický predpis montáže oceľových konštrukcií mostných záverov v zmysle STN EN 1090-2 +A1.
12. Objednávateľ požaduje ku schvaľovaniu mostných záverov predložiť aj spôsob odvodnenia mostného záveru na schválenie prevádzkovému úseku.
13. Požadované sú systémové riešenia všetkých kotvení podľa ETA certifikátu výrobcu. Vhodnosť lepiacej hmoty k spôsobu vŕtania (diamantom, príklepom) ako aj pevnosť ocele a vlastnosti použitej kotevnej skrutky musia byť preukázané. Na kotvenie zvodidiel musia byť použité len kotevné skrutky uvedené v TPV zvodidla. Na kotvenie ríms, zábradlia a PH stien musí byť použitý kotevný systém podľa návrhu projektanta. Zámena originálnej kotevnej skrutky za závitovú tyč je neprípustná.
14. Gumokovové mostné závery musia byť osadené do oceľového lôžka hr. min. 25 mm.
15. Vozovka na moste musí byť v konštantnej hrúbke až po konštrukciu mostného záveru.
16. TeŠp 02, kap. 10, bod 10.3 - úprava požiadavky - pri použití ťahokovu ako výplne zábradlia musí byť ťahokov hrúbky min. 3mm.
17. TeŠp 02, kap. 12, bod 12.4 - doplnenie požiadavky – spevnenie krajníc a častí pri koncoch ríms sa navrhuje z betónu vystuženého kari sieťou min. Ø8 s okom min. 100x100mm.
18. Podperné skruže pre mostné objekty musia mať spracované nezávislé statické výpočty pre overenie správnosti statického výpočtu Zhotoviteľa. Zhotoviteľ predloží nezávislé statické výpočty. Nezávislé statické výpočty budú vypracované odborne spôsobilými osobami, ktoré sú nezávislé od Zhotoviteľa a zároveň sa nepodieľali na návrhu posudzovaných konštrukcií. Nezávislosť spracovateľa bude preukázaná čestným prehlásením o nezávislosti posudzovateľa od Zhotoviteľa stavby a o nezainteresovanosti do pôvodného návrhu konštrukcie.
19. Dokumentáciu na monitorovanie mostov (v zmysle TP 076) a projekt na meranie posunov a pretvorení Zhotoviteľ predloží na schválenie Stavebnotechnickému dozoru a Objednávateľovi.
20. V rámci celej stavby musia byť pre všetky objekty, ktoré budú prevzaté do vlastníctva NDS, navrhnuté zvodidlové systémy iba jedného výrobcu
21. Povrchová úprava oceľových častí/konštrukcií bude kompletne zhotovená vo výrobni, nie na stavbe.

1. Počas štátnych sviatkov, a pamätných dní vrátane dní pred a po týchto sviatkoch Zhotoviteľ zabezpečí maximálnu dopravnú priepustnosť diaľnice D3, ako aj cesty I/11 a všetky práce prispôsobí tak, aby dodržal tieto podmienky.
2. Objednávateľ požaduje, aby si Zhotoviteľ v ponuke ocenil náklady súvisiace s deponovaním zeminy a/alebo iného prirodzene sa vyskytujúceho materiálu zo stavby, vrátane potrebných povolení, prevozu materiálu ako aj iných súvisiacich činností.

Zhotoviteľ v súvislosti s uložením zeminy a/alebo iného prirodzene sa vyskytujúceho materiálu zo stavby využije plochy vyčlenené v DSP (DRS). V prípade potreby môže Zhotoviteľ využiť aj iné vhodné plochy a depónie, pričom bude znášať náklady stým súvisiace, vrátane zabezpečenia všetkých potrebných povolení a prevozu materiálu. Náklady Zhotoviteľ ocení v rámci stavebných objektov.

Zhotoviteľ je povinný do času ukončenia stavby zabezpečiť, aby s časťou zeminy a/alebo iného prirodzene sa vyskytujúceho materiálu zo stavby, ktorá nebude využitá v rámci predmetnej stavby, bolo naložené ako s vedľajším produktom v súlade so zákonom o odpadoch 79/2015 Z.z. v spojení s vyhláškou č. 344/2022 Z.z. o stavebných odpadoch a odpadoch z demolácií; Zhotoviteľ má povinnosť zabezpečiť predovšetkým odber vzoriek a analýzu zeminy a/alebo iného prirodzene sa vyskytujúceho materiálu zo stavby akreditovaným subjektom podľa vyhlášky č. 344/2022 Z.z. o stavebných odpadoch a odpadoch z demolácií v spojení s Prílohou č. 1 a 2 Vyhlášky Ministerstva životného prostredia Slovenskej republiky č. 382/2018 Z. z. o skládkovaní odpadov a uskladnení odpadovej ortuti v znení vyhlášky 26/2021 Z. z. za účelom preukázania limitných hodnôt ukazovateľov pre triedu skládky odpadov na inertný odpad podľa Prílohy č. 1 a 2 Vyhlášky Ministerstva životného prostredia Slovenskej republiky č. 382/2018 Z. z. o skládkovaní odpadov a uskladnení odpadovej ortuti v znení vyhlášky 26/2021 Z. z.

V prípade, ak nebude možné prehlásiť zeminu a/alebo iný prirodzene sa vyskytujúci materiál zo stavby za vedľajší produkt z dôvodu nesplnenia zákonných podmienok na prehlásenie zeminy a/alebo iného prirodzene sa vyskytujúceho materiálu za vedľajší produkt, Zhotoviteľ vykoná všetky potrebné úkony v súlade so zákonom č. 79/2015 Z. z. o odpadoch v spojení s vyhláškou Ministerstva životného prostredia Slovenskej republiky č. 382/2018 Z. z. o skládkovaní odpadov a uskladnení odpadovej ortuti za účelom preukázania, či ide o inertný odpad v súlade so zákonom č. 79/2015 Z. z. o odpadoch v spojení s vyhláškou Ministerstva životného prostredia Slovenskej republiky č. 382/2018 Z. z. o skládkovaní odpadov a uskladnení odpadovej ortuti (predovšetkým zabezpečí vykonanie odberov vzoriek a analýz zeminy a/alebo iného prirodzene sa vyskytujúceho materiálu zo stavby akreditovaným subjektom v súlade s vyhláškou Ministerstva životného prostredia Slovenskej republiky č. 382/2018 Z. z. o skládkovaní odpadov a uskladnení odpadovej ortuti v znení vyhlášky 26/2021 Z. z.).

V prípade, ak na základe vykonaných odberov a analýz zeminy a/alebo iného prirodzene sa vyskytujúceho materiálu zo stavby, nemožno zeminu a/alebo iný prirodzene sa vyskytujúci materiál prehlásiť za vedľajší produkt a ani za inertný odpad, Zhotoviteľ zabezpečí nakladanie so zeminou a/alebo iným prirodzene sa vyskytujúcim materiálom v súlade so zákonom o odpadoch a súvisiacimi všeobecne záväznými právnymi predpismi, predovšetkým v súlade s hierarchiou odpadového hospodárstva (§ 6 zákona o odpadoch).

1. Po uvedení stavby do užívania Zhotoviteľ vykoná objektivizáciu (meranie) hluku za účelom overenia účinnosti protihlukových oparení v životnom prostredí v súlade s príslušnými Technickými podmienkami (TP 051, TP 052, TP 066), príslušnými technickými normami a v súlade so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a vyhláškou č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí v znení neskorších predpisov. Meranie musí byť vykonané odborne spôsobilou osobou v súlade so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Náklady spojené s meraním budú zahrnuté do ponuky predloženej Zhotoviteľom do všeobecnej položky Sekundárne protihlukové opatrenia.
2. V miestach, kde sú pri protihlukových stenách navrhnuté servisné a únikové dvere je potrebné v stupni DVP ich parametre (výška, šírka, typ kľučky, otváranie (pravé, ľavé) a pod.) prerokovať a odsúhlasiť s Objednávateľom.
3. Objednávateľ požaduje, aby Zhotoviteľ rešpektoval všetky podmienky vyplývajúce zo Správy o hodnotení pre D3 Žilina, Brodno - Kysucké Nové Mesto ako aj podmienky vyplývajúce zo Záverečného stanoviska MŽP SR po jeho vydaní a účinnosti. Uvedené si zahrnie do príslušnej všeobecnej položky vo Zv.4.
4. Objednávateľ požaduje, aby Zhotoviteľ rešpektoval všetky podmienky vyplývajúce zo Stavebného povolenia. Uvedené si zahrnie do príslušnej všeobecnej položky v Zv.4.
5. Odpady z demolácii zahrnúť do cenovej ponuky, ak také budú, zahrnúť ich do ceny objektov. Zhotoviteľ si do svojej cenovej ponuky zhrnie náklady na likvidáciu odpadov z demolovaných objektov. V prípade, že pri demolácií objektov budú zistené nové skutočnosti, alebo identifikované rozdiely napr. väčší rozsah (skryté konštrukcie, nebezpečný odpad, žumpy...), oproti podkladom uvedených DSP v podrobnosti DRS a SP, platba bude podľa skutočne preukázaných nákladov (na základe vážnych lístkov od posledného držiteľa daného odpadu, ktorý zabezpečil likvidáciu daného odpadu). V prípade, že materiál z demolácií je využiteľný ako vhodný materiál na zapracovanie do stavebných objektov diela, objednávateľ požaduje jeho zabudovanie len do spevnených plôch, prístupových a účelových komunikácií.
6. Požaduje sa, aby zhotoviteľ v rámci plnenia diela zohľadnil relevantné požiadavky (t.j. tie, ktoré bude možné vzhľadom na charakter predmetného diela plniť) vyplývajúce zo zásad „výrazne nenarušiť“, a teda nepodporovať alebo nevykonávať hospodárske činnosti, ktoré výrazne poškodzujú akékoľvek environmentálne ciele v zmysle čl. 17 nariadenia (EÚ) 2020/852 („Do No Significant Harm“).
7. Časť trasy objektu 634 Osvetlenie komôr mostov a NN prípojky je vedená v telese objektu 101 a na objekte 203 úseku D3 Kysucké Nové Mesto – Oščadnica (nadväzujúci úsek). Počas realizácie tohto objektu 634 je preto potrebná úzka spolupráca so zhotoviteľom nasledujúceho úseku tak, aby bola zabezpečená bezproblémová koordinácia a realizácia prác medzi oboma zhotoviteľmi. Zhotoviteľ je povinný skoordinovať práce so Zhotoviteľom stavby diaľnice D3 Kysucké Nové Mesto – Oščadnica na stavebnom objekte SO 634 Osvetlenie komôr mostov a NN prípojky, ktorý bude vedený v trvalom a dočasnom zábere stavby D3 Kysucké Nové Mesto – Oščadnica.
8. Odtieň RAL vrchného PUR náteru bude odsúhlasený Objednávateľom NDS, a.s. najneskôr ku koncu spracovania dokumentácie na vykonanie prác (DVP),
9. Lokality (zemníky) uvedené vo Zv. 5 pre ťažbu zemín či iných vhodných materiálov je potrebné považovať za možné. V prípade, že ich Zhotoviteľ nebude môcť využiť, zabezpečí si iné vhodné lokality. Tieto však musia byť vopred odsúhlasené stavebnotechnickým dozorom. Za dodržanie zákonných povinností vyplývajúcich z ťažby zemín, či iných materiálov vždy zodpovedá Zhotoviteľ. Prípadná zmena lokality nie je dôvodom na predĺženie doby výstavby.

1. Počas výstavby je zhotoviteľ povinný zachovať všetky prístupy ku všetkým dotknutým nehnuteľnostiam,

# TECHNICKÁ DOKUMENTÁCIA DIELA

Zhotoviteľ bude zodpovedný za vypracovanie Dokumentácie Zhotoviteľa, zabezpečenie dokumentov potrebných na splnenie všetkých úradných schválení a s nimi súvisiacich inžinierskych činností, za vypracovanie technickej dokumentácie Zhotoviteľa, za realizáciu stavebných prác a odstránenie vád na Diele a za to, že v jeho súťažnej ponuke boli zahrnuté všetky práce súvisiace s realizáciou Diela, ktoré vykoná/zabezpečí v súlade so Zmluvou.

Zhotoviteľ je povinný zabezpečiť všetky ďalšie činnosti/práce a dodať všetky dokumenty a dokumentácie vyplývajúce alebo požadované počas spracovávania Dokumentácie Zhotoviteľa a na základe Dokumentácie Zhotoviteľa ako aj zo stanovísk/rozhodnutí a úradných schválení k predmetu Diela vydaných a k úradným schváleniam predmetu Diela potrebných, ktoré nie sú uvedené v Zmluve, ale vyplývajú zo Zmluvy, a sú nevyhnutné pre vyhotovenie, dokončenie Diela a odstránenie vád ako aj pre bezpečnú prevádzku Diela.

## PROJEKTOVÁ DOKUMENTÁCIA

Za vypracovanie kompletnej Projektovej dokumentácie (ďalej len „PD“) na úrovni realizačnej dokumentácie stavby (ďalej len „DSP v podrobnosti DRS“) je zodpovedný Objednávateľ, ktorý poskytol túto PD uchádzačom počas verejnej súťaže vrátane nasledovných dokladov:

* Územné rozhodnutie
* Osvedčenie o strategickej investícii
* Vyjadrenia orgánov a organizácií
* Rozhodnutia orgánov štátnej správy a samosprávy

Zhotoviteľ je zodpovedný za dodržanie podmienok uvedených v spomínaných rozhodnutiach, požiadavkách, súhlasoch, zmluvách a povoleniach (prílohy Zväzku č. 3).

Zhotoviteľ bude zodpovedný za dodržanie podmienok uvedených v právoplatnom stavebnom povolení, ktoré Objednávateľ odovzdá víťaznému uchádzačovi v zmysle Zv.2.

Za dodržanie majetkovej hranice v zmysle Zväzku č. 5, je zodpovedný Zhotoviteľ.

Zhotoviteľ je zodpovedný a zabezpečí splnenie podmienok, uvedených v predmetných dokladoch a ostatných doplňujúcich dokladoch vydaných v priebehu výstavby dotknutými organizáciami, stavebnými úradmi či orgánmi štátnej správy.

Zhotoviteľ je povinný vydať všetky oznámenia a zaobstarať všetky povolenia, vyjadrenia, licencie a súhlasy požadované Právnymi predpismi týkajúcimi sa vyhotovenia a dokončenia Diela a odstránenia akýchkoľvek vád v súlade so Zmluvou.

**Zhotoviteľ je povinný dodržať všetky požiadavky uvedené vo vyjadreniach a dokladoch, ktoré sú súčasťou Zväzku č.5 časť E. Doklady**

Projektová dokumentácia poskytnutá Objednávateľom (DSP v podrobnosti DRS) neobsahuje:

* Dopravné značenie – dočasné (prenosné) - nie je súčasťou Zväzku č.5 ale je súčasťou dodávky Zhotoviteľa a ponukovej ceny.

## NORMY A TECHNICKÉ PREDPISY

Zhotoviteľ je zodpovedný za to, že Dielo a jeho všetky Materiály a Technologické zariadenia (stavebné výrobky) a práce súvisiace s Dielom budú v súlade so špecifikáciami posledných vydaní slovenských technických noriem (STN), európskych noriem (EN), ISO noriem alebo predpisov CENELEC a IEC, TKP (pokiaľ nie sú v rozpore s poslednými vydaniami STN alebo s Technickými špecifikáciami), ZTKP-0, katalógových listov, TP, VL, nariadení alebo iných všeobecne záväzných predpisov a v súlade s Technickými špecifikáciami.

Ak je v Technických špecifikáciách odkaz na konkrétne normy a TPR (technické predpisy rezortu) alebo zákony, budú platiť ustanovenia posledného súčasného vydania alebo revidovaného/doplneného vydania príslušných noriem a TPR alebo zákonov, ktoré sú platné k Základnému dátumu v zmysle Zmluvných podmienok. Pokiaľ v priebehu výstavby dôjde k revízii noriem a TPR alebo iných predpisov, Zhotoviteľ je povinný upozorniť Stavebnotechnický dozor a Objednávateľa na túto skutočnosť a čakať na pokyn Objednávateľa ohľadne ďalšieho postupu.

Zhotoviteľ je zodpovedný za zaobstaranie si všetkých potrebných noriem a predpisov.

V prípade potreby Objednávateľ alebo Stavebnotechnický dozor môže požiadať Zhotoviteľa o predloženie príslušnej normy alebo predpisu.

Zhotoviteľ je povinný k oznámeniu o revízií noriem, TPR, legislatívy predložiť stanovisko s možnosťou ich zapracovania prihliadnuc na aktuálny stav rozpracovania Dokumentácie Zhotoviteľa, Inžiniersku činnosť a realizáciu Diela (rozpracovanosť jednotlivých stavebných objektov)  spolu s predpokladaným dopadom na Lehotu výstavby a Cenu Diela.

**2.2.1 Normy STN EN 1990 až 1998**

V tejto časti Objednávateľ predkladá informácie a záväzné požiadavky na spracovanie technickej dokumentácie Zhotoviteľa v súvislosti uvedenými normami.

Všetky konštrukcie musia byť navrhované v zmysle aktuálnych znení STN EN 1990 až 1998 v súlade s čl. 2.2 Normy a technické predpisy.

Objednávateľ požaduje dodržať pri návrhu všetkých konštrukcii všetky normy, najmä STN EN 1990.

Pri návrhu spodnej stavby a nosnej konštrukcie mostných objektov je potrebné zohľadniť STN EN 1990 Zásady navrhovania, STN EN 1991 Zaťaženie konštrukcií, STN EN 1992 Navrhovanie betónových konštrukcií, STN EN 1993 Navrhovanie oceľových konštrukcií, STN EN 1994 Navrhovanie spriahnutých oceľobetónových konštrukcií, STN EN 1998 Navrhovanie konštrukcií na seizmickú odolnosť. Pri zakladaní mostných objektov je potrebné zohľadniť STN EN 1997 Navrhovanie geotechnických konštrukcií.

Oporné a zárubné múry musia zohľadňovať STN EN 1997 Navrhovanie geotechnických konštrukcií a STN EN 1998 Navrhovanie konštrukcií na seizmickú odolnosť.

Protihlukové steny musia zohľadňovať STN EN 1990 Zásady navrhovania, STN EN 1991 Zaťaženie konštrukcií, STN EN 1992 Navrhovanie betónových konštrukcií, STN EN 1993 Navrhovanie oceľových konštrukcií, STN EN 1998 Navrhovanie konštrukcií na seizmickú odolnosť, STN EN 1794-1 a 2 a STN EN 14388 Zariadenia na zníženie hluku z cestnej dopravy. Zakladanie protihlukových stien je potrebné vypracovať v zmysle STN EN 1997 Navrhovanie geotechnických konštrukcií.

## DOKUMENTÁCIA ZHOTOVITEĽA

Zhotoviteľ bude zodpovedný za vypracovanie Dokumentácie Zhotoviteľa pre všetky súčasti Trvalého Diela a pre objekty Dočasného Diela, súvisiacich s Trvalým Dielom, vrátane predloženia ZTKP.

Právo prístupu a dočasného užívania častí Staveniska na pozemkoch tretích osôb pre účely meračské, pre účely prieskumov, zabezpečenie monitoringov a činností vyplývajúcich z inžinierskych činností Zhotoviteľa si zaistí Zhotoviteľ na vlastné náklady.

### Organizačná schéma

Do 14 dní od Dátumu začatia prác Zhotoviteľ predloží Objednávateľovi a Stavebnotechnickému dozoru kompletnú organizačnú schému Personálu Zhotoviteľa, personálne obsadenú v zmysle ponuky uchádzača, ktorú plánuje použiť pri realizácii Zmluvy, spolu s podrobnosťami a kontaktmi na kľúčových pracovníkov Zhotoviteľa, vrátane kľúčových odborníkov Zhotoviteľa s dôrazom na Riaditeľa stavby – Predstaviteľa Zhotoviteľa, Hlavného stavbyvedúceho - zástupcu Riaditeľa stavby, stavbyvedúceho na mosty, stavbyvedúceho na cesty a na ostatný Personál Zhotoviteľa.

V organizačnej schéme je Zhotoviteľ povinný uviesť v akom právnom vzťahu k Zhotoviteľovi sú jednotliví kľúčoví pracovníci na stavbe. Kľúčoví odborníci Zhotoviteľa sú odborníci uvedení v ponuke Zhotoviteľa, ktorými Zhotoviteľ preukazoval splnenie podmienok účasti týkajúce sa technickej spôsobilosti kľúčových odborníkov Zhotoviteľa pre účely riadenia, koordinácie a kontroly činnosti ostatného personálu Zhotoviteľa počas projektových prác a realizácie stavebných prác. Minimálne 14 dní pred akoukoľvek plánovanou zmenou v organizačnej štruktúre a ostatných podrobností požadovaných Zmluvou predloží Zhotoviteľ návrh tejto zmeny Objednávateľovi a Stavebnotechnickému dozoru na odsúhlasenie, pričom na zmenu kľúčových odborníkov na stavbe sa vyžaduje podpísanie dodatku k Zmluve. Všetci kľúčoví odborníci a výkonní riadiaci pracovníci Zhotoviteľa budú počas Lehoty výstavby k dispozícii na stavenisku.

**Organizačná schéma** musí definovať hierarchické vzťahy medzi jednotlivými pozíciami odborníkov tímu Zhotoviteľa a pri kľúčových odborníkoch musí definovať počet pracovníkov v danej kategórii, ich mená a priezviská, telefonický a emailový kontakt, ďalej popis pracovných činností, rozdelenie a rozsah pôsobností podľa pridelenia jednotlivých Kľúčových odborníkov k Prevádzkovým súborom a  Stavebným Objektom (objektovej skladbe) v zmysle projektovej dokumentácie a interných zodpovedností všetkých odborníkov v tíme Zhotoviteľa. Organizačnú schému predloží Zhotoviteľ Objednávateľovi a Stavebnotechnickému dozoru najneskôr k Dátumu začatia prác (podčlánok 8.1 ZoD)“. V prípade výmeny Kľúčového odborníka/ov je Zhotoviteľ povinný aktualizovať Organizačnú schému ku dňu nástupu nového kľúčového odborníka.

Pre každú pozíciu musí byť navrhnutý samostatný kľúčový odborník. “Kľúčoví odborníci Zhotoviteľa“ sú odborníci uvedení v ponuke Zhotoviteľa, ktorými Zhotoviteľ preukazoval splnenie podmienok účasti týkajúce sa technickej spôsobilosti kľúčových odborníkov Zhotoviteľa pre účely riadenia, koordinácie a kontroly činností ostatného Personálu Zhotoviteľa počas projektových prác a realizácie stavebných prác.

Organizačná schéma bude obsahovať aj údaje o akreditovanom laboratóriu, v ktorom sa budú vykonávať skúšky s uvedením personálneho aj prístrojového vybavenia laboratória.

V prípade vytvorenia zoskupenia bez právnej subjektivity, napr. združenia podľa §829 Občianskeho zákonníka je Zhotoviteľ povinný v Organizačnej schéme uviesť, s ktorým členom zoskupenia je príslušný kľúčový odborník v danom právnom vzťahu ako aj zoznam stavebných objektov, za ktorých realizáciu je príslušný člen zoskupenia zodpovedný.

**Súčasťou organizačnej schémy budú:**

1. Riaditeľ stavby – Predstaviteľ Zhotoviteľa,
2. Hlavný Stavbyvedúci/ zástupca Riaditeľa stavby,
3. Stavbyvedúci pre cesty
4. Stavbyvedúci pre mosty
5. Hlavný geodet Zhotoviteľa
6. Geotechnik
7. Odborník zodpovedný za kontrolu kvality
8. Špecialista pre oblasť informačnej a kybernetickej bezpečnosti
9. Odborník na životné prostredie

Kľúčoví odborníci - komunikácia

Objednávateľ za účelom bezproblémovej komunikácie s kľúčovými odborníkmi: Riaditeľ stavby – Predstaviteľ Zhotoviteľa, Hlavný stavbyvedúci, Stavbyvedúci pre cesty, Stavbyvedúci pre mosty, aby ovládali slovenský jazyk alebo český jazyk minimálne na úrovni C1 - Riaditeľ stavby – Predstaviteľ Zhotoviteľa a B2 Hlavný stavbyvedúci/Stavbyvedúci na cesty/ Stavbyvedúci pre mosty . V prípade odborníkov so slovenským alebo českým občianstvom bude na preukázanie znalosti jazyka postačovať uvedenie občianstva. V prípade odborníkov so zahraničným občianstvom je povinný daný odborník predložiť príslušný jazykový certifikát. V prípade, že kľúčoví odborníci slovenský jazyk alebo český jazyk na požadovanej úrovni neovládajú, Zhotoviteľ je povinný na vlastné náklady v priebehu plnenia Zmluvy zabezpečiť kvalifikovaných tlmočníkov v prípade ústnej komunikácie a kvalifikovaných prekladateľov v prípade písomnej komunikácie v zmysle zákona č. 382/2004 Z.z. o znalcoch, tlmočníkoch a prekladateľoch v znení neskorších predpisov na komunikáciu v slovenskom jazyku na minimálnej úrovni znalosti C2. Objednávateľ si kedykoľvek počas plnenia Zmluvy vyhradzuje právo požiadať o zabezpečenie kvalifikovaného tlmočníka alebo prekladateľa v zmysle predchádzajúcej vety aj v prípade, ak kľúčový odborník je držiteľom požadovaného certifikátu o znalosti slovenského jazyka alebo je slovenským alebo českým občanom.

Kľúčoví odborníci musia spĺňať nasledovné kritériá:

Podľa § 34 ods. 1 písm. g) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) predložiť údaje o vzdelaní a odbornej praxi alebo o odbornej kvalifikácii riadiacich zamestnancov, osobitne osôb zodpovedných za riadenie stavebných prác.

Minimálna požadovaná úroveň štandardov:

Záujemca je povinný preukázať, že osoby zodpovedné za riadenie stavebných prác (tzv. kľúčoví odborníci) majú potrebné vzdelanie a odbornú prax na vykonanie stavebných prác, ktoré sú predmetom tejto verejnej súťaže.

Za kľúčových odborníkov sa na účely týchto súťažných podkladov považujú:

1. riaditeľ stavby - predstaviteľ Zhotoviteľa,
2. hlavný stavbyvedúci a súčasne zástupca riaditeľa stavby,
3. stavbyvedúci pre mosty,
4. stavbyvedúci pre cesty.

Pre každú pozíciu musí byť navrhnutý samostatný kľúčový odborník.

**Riaditeľ stavby - Predstaviteľ Zhotoviteľa:** preukáže odbornú prax za rozhodné obdobie za nasledovných podmienok:

a) účasť na realizácii\*\* minimálne 1 projektu\*\*\* pri stavbách diaľnic alebo rýchlostných ciest, cesty I. triedy, alebo ciest obdobného charakteru\* kde zmluvné podmienky vychádzali zo zmluvného manažmentu zmlúv; Podmienka nadobudnutia skúsenosti v oblasti zmluvného manažmentu zmlúv na strane zhotoviteľa v zmysle predchádzajúcej vety sa preukazuje relevantnou zmluvou alebo Referenčným listom odborníka (Príloha B3 Časť B Zväzok 1 týchto SP);

b) tento projekt musí byť v celkovej zmluvnej cene stavebných prác projektu minimálne 30 000 000,- EUR (slovom: tridsať miliónov eur) bez DPH;

c) účasť na tomto projekte musí byť na pozícii projektového manažéra stavby/riaditeľa stavby/zástupcu zhotoviteľa stavby/zástupcu riaditeľa stavby;

d) účasť na tomto projekte na danej pozícií musí byť v minimálnej dobe trvania zodpovedajúcej 50 % lehoty výstavby Projektu (za lehotu výstavby sa považuje lehota odo dňa vydania Oznámenia o začatí prác po vydanie Preberacieho protokolu);

e) Osvedčenie o vykonaní odbornej skúšky podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších prepisov (ďalej len „zákon č. 138/1992 Zb.“) pre výkon činnosti stavbyvedúci s odborným zameraním Inžinierske stavby – dopravné stavby alebo Inžinierske stavby – mosty; resp. ekvivalentný doklad platný v čase predloženia ponuky ako sken originálu alebo úradne osvedčenej fotokópie.

**Hlavný stavbyvedúci/****zástupca Riaditeľa stavby:** preukáže odbornú prax za rozhodné obdobie za nasledovných podmienok:

a) účasť na realizácii\*\* minimálne 1 projektu\*\*\* pri stavbách diaľnic alebo rýchlostných ciest, cesty I. triedy, alebo cesty obdobného charakteru\*, kde zmluvné podmienky vychádzali zo zmluvného manažmentu zmlúv; Podmienka nadobudnutia skúsenosti v oblasti zmluvného manažmentu zmlúv na strane zhotoviteľa v zmysle predchádzajúcej vety sa preukazuje relevantnou zmluvou alebo Referenčným listom odborníka (Príloha B3 Časť B Zväzok 1 týchto SP);

b) účasť na tomto projekte musí byť na pozícii Hlavný stavbyvedúci /zástupca hlavného stavbyvedúceho;

c) účasť na tomto projekte na danej pozícii musí byť v minimálnej dobe trvania zodpovedajúcej 50 % lehoty výstavby Projektu (za lehotu výstavby sa považuje lehota odo dňa vydania Oznámenia o začatí prác po vydanie Preberacieho protokolu);

d) tento projekt musí byť v celkovej zmluvnej cene stavebných prác projektu minimálne 20 000 000,- EUR (slovom: dvadsať miliónov) bez DPH;

e) Osvedčenie o vykonaní odbornej skúšky podľa zákona č. 138/1992 Zb. pre výkon činnosti stavbyvedúci s odborným zameraním Inžinierske stavby – dopravné stavby alebo Inžinierske stavby – mosty; resp. ekvivalentný doklad platný v čase predloženia ponuky ako sken originálu alebo úradne osvedčenej fotokópie;

**Stavbyvedúci pre mosty:** **preukáže odbornú prax za rozhodné obdobie za nasledovných podmienok:**

a) účasť na realizácii minimálne 1 mosta s minimálnou dĺžkou 300 metrov pri stavbách diaľnic alebo rýchlostných ciest, cesty I. triedy, alebo cesty obdobného charakteru\*; Podmienka v zmysle predchádzajúcej vety sa preukazuje relevantnou zmluvou alebo Referenčným listom odborníka (Príloha B3 Časť B Zväzok 1 týchto SP);

b) účasť na realizácii mosta musí byť na pozícii Hlavný stavbyvedúci alebo Stavbyvedúci na mosty;

c) účasť na realizácii mosta na danej pozícii musí byť v minimálnej dobe trvania zodpovedajúcej 50 % lehoty výstavby mosta (za lehotu výstavby sa považuje lehota odo dňa vydania Oznámenia o začatí prác po vydanie Preberacieho protokolu);

d) tento realizovaný most musí byť v celkovej zmluvnej cene stavebných prác mosta minimálne 8 000 000,- EUR (slovom: osem miliónov) bez DPH;

e) Osvedčenie o vykonaní odbornej skúšky podľa zákona č. 138/1992 Zb. pre výkon činnosti stavbyvedúci s odborným zameraním Inžinierske stavby – mosty; resp. ekvivalentný doklad platný v čase predloženia ponuky ako sken originálu alebo úradne osvedčenej fotokópie;

**Stavbyvedúci pre cesty:** preukáže odbornú prax za rozhodné obdobie za nasledovných podmienok:

a) účasť na realizácii\*\* minimálne 1 projektu\*\*\* pri stavbách diaľnic alebo rýchlostných ciest, cesty I. triedy, alebo cesty obdobného charakteru\*, ktorých súčasťou boli zemné práce v celkovom objeme minimálne 300 000m3; Podmienka v zmysle predchádzajúcej vety sa preukazuje relevantnou zmluvou alebo Referenčným listom odborníka (Príloha B3 Časť B Zväzok 1 týchto SP);

b) účasť na tomto projekte musí byť na pozícii Hlavný stavbyvedúci alebo Stavbyvedúci na cesty;

c) účasť na tomto projekte na danej pozícii musí byť v minimálnej dobe trvania zodpovedajúcej 50 % lehoty výstavby Projektu (za lehotu výstavby sa považuje lehota odo dňa vydania Oznámenia o začatí prác po vydanie Preberacieho protokolu);

d) tento projekt musí byť v celkovej zmluvnej cene stavebných prác projektu minimálne 10 000 000,- EUR (slovom: desať miliónov) bez DPH;

e) Osvedčenie o vykonaní odbornej skúšky podľa zákona č. 138/1992 Zb. pre výkon činnosti stavbyvedúci s odborným zameraním Inžinierske stavby – dopravné stavby; resp. ekvivalentný doklad platný v čase predloženia ponuky ako sken originálu alebo úradne osvedčenej fotokópie;

*\*Poznámka:* Diaľnicou, rýchlostnou cestou, cestou I. triedy, alebo cestou obdobného charakteru sa rozumie smerovo rozdelená minimálne 4-pruhová komunikácia s celkovou šírkou minimálne 22,5 m.

*\*\*Poznámka:* Realizáciou sa rozumie výstavba novej diaľnice alebo rýchlostnej cesty alebo cesty I. triedy, ktorých súčasťou boli mostné objekty.

*\*\*\*Poznámka:* Projektom sa rozumie referencia na stavebné práce realizované na stavbe diaľnice alebo stavbe rýchlostnej cesty alebo cesty I. triedy alebo cesty obdobného charakteru.

Uchádzač preukazuje splnenie podmienok účasti pre každého kľúčového odborníka predložením životopisu kľúčového odborníka (**Príloha B4** Zväzku 1 týchto SP).

**Zoznam projektov vybraných kľúčových odborníkov musí obsahovať:**

1. meno a priezvisko;
2. názov projektu a stručný opis;
3. čas plnenia zmluvy, t.j. od - do (mesiac, rok);
4. názov alebo obchodné meno odberateľa/objednávateľa a sídlo, resp. zamestnávateľa;
5. kontaktnú osobu (meno) zamestnanca odberateľa, resp. zamestnávateľa a aktuálne tel. č., e-mail, kde je možné si tieto údaje overiť.

Uvedené musí byť predložené pre každého odborníka samostatne.

**K projektom požadovaným v zozname projektov uchádzač predloží vyplnený Referenčný list odborníka (Príloha B3 Zväzku 1 týchto SP).**

V prípade uchádzača so sídlom mimo Slovenskej republiky je potrebné pre splnenie podmienky predloženia osvedčenia o odbornej spôsobilosti požadovanej u vybraných kľúčových odborníkoch ekvivalentným dokladom odbornej spôsobilosti vydávaným v danej krajine.

**Doklad o odbornej spôsobilosti**

Doklad o odbornej spôsobilosti bude predložený ako sken kópie dokladu opatrenej originálom odtlačku pečiatky a podpisom príslušnej odborne spôsobilej osoby, alebo predloží sken úradne osvedčenej kópie dokladu.

### Harmonogram prác a služieb

Vecný harmonogram, Míľniky a Fakturačný harmonogram spolu tvoria Harmonogram prác, ktorý je pre plnenie Zhotoviteľa podľa Zmluvy o Dielo záväzný a tvoria neoddeliteľnú súčasť Zmluvných dojednaní Zmluvy o Dielo spolu ako Príloha č. 3 Zmluvných dojednaní (časť 1 Zväzku 2 súťažných podkladov). Plán organizácie výstavby, ktorý je súčasťou Zväzku 5, je informatívny a nezáväzný.

Zhotoviteľ je povinný v zmysle podčl. 8.3 Zmluvných podmienok vypracovať podrobný Harmonogram služieb a prác vrátane príloh a do 28 dní od Dátumu začatia prác ho predložiť Objednávateľovi a Stavebnotechnickému dozoru. Harmonogram služieb a prác vrátane príloh bude pripravený v súlade s požiadavkami Zmluvy a bude zohľadňovať klimatické podmienky (vrátane zimného obdobia a zimných opatrení), geologické, hydrologické podmienky (hladiny podzemných vôd) v predmetnej oblasti.

Zároveň sa požaduje, aby Harmonogram služieb a prác vrátane príloh bol spracovaný tak, aby Zhotoviteľovi umožňoval postupnú kompletizáciu jednotlivých zhotovovaných častí Diela.

**Časť 1: Vecný harmonogram**

a) tzv. Ganttov graf- grafická časť, ktorá musí byť vypracovaná vo formáte \*.mpp s jasne vyznačenou kritickou cestou, ktorú budú vytvárať technologické časti Diela t.j. časovou postupnosťou zhotovenia jednotlivých stavebných objektov (SO), vyhotovenia požadovanej projektovej dokumentácie (ak má byť zabezpečená), vrátane doby trvania ich komplexného vyskúšania, skúšobnej prevádzky prevádzkových súborov a ich technologických častí (ak taká je) a pod.

Harmonogram bude obsahovať termíny a postup výroby a dodania hlavných Technologických zariadení (ak také sú), postup výstavby, skúšok, spúšťania do prevádzky, prebratia podľa požiadaviek Objednávateľa týkajúcich sa prebratia Diela alebo jeho častí, po jednotlivých objektoch, Lehoty na oznámenie vád, so zohľadnením a vyznačením štyroch kľúčových míľnikov v zmysle podčl. 8.3 Zmluvných podmienok.

Ďalej bude obsahovať postup činností vykonávaných Priamymi Podzhotoviteľmi, (pri Technologických zariadeniach stavebnej pripravenosti k montáži a termíny spätného odovzdávania po montáži, za účelom dokončenia a odskúšania stavebných súborov; začiatku montážnych prác technológií, skúšok typu a pod.).

Pri technologických zariadeniach/prevádzkových súboroch bude harmonogram obsahovať samostatne termíny stavebnej a montážnej pripravenosti a dodávku/montáž technológie, vrátane termínov spätného odovzdávania po montáži za účelom dokončenia a odskúšania stavebných súborov.

Harmonogram bude taktiež obsahovať podrobnosti postupu projektových prác vrátane plánovaného časového harmonogramu zabezpečenia Dokumentácie Zhotoviteľa podľa jednotlivých častí Diela a jej predloženia na preskúmanie a odsúhlasenie a jej dodania (v súlade s čl. 2.8); zabezpečenia inžinierskej činnosti vrátane majetkovoprávneho vysporiadania (v súlade s čl. 2.7), ak také vyplynie z podmienok Záverečného stanoviska EIA a stavebného povolenia, zabezpečenia potrebných súhlasov, vyjadrení a odsúhlasenia Dokumentácie Zhotoviteľa.

Harmonogram bude obsahovať dátum vyhotovenia a podpis predstaviteľa Zhotoviteľa.

b) Povinnosť členenia činností na minimálne 2, resp. minimálne 3 stupne podrobnosti (u nižšie stanovených radov stavebných objektov).

1. stupeň: stavebný objekt (SO),

2. stupeň: stavebný prvok, podobjekt SO, úsek SO

(mostný pilier, úsek objektu cestného telesa, úseky mostovky).

Druhý stupeň je povinný pri nasledovných radoch SO:

• SO radu 300 a 500, objekty preložiek, prístupových ciest, úprav a ďalšie SO na vyžiadanie Stavebnotechnického dozora.

3. stupeň: stavebné činnosti, stavebné časti prvkov, diely (napr. zemné práce, základy mostného piliera, driek, časti vozoviek aspoň v skladbe aktívna zóna - podkladné vrstvy - vrstvy krytu, …).

Tretí stupeň podrobnosti je povinný pri týchto radoch SO (predovšetkým z hlavnej trase):

• SO radu 100 (SO 103, SO 112, SO 115)

• SO radu 200 (mosty, oporné a zárubné múry, PHS),

• ďalšie SO na vyžiadanie Stavebnotechnického dozora (napr. objekty na kritickej ceste apod.)

c) Povinnosť definovania unikátnych WBS kódov („Work Breakdown Structures“) pri každej činnosti v závislosti od jej stupňa podrobnosti.

d) Povinnosť zobrazenia časovej rezervy pri jednotlivých činnostiach, a to ako grafické, tak aj číselné (počet dní v samostatnom stĺpci).

e) Povinnosť zobrazenia technologickej prestávky vo forme samostatnej činnosti nadväzujúce na s ňou súvisiacu stavebnú činnosť (napr. zhotovenie železobetónové konštrukcie a na ňu nadväzujúca technologická prestávka z dôvodu tvrdnutia betónu).

f) Povinnosť zobrazenia prerušenia (rozdelenia) činnosti pomocou bodkovaného označenia v príslušnej farebnej schéme.

g) V každom harmonograme musí byť vo forme činností znázornené spracovávanie realizačnej dokumentácie stavby (DSRS) na jednotlivé objekty, vrátane termínov (Míľnikov) ich plánovaného odovzdania Stavebnotechnickému dozoru, a ďalej míľniky (najskoršie termíny) na schválenie jednotlivých čistopisov DSV stavebnotechnickým dozorom a preberacie konania a kolaudačné konanie.

h) predpokladané strojné a personálne zabezpečenie pre jednotlivé činnosti

i) Grafické znázornenie Zimnej technologickej prestávky / Zimného obdobia formou farebného zvislého pruhu na podklade (pozadí) harmonogramu.

j) v každom harmonograme musí byť zahrnutá a znázornená aj potrebná súvisiaca inžinierska a projekčná činnosť, Zároveň musí zahŕňať aj obdobie určené na zapracovanie podmienok stavebného povolenia (vrátane času potrebného na príp. prerokovania, získanie príslušných vyjadrení, súhlasov, rozhodnutí atď.) pre všetky dotknuté objekty.

**Časť 2: Míľniky** – Obstarávateľom určené stavebné objekty alebo časti objektov a lehoty ich ukončenia, ktoré sa Zhotoviteľ ako úspešný uchádzač zaväzuje ukončiť v určených lehotách uvedených v tabuľke Míľniky.

Tabuľka Míľniky je súčasťou súťažných podkladov verejného obstarávateľa.

**Zhotoviteľ sa zaväzuje predložiť identickú tabuľku Míľniky predloženú v ponuke aj v rámci aktualizácie harmonogramu prác podľa podčlánku 8.3 Osobitné zmluvné podmienky (časť 2.2 Zväzku 2 súťažných podkladov).**

**Časť 3: Fakturačný harmonogram** - harmonogram, ktorý musí byť vyhotovený podľa Vecného harmonogramu a Míľnikov a musí byť vyhotovený v číselnom vyjadrení a členení po jednotlivých stavebných objektoch a mesiacoch Lehoty výstavby v elektronickej forme na CD/DVD/USB nosiči v zmysle dátového predpisu verejného obstarávateľa uvedeného na stránke, <http://www.ndsas.sk/pomoc-a-podpora/datovy-predpis> ako aj  v grafickom vyjadrení (tzv. S- krivka alebo Kumulatívna fakturačná krivka).

Kumulatívna fakturačná krivka (S-krivka) musí vychádzať z časového sledu zhotovenia jednotlivých častí stavby (tak ako budú plánované vo Vecnom harmonograme) a k nim prislúchajúcim nákladom, naviazaným na ocenený výkaz výmer (zväzok 4, príloha č. 4.2.10), na každý stavebný objekt a prevádzkový súbor, kvôli umožneniu efektívnej kontroly plnenia postupu prác a možných rizikových faktorov súvisiacich s predĺžením Lehoty výstavby. Na horizontálnej osi S-krivky musí byť uvedená Lehota výstavby Diela (v mesiacoch) a na vertikálnej osi musí byť uvedené zodpovedajúce kumulatívne fakturačné plnenie za príslušný mesiac v eurách (€).

Mesačný harmonogram prác

Zhotoviteľ je povinný vypracovať a predkladať Objednávateľovi každý mesiac tzv. Mesačný harmonogram prác v súlade s podmienkami uvedenými v podčl. 8.3 Zmluvných podmienok.

Prílohy mesačných faktúr

Zhotoviteľ je povinný k mesačnej faktúre doložiť porovnanie Fakturačného harmonogramu a skutočného kumulatívneho fakturačného plnenia Zhotoviteľa k poslednému dňu mesiaca, na ktorý sa platba vzťahuje. V prípade, že je Zhotoviteľom zoskupenie bez právnej subjektivity, je Zhotoviteľ povinný zároveň doložiť porovnanie aj tzv. S-krivky členov (S-krivky jednotlivých členov zoskupenia bez právnej subjektivity).

Zhotoviteľ je plne zodpovedný za ním predložený Harmonogram služieb a prác a následné plnenie jednotlivých činností. Stavebnotechnický dozor ani Objednávateľ tento dokument neschvaľujú ale môžu mať výhrady, ak predložený Harmonogram služieb a prác nezodpovedá požiadavkám Zmluvy a bude zrejmé, že Dielo sa podľa predloženého Harmonogramu služieb a prác nebude dať v zmluvných termínoch ukončiť. V takom prípade je na základe pokynu Stavebnotechnického dozoru Zhotoviteľ povinný Harmonogram služieb a prác vrátane príloh prepracovať tak, aby bol plne v súlade so Zmluvou. Zhotoviteľ predloží Harmonogram služieb a prác vrátane príloh aj v elektronickej forme vo formáte \*.mpp.

V zmysle uvedených parametrov je všeobecne nutné spracovávať aj všetky ďalšie takéto harmonogramy počas výstavby (pri riešení Nárokov, Zmien, v zmysle podčl. 8.6. Zmluvných podmienok).

### Stavebný denník

Zhotoviteľ, v súlade s podčlánkom 4.26 Zmluvných podmienok, je povinný od prvého dňa prípravných prác až do ukončenia stavebných prác - celej Lehoty výstavby viesť Stavebný denník pre celé Dielo, alebo pre jeho jednotlivé časti, tak ako určí Stavebnotechnický dozor. Pri vedení Stavebného denníka sa budú zmluvné strany riadiť ustanoveniami § 46d Stavebného zákona a § 28 vyhl. MŽPSR č. 453/2000 Z. z., ktorou sa vykonávajú niektoré ustanovenia Stavebného zákona. Stavebný denník bude tvoriť súčasť Dokumentácie Zhotoviteľa uloženej na Stavenisku. Bude obsahovať záznamy o všetkých udalostiach a okolnostiach týkajúcich sa prípravy, výstavby a ukončenia Diela.

Za vedenie Stavebného denníka je výlučne zodpovedný Zhotoviteľ. Zápisy do denníka môžu urobiť nasledovné oprávnené alebo poverené osoby:

* Zhotoviteľ, Objednávateľ, Stavebnotechnický dozor,
* autorský dozor a koordinátor bezpečnosti práce, na základe uzavretej Zmluvy s Objednávateľom, autorizovaný geodet Zhotoviteľa, geotechnik,
* štátne kontrolné orgány,
* správcovia/prevádzkovatelia inžinierskych sietí,
* stavebné úrady.

Zhotoviteľ je zodpovedný aj za vedenie záznamov o dodávkach a montáži strojov a zariadení v montážnom denníku, ktorý tvorí osobitnú časť Stavebného denníka. Oba dokumenty budú k dispozícii Stavebnotechnickému dozoru, koordinátorovi bezpečnosti práce, Objednávateľovi a štátnym kontrolným orgánom počas celého trvania Zmluvy (t.j. aj počas skúšobnej prevádzky (pokiaľ bude) a Lehoty na odstránenie vád). Všetky záznamy vykonané Zhotoviteľom alebo jeho poverencami do Stavebného denníka budú podpísané Zhotoviteľom alebo ním poverenými osobami.

Rozmery, poznámky, výpočty a výkresy a akékoľvek podporné dokumenty a podporné informácie potrebné na stanovenie ceny vykonaných prác a preukázanie kvality vykonaných prác, potrebné na stanovenie množstva vykonaných prác v súlade s podčlánkom 14.1 Zmluvných podmienok musia byť zaznamenané do Stavebného denníka v dopredu dohodnutej forme a rozsahu v súčinnosti a podľa pokynov Stavebnotechnického dozoru a v súlade so Zmluvou. Záznamy musia byť vždy aktualizované Zhotoviteľom na základe meraní vykonaných v súčinnosti so Stavebnotechnickým dozorom v súlade so Zmluvnými podmienkami, pred zakrytím vykonaných Prác.

Všetky strany Stavebného denníka musia byť vyhotovené v jednom origináli a minimálne v dvoch kópiách. Originál a prvá kópia musia byť po ich predchádzajúcom podpísaní postúpené Stavebnotechnickému dozoru na konci každého týždňa. Stavebný denník musí byť podpísaný tak Zhotoviteľom, ako aj Stavebnotechnickým dozorom, minimálne na konci každého týždňa.

Záznamy v Stavebnom denníku však nepredstavujú súhlas, potvrdenie, schválenie, rozhodnutie, oznámenie alebo požiadanie, nakoľko takáto komunikácia musí byť realizovaná v zmysle ustanovení podčlánku 1.3 Zmluvných podmienok a teda nezakladajú právo Zhotoviteľa na realizáciu platieb, výkon Zmien alebo uplatňovanie si nárokov.

Stavebný denník bude vedený v elektronickej forme, ktorej softvérovú platformu zabezpečí Objednávateľ. Objednávateľ požaduje pre osoby s oprávnením zápisu do elektronického stavebného denníka a na jeho bezproblémové používanie pre všetkých odborníkov s právom zápisu do elektronického stavebného denníka zabezpečiť kvalifikovaný elektronický podpis v zmysle zákona NR SR č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov, napr. so zákonom NR SR č. 395/2019 Z. z. o občianskych preukazoch a o zmene a doplnení niektorých zákonov v znení neskorších predpisov, zákona NR SR č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov ako aj vykonávajúcej Vyhlášky MŽP SR č. 453/2000 Z.z. Zhotoviteľ si všetky náklady v súvislosti s vedením Stavebného denníka v elektronickej platforme (napr. zabezpečenie kvalifikovaného elektronického podpisu, školenia na softvérovú platformu a pod.) zahrnie do ceny Diela.

Tlačený výstup (4x) stavebného denníka Zhotoviteľ poskytne Objednávateľovi na vyžiadanie, najneskôr však do času preberania Diela v zmysle čl. 10.2 Zmluvy.

### Dokumentácia skutočného stavu (pasport)

Zhotoviteľ, v nadväznosti na ZTKP 0 čl.1.10.9 Fotografická dokumentácia stavebných prác TKP 0 a v súlade s podčlánkom 4.15 Zmluvných podmienok, je povinný predložiť Stavebnotechnickému dozoru dokumentáciu v digitálnom tvare skutočného pôvodného stavu (pasport) jestvujúcich prístupových ciest ako aj nehnuteľností ležiacich v bezprostrednej blízkosti prístupových ciest a Staveniska, ktoré by mohli byť poškodené alebo ohrozené pracovnou činnosťou Zhotoviteľa.

Predmetom podrobnej pasportizácie okrem prístupových ciest sú všetky dočasné a trvalé objekty a ich vlastnosti, ktoré môžu byť nepriaznivo ovplyvnené alebo poškodené postupom stavebných prác. Veľkú pozornosť je potrebné venovať dokumentácii objektov, ktoré sú v blízkosti výkopov alebo pretlakov, zistenie ich pôvodného stavu s ohľadom na možné sadanie počas a po realizácii stavby.

Pasportizácia sa spracuje s najmenším možným časovým predstihom pred vlastnou realizáciou stavebných prác, resp. začiatkom prevádzky motorových vozidiel stavby. Po ukončení užívania týchto prístupových ciest Zhotoviteľom sa za účasti Stavebnotechnického dozoru, Zhotoviteľa a Objednávateľa a správcov/majiteľov určí prípadné poškodenie prístupových ciest a priľahlých nehnuteľností ako aj potrebný rozsah opráv na ich uvedenie do pôvodného stavu.

Po ukončení užívania prístupových ciest Zhotoviteľom Stavebný dozor za účasti a v súčinnosti so Zhotoviteľom a Objednávateľom a správcami/vlastníkmi prístupových ciest určí prípadné poškodenie prístupových ciest a priľahlých nehnuteľností, ako aj potrebný rozsah opráv na ich uvedenie do stavu zodpovedajúcemu pred začatím výstavby.

Podrobná pasportizácia technického stavu slúži ako podklad pre riešenie prípadných sporov ako doklad k prípadnému riešeniu nárokov na náhradu škody spôsobenej prevádzkou stavebných strojov alebo motorových vozidiel, alebo samotnou realizáciou prác na prístupových cestách, ako aj priľahlých nehnuteľnostiach a ako aj určenia miery zavinenia Zhotoviteľa. Pasportizáciu prístupových ciest pred odovzdaním Stavebnotechnickému dozoru je potrebné mať potvrdenú správcom/ vlastníkom, alebo povereným pracovníkom samosprávy/obce.

Zhotoviteľ je povinný priebežne, resp. každý mesiac zdokumentovať postup výstavby s dôrazom na dodržiavanie kvality Diela, dokumentáciu zakrývaných konštrukcií, križovanie s inžinierskymi sieťami a podobne. Príslušná dokumentácia musí byť odovzdaná Stavebnotechnickému dozoru podľa potreby buď pred začatím, zakrytím, v súlade s článkom 2.6 „Geodetická dokumentácia“ týchto Technických špecifikácií alebo prebratím prác na predmetnej časti Diela.

### Protipovodňový plán stavby

Zhotoviteľ do 30-tich kalendárnych dní od Dátumu začatia prác predloží Objednávateľovi „Protipovodňový plán stavby“ odsúhlasený správcom toku a príslušným vodohospodárskym orgánom štátnej správy.

### Dokumentácia pre vykonanie prác (DVP)

DVP sa vypracováva len v nevyhnutných prípadoch na doriešenie detailov, ktoré nie sú v DSP v podrobnosti DRS a nemajú vplyv na cenu Diela, zabezpečuje ju Zhotoviteľ v rámci svojej Navrhovanej zmluvnej ceny. DVP nemôže svojim obsahom meniť dokumentáciu DSP v podrobnosti DRS s výnimkou zapracovania požiadaviek zo stavebného povolenia a záverečného stanoviska MŽP SR, ktoré je nevyhnutné v DVP zapracovať.

Predmetom DVP bude dokumentácia tých časti (prvkov) niektorých stavebných objektov – najmä objektov mostných, ktoré v zmysle zákona o verejnom obstarávaní nemohli byť riešené v rámci SP. Ide o výkresy tvaru, príp. výstuže prefabrikátov nosnej konštrukcie, ich počet v priečnom reze mosta a tým aj počet a druh ložísk; zariadenia pre odvodnenie mosta; druh a podrobnosti mostnej prechodovej konštrukcie; druh a usporiadanie zvodidiel na moste, druh a podrobnosti mostných záverov a podobne. Rovnako je potrebné dopracovať dokumentáciu odlučovačov ropných látok (ORL) na konkrétny typ podľa výrobcu (rozostupy šachiet, usporiadanie v rámci vyčlenenej plochy, výškové osadenie) a technologické zariadenia čerpacích a prečerpávacích staníc a pod.

Zhotoviteľ stavby predloží v termíne do 28 dní od Dátumu začatia prác Stavebnotechnickému dozoru a Objednávateľovi harmonogram vypracovávania a odsúhlasovania PD DVP podľa požadovanej objektovej skladby.

DVP bude vypracovaná v zmysle stanovených požadovaných parametrov v PD DSP v podrobnosti DRS pre jednotlivé konštrukcie, v súlade so Zmluvou a DSP v podrobnosti DRS daného a súvisiacich objektov a v intenciách podmienok stavebného povolenia a PD DSP v podrobnosti DRS.

**Zhotoviteľ ručí za súlad Dokumentácie na vykonanie prác s PD DSP v podrobnosti DRS a podmienkami stavebného povolenia a záverečného stanoviska MŽP SR.**

Zhotoviteľ predloží Stavebnotechnickému dozoru, AD a Objednávateľovi DVP v 3 vyhotoveniach na overenie, pričom toto Zhotoviteľa nezbavuje zodpovednosti za úplnosť a správnosť DVP. DVP overí i AD, ktorý ho posúdi z pohľadu súladu so stavebným povolením, jeho podmienkami, PD DSP v podrobnosti DRS a súladu s technickým riešením objektov aj súvisiacich objektov PD DSP v podrobnosti DRS.

Zhotoviteľ predloží návrh DVP Stavebnotechnickému dozoru a Objednávateľovi na odsúhlasenie. Spôsob odsúhlasovania DVP:

Dokumentácia Zhotoviteľa musí byť odovzdaná Stavebnotechnickému dozoru a Objednávateľovi na kontrolu a/alebo schválenie, spolu s oznámením, ktoré je popísané nižšie. V nasledujúcich ustanoveniach tohto článku (i) "kontrolné obdobie" znamená dobu, ktorú Stavebnotechnický dozor alebo Objednávateľ vyžaduje na kontrolu a (ak je to tak stanovené) na schválenie, a (ii) "Dokumentáciu Zhotoviteľa" nezahŕňame tie dokumenty, u ktorých nie je stanovené, že sa vyžaduje, aby boli postúpené na kontrolu a/alebo schválenie. Ak nie je v Súťažných podkladoch stanovené inak, každé z „kontrolných období" nepresiahne 21 dní, počítané od dátumu, kedy Stavebnotechnický dozor a Objednávateľ obdržia dokument Zhotoviteľa a oznámenie Zhotoviteľa (Objednávateľ a Stavebnotechnický dozor si vyhradzujú právo adekvátne predĺžiť kontrolné obdobie, ak si to to vyžiada komplikovanosť predloženého technického riešenia alebo schvaľovací proces – o čom patrične upovedomí Zhotoviteľa). V tomto oznámení sa uvedie, že dokument Zhotoviteľa sa pokladá za pripravený ako ku kontrole (a schváleniu, ak je to tak stanovené) v súlade s týmto článkom, tak na použitie. V oznámení sa takisto uvedie, že dokument Zhotoviteľa zodpovedá Zmluve, alebo rozsah, v ktorom mu nezodpovedá.

Ak Stavebnotechnický dozor alebo Objednávateľ, resp. AD v kontrolnom období oznámia Zhotoviteľovi, že dokument Zhotoviteľa nezodpovedá Zmluve (v rozsahu, ktorý sa uvedie), bude dokument opravený, znovu predložený a skontrolovaný (a schválený, ak je to tak stanovené) v súlade s týmto článkom na náklady Zhotoviteľa.

Pre každú časť stavby, s výnimkou predchádzajúceho súhlasu alebo schválenia Stavebnotechnickým dozorom a Objednávateľom a v miere, v akej bol tento súhlas udelený:

a) v prípade dokumentu Zhotoviteľa, ktorý bol predložený (tak, ako je to stanovené), na schválenie Stavebnotechnickému dozoru a Objednávateľovi:

(i) Stavebnotechnický dozor oznámi Zhotoviteľovi, že dokument Zhotoviteľa je schválený s pripomienkami alebo bez nich, alebo že nezodpovedá (v rozsahu, ktorý sa uvedie) Zmluve;

(ii) realizácia tejto časti stavby nezačne, pokiaľ Stavebnotechnický dozor a Objednávateľ neschvália dokument Zhotoviteľa; a

(iii) bude sa predpokladať, že Stavebnotechnický dozor a Objednávateľ schválili dokumentáciu Zhotoviteľa ku dňu, kedy vyprší kontrolné obdobie pre všetky dokumenty Zhotoviteľa, ktoré sú relevantné pre projekt a zhotovenie tejto časti, pokiaľ Stavebnotechnický dozor vopred neoznámil inak v súlade s bodom (i);

(b) realizácia takej časti stavby nezačne pred vypršaním kontrolných období pre všetky dokumenty Zhotoviteľa, ktoré sú relevantné pre jej projekt a zhotovenie;

(c) realizácia takej časti stavby bude prebiehať podľa týchto skontrolovaných (a schválených, ak je to stanovené) dokumentov Zhotoviteľa; a

(d) ak si Zhotoviteľ praje modifikovať niektorý projekt alebo dokument, ktorý bol predtým predložený na kontrolu (a schválený, ak je to tak stanovené), oznámi to Zhotoviteľ okamžite Stavebnotechnickému dozoru. Potom Zhotoviteľ predloží Stavebnotechnickému dozoru a Objednávateľovi revidované dokumenty v súlade s vyššie uvedeným postupom.

Ak Stavebnotechnický dozor a Objednávateľ cestou Stavebnotechnického dozoru vydá pokyn, že sa vyžadujú ďalšie dokumenty Zhotoviteľa, Zhotoviteľ ich bezodkladne pripraví.

Akékoľvek také schválenie alebo súhlas, alebo kontrola (podľa tohto článku alebo inak) nezbavuje Zhotoviteľa žiadnej povinnosti alebo zodpovednosti.

Projektové chyby: Ak sa nájdu v dokumentoch Zhotoviteľa chyby, dvojzmyselnosti, nezrovnalosti, nedostatočnosti alebo iné poruchy, budú tieto chyby aj Dielo opravené na náklady Zhotoviteľa, bez ohľadu na akýkoľvek súhlas alebo schválenie podľa tejto kapitoly.

Odsúhlasená DVP bude pre Objednávateľa dodaná v troch vyhotoveniach (1x pre Stavebnotechnický dozor, 1x pre výkon AD, 1x pre samotného Objednávateľa a na CD/DVD/USB nosiči). Potrebný počet vyhotovení pre svoju potrebu určí Zhotoviteľ. V rámci objektov technologickej časti Zhotoviteľ predloží Objednávateľovi: 6 ks DVP a 1x v elektronickej forme na CD/DVD/USB nosiči.

Projektant v dokumentácií uvedie vplyv respektíve súvislosť na dokumentáciu BOZP a tým možnú nadväznosť na zmenu plánu BOZP.

### Výrobno-technická dokumentácia

Výrobno-technickú dokumentáciu spracováva Zhotoviteľ v rámci svojej Navrhovanej zmluvnej ceny pred zabudovaním stavebných výrobkov dodaných na Stavenisko do trvalého Diela.

Rozsah a podrobnosti tejto dokumentácie si určuje Zhotoviteľ na základe požiadaviek TKP 0, pričom návrh predloží na odsúhlasenie Stavebnotechnickému dozoru a v prípade potreby Stavebnotechnický dozor požiada aj o vyjadrenie Objednávateľa.

## KONTROLA KVALITY VYKONANÝCH PRÁC

### Všeobecné požiadavky

Pre oblasť skúšobníctva Zhotoviteľ je povinný využívať akreditované skúšobné laboratóriá, ktoré majú zavedený manažérsky systém riadenia kvality a sú akreditované aj podľa STN EN ISO/IEC17025:2005 Všeobecné požiadavky na kompetentnosť skúšobných a kalibračných laboratórií.

Všetky stavebné práce musia byť vykonané podľa schválenej PD a technologických postupov, uvedených v TKP alebo podľa Objednávateľom odsúhlasených ZTKP, ostatných TPR alebo v iných normách a predpisoch, na ktoré sa TKP a TPR odvolávajú. Technologické postupy musia byť schválené Stavebnotechnickým dozorom. Predpisom sa taktiež rozumejú pokyny výrobcu pre použitie materiálov, výrobkov a mechanizmov, uvedené na obaloch alebo v dokladoch, ktoré sú súčasťou dodávky. Pokiaľ pre niektoré konštrukcie a technológie alebo pre aplikáciu materiálov nie sú v dokumentácii ani v TKP stanovené platné normy alebo iné technické a technologické predpisy, podrobne popisujúce technológiu prác, prípravu, skladovanie, ošetrovanie atď., nie sú stanovené ani kvalitatívne parametre a kontrola kvality, je Zhotoviteľ povinný príslušné podklady spracovať a predložiť Stavebnotechnickému dozoru a Objednávateľovi pred začatím prác na schválenie.

### Kontrolný a skúšobný plán

Vykonané práce a jednotlivé stavebné látky, dielce a zariadenia, stavebne montované celky a súbory takýchto látok a dielcov, musia zodpovedať kvalitatívnym požiadavkám, uvedeným v jednotlivých častiach TKP, ZTKP, v technických normách STN, STN EN a ostatných všeobecne záväzných predpisoch (ďalej len „VZP“), smerniciach a v PD. V súlade so znením zákona č. 133/2013 Z. z. o stavebných výrobkoch v znení neskorších predpisov do Diela môžu byť zabudované iba materiály a zmesi ktoré budú označené značkou zhody CE.

Zhotoviteľ do 28-tich dní od Dátumu začatia prác predloží Stavebnotechnickému dozoru a Objednávateľovi a jeho útvaru kvality – Laboratóriu NDS na odsúhlasenie „Kontrolný a skúšobný plán (KSP)“, ktorého obsahom bude počet a druhy skúšok pre všetky materiály a technológie použité pri výstavbe vrátane spôsobu predkladania a zodpovednosti za skúšky. Akékoľvek doplňovania alebo vyvolané zmeny musia byť schválené Stavebnotechnickým dozorom a príslušným útvarom kvality Objednávateľa.

KSP musí obsahovať podrobné údaje o navrhovaných Skúškach typu výrobku (STV) a výrobno-kontrolných skúškach (VKS), vrátane spôsobu merania, intervalov ich vykonávania, celkového počtu skúšok s odvolávkami na príslušnú normu alebo predpis, ktorou sa jednotlivé skúšky riadia. V prípade dodávky stavebných výrobkov treba do KSP zahrnúť aj osvedčovacie skúšky. KSP musí byť vypracovaný pre každý stavebný objekt a každý druh činnosti alebo dodávaného stavebného výrobku samostatne v prehľadnej tabuľkovej forme.

### Požiadavky na skúšky

Na každý materiál a zmes musí Zhotoviteľ min. 14 dní pred zahájením prác predložiť Počiatočnú skúšku typu vo dvoch vyhotoveniach Stavebnotechnickému dozoru a Objednávateľovi na odsúhlasenie.

Obsah PST bude nasledovný:

* **PST pre zemné práce a nestmelené a stmelené podkladové vrstvy:**
* Technická správa v ktorej sa uvedie stavba a objekt pre ktorý je PST vypracovaná, pôvod a druh materiálu, jeho použitie, posúdenie vhodnosti pre jednotlivé konštrukčné vrstvy, miera zhutnenia a spôsob spracovania, pre podkladové vrstvy receptúru
* systém kontroly kvality, druh a počet VKS
* protokoly laboratórnych rozborov, vyhlásenie o technických požiadavkách na výrobky
* PST pre nestmelené a stmelené podkladové vrstvy vykonať v zmysle príslušnej STN EN a TKP č.5 (2010)
* **PST pre betónové zmesi:**
* Technická správa v ktorej sa uvedie stavba a objekt pre ktorý je PST vypracovaná, pôvod a druh materiálu, jeho použitie, posúdenie vhodnosti a spôsob spracovania
* overenie všetkých použitých materiálov - kamenivo, voda, cement a prísady musia byť doložené protokolmi laboratórnych rozborov a vyhlásením zhody
* protokoly použitých materiálov nesmú byť staršie ako 1/2 roka
* pevnosti zatvrdnutého betónu po 28 dňoch
* overenie dávkovacieho zariadenia na betonárke
* overenie receptúry v podmienkach stavby
* systém kontroly kvality, druh a počet VKS
* prípadne ďalšie náležitosti podľa požiadaviek Objednávateľa
* **PST pre asfaltové zmesi:**
* Technická správa v ktorej sa uvedie stavba a objekt pre ktorý je PST vypracovaná, pôvod a druh pôvod, druh materiálu, použité frakcie, posúdenie vhodnosti, spôsob spracovania a použitý asfalt
* číslo PST, druh úpravy, popis výroby, pokládky a zhutňovania, (teplotný režim, použité valce, finišery)
* overenie všetkých použitých materiálov, kamenivo, asfalt a prísady musia byť doložené
* vyhlásením zhody, protokoly použitých materiálov nesmú byť staršie ako 1/2 roka
* laboratórium ktoré PS vypracovalo musí uviesť percentuálne zloženie asfaltovej zmesi,
* výsledné granulometrické zloženie vrátane odchýlky dávkovania asfaltu
* výslednú receptúru vybrať z troch kompletných návrhov pri troch rôznych % asfaltu s rozdielom max. 0,3% asfaltu, vrátane overenia zmesi na vyjazďovanie koľají a citlivosť na vodu pre podkladovú, ložnú a obrusnú vrstvu v zmysle KLAZ
* početnosť skúšok zmesi, vstupných materiálov počas výroby a skúšok hotovej úpravy
* Prípadné ďalšie náležitosti podľa požiadaviek Objednávateľa, resp. SD.
* PST je potrebné overiť výrobným a zhutňovacím pokusom.
* Povolenie prác Stavebnotechnickým dozorom bude na základe Objednávateľom odsúhlasených PST.
* Požiadavky na materiály a počiatočnú skúšku typu týchto zmesí sú uvedené v normách radu STN EN 13108.
* **PST pre technológiu:**
* Objednávateľ požaduje pred začatím montáže jednotlivých technologických celkov preukázať požadované technologické parametre Objednávateľovi priamo vo výrobnom závode jednotlivých technických zariadení.
* Počet osôb za Objednávateľa prítomných pri skúškach určí Objednávateľ (2-3 osoby) na náklady Zhotoviteľa

**B. Výrobno-kontrolné skúšky (VKS)**

VKS budú dokumentované všetky materiály a zmesi počas realizácie všetkých prác. Predkladanie bude 1x mesačne v 2 vyhotoveniach vždy v mesačnej správe Zhotoviteľa za uplynulý mesiac Stavebnotechnickému dozoru a Objednávateľovi. VKS posielané faxom, resp. e-mailom nebudú akceptované. Bez predloženia požadovaného počtu vyhovujúcich VKS práce nebudú uhradené.

Na protokoloch VKS bude jednoznačne uvedená: Stavba, objekt, konštrukčný prvok, názvy jednotlivých konštrukčných vrstiev uvádzať v zmysle platných STN (podložie násypu, násyp 1 -X vrstva, aktívna zóna, konštrukčná pláň, podkladové vrstvy vozovky, kryt vozovky ), miesto odberu – presné staničenie, vyhodnotenie skúšky.

Prípadné ďalšie požiadavky na dokumentovanie kvality budú počas realizácie stavebných prác spresnené Objednávateľom, resp. Stavebnotechnickým dozorom.

**C. Preberacie skúšky**

Preberacími skúškami sa overuje kvalita hotových konštrukcií alebo ucelených častí vykonaných prác (stavebných alebo technologických celkov). Preberacie skúšky (pokiaľ sú predpísané) sú uvedené v PD a budú odsúhlasené Stavebnotechnickým dozorom a Objednávateľom.

Skúšanie tesnosti gravitačných stôk sa bude vykonávať v 100%-nom rozsahu v zmysle STN EN 1610. Zhotoviteľ okrem skúšok predpísaných v STN EN 1610 vykoná na vlastné náklady TV monitoring všetkých gravitačných stôk. Monitorovanie bude zabezpečené k spokojnosti SD priemyselnou kamerou s možnosťou zobrazenia sklonov, ktoré budú vyobrazené na výslednom elaboráte z monitoringu. Elaborát odovzdáva Zhotoviteľ Stavebnotechnickému dozoru na CD/DVD/USB aj v tlači v dvoch vyhotoveniach. Pokiaľ monitoring preukáže nesúlad vyhotovenia s požiadavkami súťažných podkladov, Zhotoviteľ vykoná potrebné opravy na vlastné náklady. Po vykonaní opráv Zhotoviteľ zopakuje TV monitoring opravovaných úsekov. Všetky náklady spojené s uvedenými skúškami znáša Zhotoviteľ, vrátane nákladov na zabezpečenie médií.

V rámci preberacích skúšok Zhotoviteľ je povinný zabezpečiť vypracovanie pracovných programov (PP) zaťažovacích skúšok mostov podľa platnej normy a požiadaviek Objednávateľa, ktoré Objednávateľ v písomnej forme predloží Zhotoviteľovi. PP zaťažovacej skúšky mosta je potrebné doručiť (v elektronickej forme na CD/DVD/USB v editovateľnej forme) v dostatočnom predstihu (min. 12 pracovných dní) pred vykonaním zaťažovacej skúšky na pripomienkovanie Objednávateľovi. Po zapracovaní pripomienok Objednávateľa Zhotoviteľ predloží tlačenú formu PP na schválenie zodpovednému projektantovi mosta (autorskému dozoru), spracovateľovi PP a Objednávateľovi. Zaťažovacia skúška mosta sa môže vykonať len podľa schváleného PP zaťažovacej skúšky mosta. Všetky náklady spojené s vypracovaním a odsúhlasením PP zaťažovacích skúšok mostov znáša Zhotoviteľ.

Zhotoviteľ je povinný zabezpečiť vykonanie zaťažovacích skúšok (ZS) mostov podľa platnej normy. Merať hodnoty počas ZS mosta a vypracovať protokol o skúške môže len akreditované skúšobné laboratórium v súlade s požiadavkami základných európskych technických noriem STN EN 17025 a STN EN ISO 9001.

Záverečnú správu zo zaťažovacej skúšky mosta so zhodnotením ZS môže vypracovať len odborne spôsobilá osoba - autorizovaný stavebný inžinier v kategórii Statika stavieb s príslušnými skúsenosťami. Súčasťou záverečnej správy musí byť aj potvrdený protokol o skúške. Všetky náklady spojené s vykonaním zaťažovacích skúšok mostov znáša Zhotoviteľ.

### Požiadavky na laboratórium Zhotoviteľa

Zhotoviteľ písomne oznámi Objednávateľovi, kde bude mať umiestnené laboratórium s prístrojovým a personálnym vybavením pre skúšky všetkých technológií a mená pracovníkov zodpovedných za kvalitu a pracovníkov, ktorí budú skúšky vykonávať.

Zhotoviteľ zabezpečí vstup pracovníkov Objednávateľa a Stavebnotechnického dozoru do priestorov laboratórií Zhotoviteľa a v prípade potreby im umožní výkon všetkých skúšok VKS (výrobno-kontrolných skúšok) v zmysle KSP a TKP:

* Zhotoviteľ zriadi centrálny laboratórny denník, v ktorom budú zaznamenané všetky vykonané skúšky (aj poddodávateľov) a bude dostupný pre Objednávateľa aj Stavebnotechnický dozor.
* Zhotoviteľ predloží týždenný plán skúšok v zmysle dohodnutých termínov s laboratóriom Objednávateľa a ku každému odberu vzoriek, alebo skúške 24 hodín vopred telefonicky vyzve pracovníka zodpovedného za kvalitu alebo Stavebnotechnického dozoru.

### Ďalšie požiadavky

Objednávateľ požaduje pred začatím zemných prác vykonať zhutňovací pokus v zmysle TKPa STN.

Zhotoviteľ zabezpečí pre transport betón:

každý prepravník musí mať dodací list na ktorom bude uvedené:

* miesto a čas odberu
* objekt a konštrukčný prvok do ktorého bude betónová zmes zabudovaná
* značka (druh) čerstvého betónu (číslo receptúry)
* použitá prísada

Stavebnotechnický dozor a pracovník zodpovedný za kvalitu za Zhotoviteľa budú vyššie uvedené náhodne kontrolovať pri každej betonáži.

Objednávateľ ďalej žiada:

* pri betonáži odber vzoriek betónovej zmesi vykonať priamo na objekte
* odber vzoriek asfaltových zmesí vykonať za šnekom finišera
* pokládku asfaltových zmesí pre ložné a obrusné vrstvy diaľnice vozovky realizovať jedným finišérom naraz na celú šírku vozovky a v jednej vrstve v zmysle KLAZ.

VKS betónovej zmesi je potrebné vykonať a vyhodnotiť v zmysle požiadaviek STN EN 206. Na protokoloch VKS betónovej zmesi požadujeme udávať názov betonárky a celé označenie betónovej zmesi v zmysle STN EN 206.

### Požiadavky na dokumentáciu kvality

Zhotoviteľ predloží Stavebnotechnickému dozoru 14 dní pred plánovaným preberacím konaním časti Diela 6x kompletnú dokumentáciu kvality stavby - objektu, ktorý bude predmetom preberania. Súčasťou dokumentácie bude správa o vykonaných stavebných činnostiach, zabudované objemy jednotlivých materiálov a k nim odpovedajúce všetky PST (počiatočné skúšky typu), VKS (výrobno-kontrolné skúšky), vyhlásenia o parametroch, certifikáty a dokumentácia o kvalite všetkých zabudovaných materiálov a zmesí, objemy zabudovaných materiálov a počty vykonaných skúšok a zhodnotenie dosiahnutej kvality.

Zhotoviteľ v prípade výskytu objektov s elektrickými alebo plynovými zariadeniami resp. objektov, ktoré budú majetkom NDS predloží dokumentáciu kvality Stavebnotechnickému dozoru a Objednávateľovi.

Bez predloženia príslušných protokolov o skúškach, odskúšania, skontrolovania a súhlasu Stavebnotechnického dozoru nie je možno v nadväzných prácach pokračovať.

## DOKUMENTÁCIA K PREBERANIU DIELA

Komplexné požiadavky na kompletnú Dokumentáciu k preberaniu Diela, alebo častí Diela sú uvedené v čl.2.5 Dokumentácia k preberaniu Diela Technických špecifikácií tejto časti (podčlánok 2.5.1 a ďalšie doplňujúce požiadavky k podčlánku 2.5.1 sú uvedené v podčlánkoch 2.5.2, 2.5.3, 2.5.4, 2.5.5 článku 2.5) a v článku 2.6, Geodetická dokumentácia, resp. uvedené v časti 3. Zväzku č.3, ako aj ostatná dokumentácia uvedená v Technických špecifikáciách, ako aj vyplývajúca zo Zväzku č.5 a z Dokumentácie Zhotoviteľa a z dokumentov Zhotoviteľa.“

### Dokumentácia skutočného realizovania stavby (DSRS)

Zhotoviteľ pripraví a odovzdá Stavebnotechnickému dozoru na schválenie Dokumentáciu skutočného realizovania stavby na všetky časti stavby (časti Diela) na úrovni realizačnej dokumentácie v tlačenej aj digitálnej forme a v súlade s požiadavkami uvedenými v TKP 0. DSRS sa predloží ihneď po ukončení tej ktorej časti Diela. DSRS každej dokončenej časti Diela bude odovzdaná na odsúhlasenie Stavebnotechnickému dozoru pred vydaním Preberacieho protokolu v zmysle podčlánku 10.2 Zmluvných podmienok pre túto časť Diela.

Zhotoviteľ vyhotoví a bude aktualizovať kompletnú sadu Dokumentácie skutočného realizovania stavby v PD s farebným rozlíšením zmien oproti dokumentácii projektovej dokumentácii DSP v podrobnosti DRS, z ktorej bude jasný skutočný stav rozmiestnenia, rozmerov a podrobnosti prác tak, ako sa zrealizovali v súlade so Zmluvou. Tieto záznamy sa budú uchovávať na Stavenisku a budú pred zahájením preberacích skúšok predložené Stavebnotechnickému dozoru v súlade so Zmluvou na odsúhlasenie aktualizácie kompletnej PD opravenej a doplnenej podľa skutočnosti, resp. jej časti podľa objektovej skladby.

Dokumentácia skutočného realizovania stavby (DSRS) bude vypracovaná pre všetky objekty a bude predložená v digitálnej aj v tlačenej forme tak. Tlačená aj digitálna forma spracovania DSRS bude rešpektovať aj požiadavky správcov jednotlivých objektov prípadne iných dotknutých správcov, resp. subjektov, v prípade, ak sú odlišné oproti forme uvedenej v ZTKP, alebo v Zväzku 3, časti 1 alebo v Zväzku 5.

Dokumentácia pre zaradenie a vyradenie do a z cestnej siete vypracovaná v zmysle TP 078 bude predložená na odsúhlasenie Stavebnotechnickému dozoru a Objednávateľovi min. 1 mesiac pred preberacím konaním. Zhotoviteľ v rámci dokumentácie pre zaradenie a vyradenie do a z cestnej siete zabezpečí v mene Objednávateľa zápis Diela do centrálnej technickej evidencie pozemných komunikácií v zmysle zákona č. 135/1961 Zb, § 3h.

Zhotoviteľ písomne informuje Objednávateľa a Stavebnotechnický dozor o vykonaní zápisu Diela do centrálnej technickej evidencie pozemných komunikácií. Kópiu listu o vykonaní zápisu odovzdá Stavebnotechnický dozor oddeleniu ukončovania stavieb NDS.

Súčasťou dokumentácie pre zaradenie a vyradenie do a z cestnej siete vypracovaná bude aj audit bezpečnosti pozemnej komunikácie vypracovaný v zmysle zákona 249/2011 Z.z.

Objednávateľ požaduje, aby súčasťou dokumentácie skutočného realizovania objektov stavby bol podrobný výkaz výmer spolu s konečnou cenou objektov a zvislých dopravných značiek, vodorovných dopravných značiek a dopravných zariadení (definované vo vyhláške MV SR, ktorou sa vykonáva zákon o cestnej premávke a zmene a doplnení niektorých zákonov) a ostatných objektov. Tento výkaz výmer spolu s konečnou cenou Objednávateľ požaduje len na objektoch, ktoré ostanú vo vlastníctve NDS, resp. na objektoch, ktoré sú uvedené v požiadavkách ich jednotlivých správcov zo Zväzku 5, resp. vo vyjadreniach a stanoviskách k DVP Dokumentácie Zhotoviteľa. Podrobný výkaz výmer predloží Zhotoviteľ na odsúhlasenie Stavebnotechnickému dozoru.

Prevádzkovému úseku bude odovzdané paré č.1 a č.2.

Kompletná DSRS Diela alebo časti Diela bude pozostávať z:

* 1 x realizačná dokumentácia stavby DSP v podrobnosti DRS doplnená v súlade so skutočnosťou; DSRS bude potvrdená autorizovanou osobou (podľa zákona 138/1992 Zb. v znení neskorších predpisov); (tzv. „red-pen“, ako súčasť paré č.1)
* 6x v tlačenej aj v digitálnej forme dokumentácie, ktorú je potrebné predložiť pri kolaudačnom konaní v zmysle Technického predpisu TP 019, MDV SR, 12/2021 s účinnosťou od 31.12.2021. „Dokumentácia stavieb ciest“, Technické podmienky, DSRS bude potvrdená autorizovanou osobou (podľa zákona 138/1992 Z.z. v znení neskorších predpisov a potvrdená Dodávateľom a Stavebnotechnickým dozorom
* 10 x geodetická dokumentácia v písomnej a 3 x v digitálnej forme podľa špecifikácií uvedených v čl. 2.6;6x - Dokumentácia kvality Diela odsúhlasená laboratóriom Objednávateľa v súlade s predošlou kapitolou;
* 6x - zvláštnych elaborátov, príloh, v rozsahu a obsahu v zmysle TP 078 Usporadúvanie cestnej siete, ktoré budú použité ako doklady pre žiadateľov o vyradenie a zaradenie dotknutých častí ciest do cestnej siete spolu so súvisiacimi dokumentmi všetkých úradných schválení, vrátane súhlasných stanovísk dotknutých organizácii;
* konečné ocenené výkazy výmer pre objekty, ktoré budú majetkom NDS
* 6x zápisy a protokoly o skúškach, meraniach a odskúšaní zmontovaných zariadení a objektov;
* 6x vstupné technické prehliadky a správy, vypracované povereným inštitútom v danom odbore;
* všetky ďalšie doklady, ktoré Objednávateľ požaduje predložiť počas realizácie Diela – 6x;
* 6x Dokumentácia skutočného realizovania stavby – geodetická dokumentácia časť (DSRS – geodetická časť) vyhotovená pre každý stavebný objekt samostatne – 6 kusov v tlačenej forme a 6 kusov v digitálnej forme vo formáte .dgn (v štruktúre požadovanej NDS), .xls, .doc a na hmotnom nosiči CD/DVD/USB podľa požiadaviek budúcich správcov, Objednávateľa a podľa Metodiky zhotoviteľa pre výkon geodetických a kartografických činností;
* 10x v tlačenej forme a 4x digitálnej forme – porealizačné geometrické plány skutočného vyhotovenia stavby, pre každý objekt zvlášť, overené správou katastra v zmysle platných predpisov v rozsahu a obsahu tak, aby podľa nich bolo možné majetkovoprávne vysporiadanie;
* ostatná dokumentácia uvedená v týchto špecifikáciách, ako aj vyplývajúca zo Zväzku č.5 „Projektová dokumentácia“, Dokumentácie Zhotoviteľa a z dokumentov Zhotoviteľa.
* Súčasťou DSRS bude samostatná časť, v ktorej bude vyhodnotenie plnenia Záverečného stanoviska EIA
* Súčasťou DSRS bude samostatná časť, v ktorej budú konečné ocenené výkazy výmer pre objekty, ktoré budú majetkom NDS

Pri preberacom konaní požadujeme odovzdať všetky licencie, zdrojové kódy (v elektronickej forme), licenčné kódy a ich prehľadný zoznam (v tab. forme).

Pokiaľ vyššie nie je uvedené inak, kompletnú DSRS dodá Zhotoviteľ v 6 vyhotoveniach v tlači a 6x v digitálnej forme (editovateľnú vo formáte .dgn, .dwg, .doc/.docx, .xls/.xlsx a needitovateľnú vo formáte .pdf) ako i vo formátoch špecifikovaných v požiadavkách jednotlivých správcov objektov.

### Ďalšia dokumentácia k preberaniu Diela

Zhotoviteľ predloží Stavebnotechnickému dozoru nasledovnú dokumentáciu:

* Záznamy skúšok a súhlasných stanovísk ohľadne telekomunikačných vedení, vodovodov, plynovodov a ostatných inžinierskych sietí, prípadne záznamy z týchto skúšok od správcov/prevádzkovateľov v Stavebnom denníku potvrdené správcom, resp. užívateľom;
* Digitálny záznam vykonaných kamerových skúšok všetkých realizovaných podzemných potrubných sietí, preukazujúci ich bezchybnosť;
* Dokumentácia pre preukazovanie požadovaných vlastností elektrozariadení, zariadení merania a regulácie, telemetrie a dispečerského riadenia (atesty, osvedčenia o akosti a kompletnosti strojov, kalibračné protokoly meracích prístrojov a snímačov, karty škrtiacich orgánov, zariadení a materiálov podľa STN, protokoly o určení vonkajších vplyvov podľa STN, protokoly o nastavení ochrán, protokoly o prevedení skúšok, dokumentácia motorov, servopohonov, východzie revízne správy podľa STN, vyhlásenie o zhode a technické osvedčenia/technické špecifikácie, že výrobky, ktoré sú zabudované do stavby spĺňajú požiadavky technických predpisov a špecifikácií;
* Odborné prehliadky a odborné skúšky (revízne správy) technických zariadení tlakových, zdvíhacích, elektrických a plynových, prvé úradne skúšky tých, ktoré sa považujú za vyhradené technické zariadenia
* Dokumentácia pre preukazovanie požadovaných vlastností technologických a stavebných dodávok (atesty, osvedčenia o akosti a kompletnosti strojov, zariadení a materiálov podľa STN, protokoly o prevedení skúšok, protokoly o tepelnom spracovaní materiálov, zváračskú dokumentáciu, dokumentáciu k tlakovým nádržiam, protokoly osvedčujúci kvalitu použitých materiálov, spojovacích materiálov, elektród, statické výpočty stavebných a oceľových konštrukcií, pevnostné, tepelné a dynamické výpočty technologických zariadení a pod.);
* Sprievodná technická dokumentácia strojov a zariadení od ich výrobcov;
* Stavebné denníky – a záznamy priebehu výstavby originál a tri kópie;
* Rozhodnutia, osvedčenia a odborne záväzné stanoviská Technickej inšpekcie; orgánov štátneho dohľadu a oprávnených právnických osôb;
* Vyjadrenia iných príslušných orgánov (napr. inšpektorátu práce)
* Úplná dokumentácia vyžadovaná v stavebných povoleniach;
* Doklady vyžadované podľa zákona o odpadoch;
* Geometrické plány vrátane geometrických plánov pre zriadenie vecných bremien, pre každý objekt samostatne;
* Prevádzkové poriadky a manuály, vrátane pokynov pre včasné a riadne prevádzanie údržby - 6x;
* Príručky – manuály Kontroly premenných parametrov a komplementačných dielov, Dokumentácia k systémom ASRTP - v prípade, ak v PD budú navrhnuté tieto systémy
* Protokoly o dostatočnom zaškolení vrátene Programov a Harmonogramov zaškolenia (podľa čl. 2.5.6);
* Havarijné poriadky, protipovodňové plány;
* Bezpečnostný audit PK ku DSRS a kolaudácii;
* Vyhodnotenie plnenia podmienok EIA;
* Dokumentácia k preberaniu mostov podľa požiadaviek všeobecnej časti (podľa čl. 2.5.1 a 2.5.2) a jej doplnenia (uvedené v texte ďalej);
* Meranie posunov a deformácií objektov veľmi presnou niveláciou, prípadné doplnenie meracej siete. Vykonať nulté meranie + záverečné správy 8ks;
* 6ks Záverečné správy monitoringov životného prostredia a vyhodnotení meraní účinkov protihlukových opatrení popísaných ďalej;
* Doklady potvrdzujúce správnosť nakladania s odpadmi;
* Doklady pre usporiadanie cestnej siete
* 4x Správu z pasportizácie trhlín
* 4x Protokol o kamerových skúškach odvodnenia
* 4x Protokol drsnosti vozovky
* 4 x Preberacie protokoly podkladových vrstiev vozovky
* 4 x Záverečná správa geotechnického monitoringu vrátane projektu dlhodobých meraní + 4x CD
* 4 x Záverečná geologická dokumentácia + 4x CD
* 2 x Mesačné správy Enviromentálneho monitoringu + 4x Záverečná správa
* 3 x Preberacie protokoly konštrukcií ( betonárske práce, hydroizolačné súvrstvie)
* 6 x Záverečné správy monitoringu vplyvov na životné prostredie v zmysle čl. 3.7.5
* 3x odovzdať kompletnú dokumentáciu celej stavby zo všetkými časťami a náležitosťami na digitálnom nosiči (napr. harddisk)

Základnú mapu diaľnice cesty zabezpečí Zhotoviteľ podľa TP 038 Základná mapa diaľnice a rýchlostnej cesty: vyhotovenie, údržba a obnova, vrátane porealizačnej ortofotomapy (rozlíšenie pixelov = min. 5 cm) a prehliadacieho nástroja digitálnych výstupov ZMD pre vektorové dáta (DGN) a rastrové dáta (digitálne ortofotomapy).

Pokiaľ vyššie nie je uvedené inak, Zhotoviteľ predloží Objednávateľovi 6 ks dokumentácie skutočného realizovania stavby/objektu a 6 kópií v elektronickej forme na CD/DVD/USB nosiči v editovateľnom formáte;

Ďalšie dokumentácie a dokumenty ako aj splnenie podrobnejších požiadaviek podľa objektovej skladby vyplývajúce a zabezpečené na základe časti 2 tohto zväzku ako aj ostatných ustanovení Zmluvy.

Zhotoviteľ vypracuje pred odovzdaním a prevzatím objektu správu a to ku každému objektu zvlášť.

2.5.3 Dokumentácia k preberaniu mostov - doplnenie všeobecnej časti

Súčasťou dokumentácie k preberaniu mostov bude aj:

* statický výpočet mosta 6 ks; súčasťou statického výpočtu bude výpočet zaťažiteľnosti mosta v zmysle TP 104 Zaťažiteľnosť cestných mostov a lávok. TP 104 je dostupné na stránke www.ssc.sk (technické predpisy). Musí ísť o samostatnú časť DSRS, ktorá sa priloží k mostnému zošitu - musí prejsť pripomienkovaním budúceho správcu spolu s mostným zošitom;
* mostný zošit 6 ks, 6 ks CD/DVD/USB;
* manuál užívania mosta 6 ks;
* elaborát kvality a správa o hodnotení kvality z akreditovaného laboratória 6 x (ÚL NDS, akreditované laboratórium zabezpečené nezávislým dozorom)
* správa zo zaťažovacej skúšky mosta, ktorej súčasťou je Protokol o meraní, potvrdený akreditovaným laboratóriom 6 ks, (statická zaťažovacia skúška – mosty s rozpätím nad 18 m a tiež aj dynamická zaťažovacia skúška – mosty s rozpätím nad 45 m pokiaľ je v PD predpísaná – v technickej správe mosta);
* správa o prvej odbornej prehliadke a skúške elektrického zariadenia (osvetlenie komôrky mosta) 6 ks;
* hlavná prehliadka mosta 6 ks – zabezpečuje Zhotoviteľ stavby za účasti budúceho správcu odborne spôsobilou osobou, a to pred uvedením mosta alebo jeho časti do prevádzky alebo do predčasného užívania. Prvá hlavná prehliadka sa vykoná pred preberacím konaním v dostatočnom časovom predstihu tak, aby schválený záznam z prvej hlavnej prehliadky bol k dispozícii v čase uskutočnenia preberacieho konania (v zázname musia byť okrem iného uvedené zistené poruchy s návrhom na ich odstránenie). U mostov s predpísanou zaťažovacou skúškou je prvú hlavnú prehliadku v zmysle STN 73 6209 potrebné vykonať ešte pred uskutočnením zaťažovacej skúšky;
* správa Stavebnotechnického dozoru 6 ks - zabezpečuje Stavebnotechnický dozor;
* správa z monitorovania mosta (u mostov, kde je navrhnuté monitorovanie v zmysle TP 076)

Mostné zošity vypracovať v zmysle TP 075. Tlačivo mostného zošitu je dostupné na stránke [www.ssc.sk](http://www.ssc.sk). V prípade, že v čase preberacieho konania príslušného mostného objektu budú stanovené nové pravidlá vypracovávania mostných zošitov, tieto sa vypracujú podľa pokynov pre nové pravidlá.

Zároveň je potrebné predložiť ostatné náležitosti uvedené v ZTKP, v Technických špecifikáciách, resp. uvedené v PD, napr. meranie posunov a deformácií mostných objektov veľmi presnou niveláciou, prípadne doplnenie meracej siete. Je potrebné vykonať nulté meranie, prípadne doplnenie meracej siete, resp. ďalšie doklady v rozsahu požiadaviek uvedených v PD.

Súčasťou dodávky mostov je aj dodanie a osadenie tabuliek s identifikačnými číslami mostov podľa TP 075, čl. 3.5. a s evidenčnými (správcovskými) číslami mostov a podcestí (TP 075 čl. 3.6) zmysle požiadaviek uvedených v PD. Číselné označenia mostov (očíslovanie mostov – nie tabuľky) dodá Objednávateľ pred dokončením stavby.

### Základná mapa diaľnice (ZMD)

Súčasťou DSRS bude i Základná mapa diaľnice (ZMD) ako súborné spracovanie všetkých objektov stavby v analytickej aj digitálnej forme (.dgn). ZMD sa bude systematicky vyhotovovať už v priebehu výstavby a čiastočne aj vo fáze porealizačnej. ZMD bude zhotovená podľa TP 038, platnej v čase realizácie Diela po odstránení vád a nedorobkov stavby, vrátane „Projektu na vyhotovenie ZMD“. Projekt na vyhotovenie ZMD bude na začiatku výstavby odsúhlasený s budúcim správcom diaľnice (NDS, úsek prevádzky). Zahŕňa aj prípadné vybudovanie nových bodov bodového poľa, a tiež aj vyhotovenie porealizačnej ortofotomapy so zobrazením vyhotoveného Diela s ochranným pásmom pri možnosti vloženia aktuálneho stavu C-KN resp. E-KN.

Spresnenie požiadaviek na vyhotovenie digitálnej ortofotomapy ako súčasti ZMD a počet vyhotovení v zmysle požiadaviek NDS - úseku prevádzky, v súlade s TP 038.

Základnú mapu diaľnice (podľa čl. 2.5.4) zabezpečí Zhotoviteľ podľa TP 038 Základná mapa diaľnice a rýchlostnej cesty vyhotovenie, údržba a obnova, vrátane porealizačnej ortofotomapy (rozlíšenie pixelov = min. 5 cm) a prehliadacieho nástroja digitálnych výstupov ZMD pre vektorové dáta (DGN) a rastrové dáta (digitálne ortofotomapy), ZMD bude dodaná ako súčasť DSRS objektu 101-00 Diaľnica D3.

**Minimálne požiadavky na vypracovanie digitálnej ortofotomapy ako súčasť ZMD:**

Súčasťou dodávky ZMD je aj digitálna ortofotomapa. Aktuálnosť ortofotomapy z náletu vykonanom v termíne po ukončení výstavby daného úseku diaľnice najneskôr však max. 6 mesiacov pred termínom odovzdania Diela ZMD.

Technické parametre:

* podrobnosť digitálnej ortofotomapy: je požadovaná v rozlíšení pixel = 5cm. Požadovaná presnosť ortofotomapy má byť v súlade s požadovanou presnosťou diela ZMD. Vzhľadom na túto požiadavku je potrebné prispôsobiť parametre snímkovania a proces spracovania ortofotomapy, t.j. mierka snímkovania 1 : 3500 a väčšia, v prípade analógových kamier, resp. veľkosť pixla = 5cm alebo menšia v prípade digitálnych kamier.
* Rastrový formát pre dodávku digitálnych ortofotomáp je: \*.COT a \*.TIF + transformačná hlavička TFW.
* Pre garanciu procesu snímkovania je potrebné použiť pravidelne kalibrovanú leteckú meračskú kameru (LMK). Kalibračný protokol kamery má byť s dátumom jej kalibrácie maximálne 2 roky starý k dátumu snímkovania predmetnej lokality. Kalibračný protokol použitej LMK je súčasťou odovzdávaného elaborátu.

Počet vyhotovení elaborátu:

* pre analógovú časť dodávky ZMD (t.j. Základná mapa diaľnice, Príručná mapa diaľnice) je požadovaný počet vyhotovení 3 pare;
* digitálne ortofotomapy sa dodávajú ako súčasť digitálneho elaborátu v 3 digitálnych pare.

Súčasťou dodávky ZMD je aj prehliadací nástroj na zobrazenie digitálnych výstupov ZMD, t.j. pre vektorové dáta vo formáte DGN a rastrové dáta (digitálne ortofotomapy).

Tento nástroj musí byť optimalizovaný pre rýchle zobrazovanie objemných dát. Možnosť jeho využitia je bez ďalších obmedzení pre ľubovoľné množstvo užívateľov NDS.

Počet vyhotovení: 10x orezaný analógový výstup formát A3 príručná, 7x formát A0 ZMD 1:1000, s tým že v pare č.1 bude priebeh inžinierskych sietí overený správcami. Spresnenie požiadaviek na vyhotovenie digitálnej ortofotomapy ako súčasti ZMD a počet vyhotovení určí NDS, úsek prevádzky.

Zhotoviteľ predloží ZMD na odsúhlasenie aj Objednávateľovi - úseku prevádzky NDS.

### Prevádzkové poriadky a príručky pre prevádzku a údržbu

Pre všetky technologické celky, ktoré sú súčasťou dodávky a tiež pre objekty vodovodov, kanalizácií, plynovodov, mostov, tlakových zdvíhacích, elektrických a plynových zariadení v budúcej správe NDS a u všetkých ostatných objektov, pre ktoré sa to vyžaduje aj v súlade s technickými a právnymi predpismi, resp. podľa požiadaviek ostatných správcov, zabezpečí Zhotoviteľ vypracovanie Prevádzkových poriadkov, príručiek a manuálov údržby. Budú spracované podľa pokynov na tvorbu manuálu užívania stavby (SIC SR 1966), prevádzkové poriadky pre vodovod, kanalizáciu, budú vypracované v zmysle Vyhlášky č. 55/2004 Z. z.(Vyhláška Ministerstva životného prostredia Slovenskej republiky, ktorou sa ustanovujú náležitosti prevádzkových poriadkov verejných vodovodov a verejných kanalizácií) Prevádzkový poriadok pre kanalizáciu cesty bude vypracovaný „pre celý systém odvodnenia stavby“, t.j. zahrňujú aj odvodnenie cez priekopy a rigoly.

Zhotoviteľ taktiež zabezpečí vypracovanie manuálu, ktorý bude zahŕňať pravidlá údržby, opráv a prehliadok stavebnej časti, v ktorom budú zahrnuté všetky potrebné úkony nestavebnej údržby stavebnej časti v požadovaných intervaloch, prehľad použitých zabudovaných materiálov a výrobkov, predpokladanú životnosť materiálov ako aj zoznam Zhotoviteľov a podzhotoviteľov jednotlivých stavebných objektov. Objednávateľ požaduje predložiť návrh manuálu, ktorý bude zahŕňať  pravidlá údržby, opráv a prehliadok stavebnej časti **min. v lehote 30 dní pred preberacím konaním** daného stavebného objektu. V prípade, že manuál je už odsúhlasený majetkovým správcom musí byť predložený min. 14 dní pred preberacím konaním.

**Požadované spracované materiály budú pred schválením zaslané na pripomienkovanie na prevádzkový úsek Objednávateľa!** Tieto odsúhlasené dokumenty predloží Stavebnotechnickému dozoru súčasne s oznámením o dokončení prác na objekte. Náklady na vypracovanie a dodanie Prevádzkových poriadkov, príručiek a manuálov pre prevádzku a údržbu. si Zhotoviteľ zahrnie do nákladov Dokumentácie skutočného realizovania stavby (DSRS).

Pre všetky technologické celky, ktoré sú súčasťou dodávky a tiež pre objekty vodovodov, kanalizácií, mostov, tlakových, zdvíhacích, elektrických a plynových zariadení v budúcej správe Objednávateľa a u všetkých ostatných objektov, pre ktoré sa to vyžaduje v súlade s technickými a právnymi predpismi zabezpečí Zhotoviteľ vypracovanie Prevádzkových poriadkov, príručiek a manuálov pre prevádzku a údržbu.

Odsúhlasené v súlade s právnymi predpismi predloží Stavebnotechnickému dozoru súčasne s oznámením o dokončení prác na objekte. Náklady na vypracovanie a dodanie Prevádzkových poriadkov, príručiek a manuálov sú zahrnuté v nákladoch Dokumentácie skutočného realizovania stavby.

Manuály užívania budú spracované pre všetky objekty stavby, v rozsahu a podľa požiadaviek dotknutých majetkových správcov.

Dielo, resp. časť Diela nebude pokladaná za dokončenú na účely prevzatia podľa Zmluvných podmienok, kým Stavebnotechnický dozor neobdrží úplné Prevádzkové poriadky, príručky, a manuály s podrobnosťami a všetky ostatné príručky, uvedené v Zmluve.

Objednávateľ vyžaduje Prevádzkové poriadky, príručky – manuály pre jednoznačnosť správneho užívania udržiavania a zabezpečenia pravidelných obhliadok. Predkladané Prevádzkové poriadky, príručky - manuály poslúžia ako podklad k rokovaniam či prípadnému overeniu správnosti účelu použitia výrobkov zabudovaných do konštrukcie stavby na základe deklarovaného spôsobu použitia. Vytvárajú sa tak predpoklady pre riešenie prípadných ustanovení zákona 451/2004 Z.z. o ochrane spotrebiteľa v znení neskorších predpisov (bezpečný výrobok) a zákona č. 294/1999 Z.z. o zodpovednosti za škodu spôsobenú vadným výrobkom v znení neskorších predpisov. Tieto Prevádzkové poriadky, príručky – manuály sú podkladom pre činnosti, ktoré je Zhotoviteľ povinný vykonávať v Záručnej dobe. Sú tiež podkladom pri rozhodovaní o možnostiach predĺženia Záručnej doby.

Prevádzkový poriadok zahŕňa predpisy, nariadenia a dokumentáciu o dodaných zariadeniach.

Prevádzkový poriadok bude rozdelený na textovú a výkresovú časť.

Textová časť bude zahŕňať najmä základné charakteristiky čerpacích staníc, ISRC a inštrukcie pre ich obsluhu, prevádzkový a manipulačný poriadok kanalizácie, čerpacích staníc a výtlačných potrubí, ISRC a pod.

Výkresová časť bude zahŕňať situácie, pozdĺžne profily, charakteristické rezy hlavných stavebných objektov, technologickú schému, výkresy prevádzkových súborov, prietokovú schému, schému zapojenia, schému rádiového spojenia a pod.

Prevádzkový poriadok bude obsahovať tiež zásady prvej pomoci a požiarne predpisy.

Zhotoviteľ spracuje prevádzkové poriadky pre skúšobnú prevádzku, ak je takáto požiadavka v súvisiacich prílohách Zmluvy, do ktorých po ukončení a vyhodnotení skúšobnej prevádzky dopracuje potrebné zmeny a náležitosti a vydajú sa ako prevádzkové poriadky pre trvalú prevádzku. Prevádzkové poriadky pre skúšobnú prevádzku budú obsahovať aj metodické pokyny pre Riadenie skúšobnej prevádzky pre jednotlivé Aktivity a postup komplexného testu riadiaceho systému a popis rozhodovacích algoritmov a možností overených ich správnosťou.

Prevádzkový poriadok musí byť predložený k posúdeniu Objednávateľovi v zmysle právnych predpisov, vrátane všetkých príloh najmenej 90 dní pred preberacím konaním, so zabezpečením potrebných odsúhlasení v súlade s právnymi predpismi.

Prevádzkové poriadky, príručky a manuály pre prevádzku a údržbu budú spracované v slovenskom jazyku v **6-tich** vyhotoveniach a **6x** v elektronickej forme pre každé strojnotechnologické zariadenie, elektrotechnické zariadenie a riadiaci systém pre jednotlivé profesie prevádzky, údržby a operátorských pracovísk a bude obsahovať najmä:

* Popis inštalovanej technológie a jej funkcie
* Návody/manuály na obsluhu
* Návody/manuály na údržbu a prípadnú výmenu konštrukčných prvkov vrátane harmonogramu preventívnej údržby na desať rokov od prebratia Diela
* Kontrola kvality
* Bezpečnostnú dokumentáciu v plnom rozsahu Nariadenia vlády č. 344/2006,
* Bezpečnostné opatrenia
* Špecifikáciu servisných činností v rámci záručného servisu predloží Zhotoviteľ v súhrnnej tabuľkovej forme (editovateľnej),
* Špecifikácia bežných opráv resp. porúch, ktoré Zhotoviteľ povoľuje personálu Objednávateľa vykonávať v záručnej lehote.
* Plán preventívnej údržby

Prevádzkové poriadky, príručky a manuály pre prevádzku a údržbu budú udávať plánované intervaly medzi opakovanou kontrolou, úpravou a/alebo výmenou elementov zariadení, bude obsahovať zoznam všetkých kontrolných postupov, ktoré sú potrebné pre správnu a riadnu údržbu zariadení. Súčasťou dokumentácie budú návody k montáži, obsluhe a údržbe jednotlivých zariadení, úradné skúšky, odborné prehliadky a skúšky (revízne správy), tlakové skúšky atď.

Prevádzkové poriadky, príručky a manuály pre prevádzku a údržbu budú pripravené špecificky pre Dielo s uvedením označenia jednotlivých zariadení a komponentov, v súlade s dodanou projektovou dokumentáciou. Zbierka brožúr, prospektov, letákov, inštrukcií, diagramov, zoznamov výrobcov a pod. nebude akceptovaná ako Prevádzkové poriadky, príručky a manuály pre prevádzku a údržbu ale tieto materiály môžu byť použité ako doplnkový materiál.

Všetky náklady Zhotoviteľa potrebné na spracovanie Prevádzkových poriadkov, príručiek a manuálov a zabezpečenie školení budú zahrnuté v Navrhovanej zmluvnej cene ako súčasť DSRS.

Zhotoviteľ predkladá Objednávateľovi Prevádzkové poriadky, príručky a manuály, ktoré počas životnosti stavby a predovšetkým v ponúkanej Záručnej dobe vyžadujú pravidelné prehliadky, sledovanie a kontrolu vyplývajúcu zo záverečných správ operatívneho monitoringu a monitoringu vplyvov stavby na životné prostredie spracovaných Zhotoviteľom, drobnú údržbu alebo plánované opravy. Tieto poriadky, príručky a manuály pri preberacom konaní preberá Objednávateľ a slúžia ako podmienky záruky.

Prevádzkové poriadky, príručky a manuály určia aj požiadavky napr. na Kontrolu premenných parametrov cestného telesa a jeho častí pred ukončením Záručnej doby.

Súčasťou Prevádzkového poriadku, príručiek a manuálov pre prevádzku a údržbu budú aj servisné podmienky pre dodané strojné a elektrotechnické zariadenia vrátane harmonogramu vykonávania servisných činností odsúhlasený Objednávateľom. Zhotoviteľ je povinný udržiavať vo svojich skladových zásobách nevyhnutné množstvo náhradných dielov a iných zariadení určených podľa prevádzkových poriadkov, príručiek a manuálov pre prevádzku a údržbu, tak aby bol schopný odstrániť vady v lehote stanovenej v Zmluve, resp. aby bol schopný vykonávať Záručný servis v zmysle Zmluvy. Zhotoviteľ ďalej zabezpečí aby všetky ním dodané strojné a elektrotechnické zariadenia mali zabezpečené odstránenie vád najneskôr do 24 hod s výnimkou prípadov keď bude preukázaná nemožnosť dodania náhradných dielov. V tomto prípade Objednávateľ po prerokovaní so Zhotoviteľom určí primeranú lehotu na odstránenie vady.

Záručný servis je Zhotoviteľ povinný vykonávať v zmysle manuálov užívania (alebo prevádzkového poriadku, príručiek a manuálov pre prevádzku a údržbu) a v ňom uvedených tabuliek a harmonogramu servisných činností, ktoré budú súčasťou tohto manuálu alebo prevádzkového poriadku, príručiek a manuálov pre prevádzku a údržbu pre dotknuté objekty v majetkovej správe NDS (SO 792, vrátane všetkých súvisiacich objektov príslušných elektrických pripojení, SO 629 a tiež EZS, VO, osvetlení komôr mostov, merných objektov, sila posypovej soli atď.).

Záručný servis bude zabezpečený v zmysle zmluvných podmienok počas trvania Záručnej doby, pričom v rámci riešenia vád a nedostatkov je možné predĺžiť príslušné doby o primeraný čas (potrebný pre odstránenie a pod.).

Všetky náklady Zhotoviteľa potrebné na vykonanie Záručného servisu budú zahrnuté v Navrhovanej zmluvnej cene. Záručný servis sa bude vykonávať na objekty v správe a majetku NDS.

Na začiatku preberacieho konania každého objektu, v rámci ktorého sú zabudované zariadenia vyžadujúce Záručný servis, musí Zhotoviteľ predložiť písomné potvrdenie o zabezpečení Záručného servisu v zmysle Prevádzkových poriadkov, príručiek a manuálov.

### Školenia

Zhotoviteľ, pred prebratím Diela alebo jeho častí pripraví Program zaškolenia a zabezpečí zaškolenie personálu Objednávateľa pre prevádzku a údržbu jednotlivých technologických zariadení a celého Diela vo všetkých potrebných profesiách prevádzky a údržby a v rozsahu potrebnom pre bezpečnú prevádzku Diela, vrátane zaškolenia personálu Objednávateľa pre prevádzku a údržbu Diela, resp. častí Diela počas dočasného užívania na skúšobnú prevádzku. Zhotoviteľ zabezpečí samostatné zaškolenie pre operátorov dispečerských pracovísk a vybraných zamestnancov Objednávateľa.

Cieľom školenia je zabezpečiť, aby vybraní pracovníci získali potrebné vedomosti o inštalovanej technológii, prevádzke a údržbe všetkých zariadení obsiahnutých v Diele a boli schopní komplexne riadiť prevádzku a údržbu Diela. Program a harmonogram školiaceho kurzu bude vzájomne dohodnutý a odsúhlasený obidvoma stranami. Po ukončení školení Objednávateľ vystaví **Protokol o dostatočnom zaškolení**, ktorý bude súčasťou dokumentácie k preberaciemu konaniu. Bez tohto Protokolu nebude Dielo považované za dokončené na účely Preberania podľa podčlánku 10.2 Zmluvných podmienok.

Program a harmonogram školení bude spracovaný v 6-tich vyhotoveniach a 1x v elektronickej forme pre každé strojnotechnologické zariadenie, elektrotechnické zariadenie a zariadenie ASRTP.

## GEODETICKÁ DOKUMENTÁCIA

### Geodetické a kartografické práce počas realizácie Diela

Podmienky dodávky geodetických a kartografických prác počas realizácie diela

Zhotoviteľ zabezpečí odborný výkon geodetických prác menovaním hlavného geodeta Zhotoviteľa, ktorý musí byť autorizovaným geodetom a kartografom s oprávnením C. Autorizovaným geodetom môže byť len geodet s autorizačným oprávnením, vydaným v zmysle zákona 216/1995 Z.z. o Komore geodetov a kartografov a vyhlášky č. 300/2009 Z.z. v znení neskorších predpisov, ktorou sa vykonáva zákon č.215/1995 Z.z o geodézií a kartografií v znení neskorších predpisov. Hlavným geodetom môže byť len geodet s autorizačným oprávnením ( ďalej len Autorizovaný geodet a kartograf resp. AGK), vydaným v zmysle zákona 487/2021 Z.z. o Komore geodetov a kartografov v znení neskorších predpisov. Tento bude fyzicky prítomný na stavbe a jeho meno bude uvádzané v organizačnej štruktúre Zhotoviteľa.

Výkon geodetických činností sa bude vykonávať podľa platných právnych predpisov, noriem a iných súvisiacich predpisov, v súlade s ostatnými ustanoveniami zmluvných podmienok a podľa požiadaviek AGK Objednávateľa.

Odovzdanie bodov základnej vytyčovacej siete stavby (ďalej len ZVS) a geodetickej dokumentácie vykonajú zodpovední zamestnanci Objednávateľa a Zhotoviteľa vo vopred dohodnutom termíne osobitným zápisom.

Body ZVS bude Zhotoviteľ stavby počas Lehoty výstavby udržiavať. Zhotoviteľ stavby, po prebratí základnej vytyčovacej siete, je povinný prípadné poškodenie bodov (zistené pochôdzkou v teréne) opraviť a určiť nové parametre základnej vytyčovacej siete na vlastné náklady.

V prípade požiadaviek Zhotoviteľa na zhustenie bodov počas výstavby si Zhotoviteľ zabezpečí požadované naviac body (vybudovanie aj zameranie) na vlastné náklady.

Po ukončení výstavby Zhotoviteľ odovzdá Objednávateľovi základnú vytyčovaciu sieť, ako aj body lokálnych vytyčovacích sietí a vzťažné body na meranie posunov a deformácií. Všetky poškodenia stabilizácie, nátery a ochrany bodov budú opravené. Odovzdaný bude geodetický elaborát vrátane poslednej revízie. Zhotoviteľ odovzdá Objednávateľovi základnú vytyčovaciu sieť po obhliadke v teréne a geodetický elaborát po kontrole Objednávateľom formou odovzdávacích a preberacích protokolov.

Vytýčenie priestorovej polohy (osi) hlavnej trasy diaľnice a ďalších objektov ako aj  vytýčenie obvodu Staveniska zabezpečuje Zhotoviteľ v zmysle Technických špecifikácií a požiadaviek Objednávateľa. Pred začatím stavebných prác hlavný geodet Zhotoviteľa vypracuje ”Metodiku Zhotoviteľa pre výkon geodetických a kartografických činností na stavbe „D3 Žilina, Brodno – Kysucké Nové Mesto“ (Metodika Zhotoviteľa pre výkon GaK činností), ktorej obsahom bude: základné pojmy, geodetické základy, záväzná legislatíva a technické predpisy, organizačná štruktúra geodetov na stavbe, geodetické práce pred začiatkom výstavby, geodetické práce počas výstavby (s jednoznačným definovaním geodetických činností na špecifických objektoch ako sú mosty, oporné a zárubné múry, priepusty, vysoké zemné násypy a pod. zohľadňujúcich technologické postupy ich realizácie), geodetické práce pri odovzdávaní geodetických protokolov a geodetickej dokumentácie/DSRS-geod. časť), geodetické práce po ukončení výstavby. „Metodika Zhotoviteľa pre výkon GaK činností“ musí byť vypracovaná v súlade s Podmienkami dodávky geodetických a kartografických prác, požiadaviek na vypracovanie Dokumentácie k preberaniu Diela v časti geodetickej dokumentácie uvedenými vo Zväzku 3 a požiadaviek platnej legislatívy v odbore Geodézia a kartografia pre výkon týchto činnosti.

Predmetom a účelom Metodiky Zhotoviteľa pre výkon GaK činností je stanovenie jednotných pravidiel pre výkon geodetických a kartografických činnosti na stavbe, ich zabezpečenie pri výkone geodetických a kartografických činnosti na stavbe zo strany Zhotoviteľa v oblasti riadenia, spôsobu vykonávania a kontroly kvality týchto prác. Vypracovanú Metodiku Zhotoviteľa pre výkon GaK činností kontroluje, pripomienkuje a schvaľuje autorizovaný geodet a kartograf Stavebnotechnického dozoru (AGK STD). Zhotoviteľ je na požiadanie stavebnotechnického dozoru povinný zabezpečiť prípadné doplnenie / dopracovanie tejto “Metodiky“ na základe špecifických potrieb stavby aj v priebehu realizácie stavby už po ich prvotnom schválení.

Po prevzatí Staveniska zabezpečí Zhotoviteľ (ak to situovanie stavby dovoľuje) osadenie vysokých stĺpikov na hranici trvalého záberu každých 100 m, v zhodnom staničení s priečnymi rezmi trás s označením staničenia, pokiaľ nebude hranica tvorená oplotením. V prípade realizácie stavby v intraviláne zabezpečí inú vhodnú ochranu lomových bodov hranice trvalého záberu staveniska. Zhotoviteľ ďalej zabezpečí označenie dočasných záberov spôsobom odsúhlaseným Stavebnotechnickým dozorom.

Zhotoviteľ bude body osi s označením staničenia udržiavať a obnovovať tak, aby boli využiteľné počas celej stavby. Po ukončení stavby odovzdá Zhotoviteľ vybudovanú os, stabilizovanú obetónovanými kameňmi v staničeniach po 300 m, odsadenou za krajnicou, so skutočnými súradnicami a výškami určenými v triede presnosti 2. Kontrolné meranie predkladá Zhotoviteľ dopredu, vždy k mesačnému zisťovaniu vykonaných prác.

Geodetické protokoly vyhotovené podľa Metodiky Zhotoviteľa pre výkon GaK činností sa členia: vytyčovacie protokoly, kontrolné protokoly, fakturačné protokoly, všeobecné geodetické protokoly. Všetky protokoly budú obsahovať titulnú stranu, technickú správu, grafickú časť, zoznam súradníc a výšok a budú autorizačne overené autorizovaným geodetom a kartografom Zhotoviteľa a potvrdené hlavným geodetom Zhotoviteľa.

Autorizovaní geodeti a kartografi Zhotoviteľa (AGK Zhotoviteľa) na základe požiadaviek autorizovaného geodeta a kartografa Stavebnotechnického dozoru (AGK STD) vykonávajú kontrolné zamerania na prevzatie prác STD, vyhodnocujú ich, porovnávajú s PD, vyhotovia kontrolné protokoly podľa Metodiky Zhotoviteľa pre výkon GaK činností.

Zhotoviteľ je povinný upovedomiť Stavebnotechnický dozor a Objednávateľa o možnostiach vykonať kontrolné merania podzemných sietí a iných objektov pred ich zakrytím v dohodnutej forme a rozsahu. Rozsah kontrolných meraní vykonaných zodpovedným geodetom Zhotoviteľa určí Stavebnotechnický dozor a Objednávateľ.

Hlavný geodet Zhotoviteľa predkladá k fakturácii vypracované fakturačné protokoly v dohodnutých náležitostiach podľa Metodiky Zhotoviteľa pre výkon GaK činností.

Zhotoviteľ zabezpečí omedzníkovanie majetkovej hranice podľa platnej dokumentácie v zmysle porealizačných geometrických plánov tak, aby majetková hranica bola v súlade so stavebným povolením a jeho zmenami.

Hlavný geodet Zhotoviteľa zabezpečí 1x mesačne predloženie geodetických fakturačných protokolov v dohodnutej forme a rozsahu podľa schválenej Metodiky, požiadaviek AKG OBJ a AGK STD.

Zhotoviteľ zabezpečí vypracovanie projektu merania posunov a deformácií počas výstavby a počas prevádzky pre každý sledovaný stavebný objekt samostatne v zmysle platnej projektovej dokumentácie a jeho odsúhlasenie projektantom. Projekt merania posunov a deformácií počas prevádzky bude predložený najneskôr k preberaciemu konaniu.

V prípade potreby doprojektovania zmien a doplnkov si geodetické podklady zabezpečí Zhotoviteľ sám, v rozsahu potrebnom pre vykonanú zmenu. V prípade potreby Zhotoviteľ zabezpečí aj geodetické podklady pre majetkoprávne vysporiadanie.

Zhotoviteľ odovzdá k preberaciemu konaniu Objednávateľovi a stavebnotechnickému dozoru geodetický elaborát každého stavebného objektu samostatne. Súčasťou geodetického elaborátu DSRS bude geodetický protokol o vytýčení priestorovej polohy stavebného objektu, dokumentácia skutočného realizovania stavby – geodetická časť (ďalej len DSRS – geodetická časť) a porealizačný geometrický plán (úradne overený).

Geodetická dokumentácia sa vyhotovuje v digitálnej a papierovej forme pre každý objekt samostatne a súlade s požiadavkami jednotlivých správcov objektov, TP 038, podľa požiadaviek AGK Objednávateľa, AGK STD v dohodnutých digitálnych formátoch (dgn, dwg, pdf, vgi, word, excel, atď.).

Všetky geodetické činnosti Zhotoviteľa stavby ako aj dodanie geodetického elaborátu DSRS a ďalšej geodetickej dokumentácie budú súčasťou dodávky každého objektu, t.j. nebudú sa fakturovať zvlášť.

DSRS – geodetická časť pre stavebné objekty komunikácií je:

* 1. technická správa
  2. prehľadný výkres bodov ZVS a zoznam súradníc bodov ZVS
  3. polohopisné a výškopisné zameranie
  4. zoznam súradníc a výšok podrobných bodov
  5. priečne rezy
  6. pozdĺžny profil
  7. schéma meraných bodov
  8. podjazdné výšky
  9. zákres do katastrálnej mapy

DSRS – geodetická časť pre mostné stavebné objekty je:

* 1. technická správa
  2. prehľadný výkres bodov LVS a zoznam súradníc bodov LVS
  3. polohopisné a výškopisné zameranie – spodná stavba
  4. polohopisné a výškopisné zameranie – horná stavba
  5. zoznam súradníc a výšok podrobných bodov
  6. priečne rezy
  7. pozdĺžny profil
  8. schéma meraných bodov
  9. podjazdné výšky
  10. zákres do katastrálnej mapy

DSRS – geodetická časť pre stavebné objekty inžinierskych sietí je:

* 1. technická správa
  2. prehľadný výkres bodov ZVS a zoznam súradníc bodov ZVS
  3. polohopisné a výškopisné zameranie
  4. zoznam súradníc a výšok podrobných bodov
  5. pozdĺžny profil
  6. schéma meraných bodov
  7. podjazdné výšky
  8. zákres do katastrálnej mapy

DSRS – geodetická časť pre oporné múry a protihlukové steny je:

* 1. technická správa
  2. prehľadný výkres bodov ZVS a zoznam súradníc bodov ZVS
  3. polohopisné a výškopisné zameranie
  4. zoznam súradníc a výšok podrobných bodov
  5. priečne rezy
  6. pozdĺžny profil
  7. schéma meraných bodov
  8. zákres do katastrálnej mapy

Digitálna forma spracovania geodetického elaborátu DSRS bude vypracovaná pre všetky stavebné objekty a bude vyhotovená v digitálnej aj v tlačenej forme v zmysle platných TP, požiadaviek Objednávateľa a bude rešpektovať požiadavky správcov jednotlivých objektov.

### Geodetické zameranie skutočného realizovania - všeobecne

Požiadavky na zameranie skutkového stavu vychádzajú z Vyhlášky 300/2009 Z.z. ÚGKK, ktorou sa vykonáva zákon č. 215/1995 Zb. o geodézii a kartografii v znení neskorších predpisov a sú podmienené dodržaním týchto hlavných zásad: výškový systém Balt po vyrovnaní (Bpv), súradnicový systém jednotnej trigonometrickej siete katastrálnej platný ku dňu dodávky, údaje spracované na počítači s výstupmi čitateľnými programom Microstation a zo súboru \*.dgn vytlačením príslušnej digitálnej mapy (geodetický zákres, polárne súradnice vo formáte .xls a technická správa vo formáte .doc).

Skutkový stav je potrebné vyhotoviť v súradnicovom systéme JTSK v zmysle vyhlášky Úradu geodézie, kartografie a katastra Slovenskej republiky č. 75/2011 Z. z., ktorou sa mení a dopĺňa vyhláška ÚGKK č. 300/2009 Z.z., ktorou sa vykonáva zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov.

Zhotoviteľ vykoná polohopisné a výškopisné zameranie skutočného realizovania všetkých stavebných objektov, inžinierskych sietí, ich súbehov a križovaní s inými inžinierskymi sieťami.

Objednávateľ požaduje zabezpečiť geodetické zameranie osi diaľnice pre realizáciu staničenia a ich lokálnych GPS súradníc v platnom systéme a zabezpečiť tak plynulé napojenie na existujúcu komunikáciu.

Celá stavba meraných trás pozemných komunikácií, vodovodov a kanalizácií vrátane križovaní a súbehov s inými sieťami bude zameraná pred jej zakrytím, na základe čoho AGK Zhotoviteľa vyhotoví geodetický protokol, ktorý potvrdí súhlasným písomným stanoviskom Stavebnotechnický dozor. Tento geodetický protokol bude súčasťou odovzdanej GD.

Zhotoviteľ odovzdá Stavebnotechnickému dozoru geodetickú časť dokumentácie skutočného realizovania stavby (DSRS – geodetickú časť) v šiestich vyhodnoteniach spolu s oznámením o dokončení prác na objekte, z toho jeden elaborát GE – DSRS pre každý stavebný objekt samostatne bude odovzdaný Objednávateľovi – Oddeleniu geodetických činností (analógová aj digitálna forma).

V prípade potreby doprojektovania zmien a doplnkov si geodetické podklady zabezpečí Zhotoviteľ sám, rozsah geodetickej časti zmien určí Stavebnotechnický dozor a Objednávateľ.

Všetky náklady na geodetické práce vyplývajúce z činnosti Zhotoviteľa ako aj dodávka geodetickej časti Dokumentácie skutočného realizovania stavby (DSRS) sú zahrnuté v cene Dokumentácie skutočného realizovania stavby príslušného objektu, t.j. nebudú sa fakturovať zvlášť.

Zhotoviteľ zabezpečí omedzníkovanie majetkovej hranice v zmysle porealizačných geometrických plánov tak, aby majetková hranica bola v súlade so stavebným povolením a jeho zmien.

Obsah geodetickej dokumentácie (GD) vyhotovenej pre každý stavebný objekt samostatne:

* protokol o vytýčení priestorovej polohy stavebného objektu potvrdený autorizovaným geodetom a kartografom Zhotoviteľa.
* DSRS – geodetická časť vyhotovená podľa Metodiky Zhotoviteľa pre výkon GaK činností.
* Geodetické zameranie vykonať v súradnicovom systéme platnom ku dňu odovzdávania Diela Objednávateľovi v triede presnosti č.3, výškové zameranie spracovať vo výškovom systéme Balt – po vyrovnaní pri grafickom spracovaní GD atribúty a grafickú prezentáciu jednotlivých vedení, objektov a zariadení dodržať štruktúru \*.dgn podľa TP 038, digitálnu verziu grafického spracovania GD Zhotoviteľ vopred odsúhlasí so zástupcom Objednávateľa. Písomný súhlas Objednávateľa bude súčasťou GD. Porealizačné geometrické plány vypracované podľa platných technických predpisov na vyhotovenie geometrických plánov a vytyčovanie hraníc pozemkov. Geodetickou časťou DSRS u diaľnice, preložke ciest, potokov je: meračský originál polohopisného a výškopisného zamerania v mierke 1:1000, alebo 1:5000 so zákresom všetkých predmetov merania v trvalom zábere, vrátane podzemných inžinierskych sietí (resp. iných objektov), vrátane širších súvislostí, vrátane terénnych úprav a geodetických základov tak, aby tento mohol byť použitý pre vyhotovenie Základnej mapy diaľnice, v štruktúre podľa TP 038, súradnice a výšky podrobných bodov s podrobným popisom, zoznam súradníc a výšok bodového poľa, priečne profily v staničeniach ako v projekte, pozdĺžny profil, technická správa merania.
* Geodetickou časťou DSRS pri mostoch je: polohopisné a výškopisné zameranie spodnej a hornej stavby, súradnice a výšky podrobných bodov s podrobným popisom + bodové pole, pozdĺžny profil, priečne profily v reze ako v projekte nad piliermi a v strede pola, technická správa merania.
* Geodetickou časťou pri inžinierskych sieťach - podzemných aj nadzemných je: polohopisné a výškové zameranie všetkých súbehov a križovaní s inžinierskymi sieťami, výkres polohového a výškového zamerania priebehu siete, súradnice a výšky podrobných bodov s podrobným popisom + bodové pole, pozdĺžny profil - vodovody, plynovody, kanalizácie, technická správa merania.
* grafické spracovanie GD bude v programe MicroStation v tvare \*.dgn
* geodetické zameranie vykonať v súradnicovom systéme platnom ku dňu odovzdávania Diela Objednávateľovi v triede presnosti č.3
* výškové zameranie spracovať vo výškovom systéme Balt – po vyrovnaní
* pri grafickom spracovaní GD atribúty a grafickú prezentáciu jednotlivých vedení, objektov a zariadení dodržať podľa usmernenia správcu GIS-u
* pred odovzdaním GD konzultovať so správcom GIS-u
* GD ku kolaudácii jednotlivých stavieb bude odovzdávaná spolu so súhlasným písomným stanoviskom správcu GIS-u Objednávateľa.

Geodetický elaborát DSRS u diaľnice, preložke ciest, potokov:

* meračský originál polohopisného a výškopisného zamerania v mierke 1:1000, alebo 1:5000 so zákresom všetkých predmetov merania v trvalom zábere, vrátane podzemných inžinierskych sietí (resp. iných objektov) ,vrátane širších súvislostí, vrátane terénnych úprav a geodetických základov (TB, Vs, HB, ...) tak, aby tento mohol byť použitý pre vyhotovenie Základnej mapy diaľnice podľa TP 038,
* súradnice a výšky podrobných bodov s podrobným popisom,
* zoznam súradníc a výšok bodového poľa,
* priečne profily v staničeniach ako v projekte,
* pozdĺžny profil,
* technická správa merania

Geodetický elaborát DSRS pre mostné objekty:

* výkres skutočného stavu spodnej a hornej stavby,
* súradnice a výšky podrobných bodov s podrobným popisom + bodové pole,
* súradnica a výšky stálych osobitných zariadení (len v prípade, že MO SR požaduje jeho realizáciu)
* pozdĺžny profil,
* priečne profily v reze ako v projekte nad piliermi a v strede poľa,
* technická správa merania.

Geodetický elaborát pre objekty inžinierskych sietí (podzemných aj nadzemných):

* polohopisné a výškové zameranie všetkých súbehov a križovaní s inžinierskymi sieťami
* výkres polohového a výškového zamerania priebehu siete,
* súradnice a výšky podrobných bodov s podrobným popisom + bodové pole,
* pozdĺžny profil - vodovody, plynovody, kanalizácie
* technická správa merania.

Geodetická časť pre objekty vodovodov :

* vodovod.dgn – zameraná trasa vodovodu a prípojok vrátane objektov a zariadení; zakótovanie významných bodov vodovodu od pevných bodov polohopisu – použiť kótovanie na kolmice, zakótovať križovania s inými sieťami, do 30 vrstvy vložiť hĺbkovú hodnotu uloženia potrubia „H“ v /m/ - odpočet súrad. z, ź, zakresliť vnútorné dispozičné rozmery šácht so zákresom jednotlivých armatúr v šachtách.
* vodovod\_body.dgn – obsahuje číslo bodu, súr. z, ź
* vodovod.txt /\*.doc/ - číslo bodu, súr. x, y, z /terén/, ź/hĺbka uloženia/, H, popis;  taktiež vypísať križovanie s inými sieťami
* pozdĺžny profil.dgn

Geodetická časť pre objekty kanalizácie :

* kanalizácia.dgn – zameraná trasa kanalizácie a prípojok, vrátane objektov a zariadení, popis vetiev, materiál a DN potrubí, sklon a vzdialenosť medzi šachtami; zakótovať všetky dôležité body kanalizácie od pevných bodov polohopisu, použiť kótovanie na kolmice, zakótovať všetky križovania s inými sieťami;
* kanalizácia\_body.dgn – číslo bodu, hĺbkovú hodnotu H odpočet súradníc z, ź, - umiestniť tak, aby sa neprekrývala hodnota so z-tovými súradnicami výkresom kanalizácia.dgn;
* kanalizácia.txt /\*.doc/ - číslo bodu, súr. x, y, z, ź, H, popis;
* pozdĺžny profil.dgn;

Geodetická časť: pre iné vedenia inžinierskych a ostatných sietí (nadzemných a podzemných), pokiaľ sú súčasťou stavby, ďalej rekonštrukcií a preložiek:

* iné vedenia.dgn - zákres všetkých vedení, ktoré križovali, resp. boli v súbehu s meranou trasou potrubí, do 30 vrstvy umiestniť hĺbkovú hodnotu „H“ odpočet súr. z, ź
* iné vedenia\_body.dgn - číslo bodu, súradnice z, ź
* iné vedenia.txt / \*.doc/ - číslo bodu , súrad.x, y ,z ,ź ,H, popis
* podľa typu inž. a ostatných sieti pozdĺžny profil.dgn

Digitálna forma spracovania geodetických častí DSRS bude vypracovaná pre všetky objekty a bude predložená v digitálnej aj v tlačenej forme tak, ako je to uvedené v ZTKP, TKP 0 a pod. Digitálna forma spracovania geodetickej časti DSRS bude rešpektovať aj požiadavky správcov jednotlivých objektov v prípade, ak sú odlišné oproti forme uvedenej v ZTKP, TKP 0 a pod.

Geodetický elaboráty autorizačne overí autorizovaný geodet a kartograf Zhotoviteľa a potvrdí ich Hlavný geodet Zhotoviteľa.

### Geometrické plány

Súčasťou DSRS budú tiež porealizačné geometrické plány vypracované podľa platných technických predpisov a Smernice na vyhotovenie geometrických plánov a vytyčovanie hraníc pozemkov. V porealizačných geometrických plánoch na vyznačenie vecného bremena sa vyčísli plocha obmedzenia (šírka ochranného pásma) pre jednotlivé parcely a budú spracované zvlášť pre extravilán a zvlášť pre intravilán podľa požiadaviek.

Zhotoviteľ je zodpovedný za vyhotovenie geometrických plánov, v takej podobe, aby boli akceptované na zápis do katastra nehnuteľností v zmysle vyhlášky č. 461/2009 Z.z. v znení neskorších predpisov, ktorou sa vykonáva zákon č.162/1995 Z.z. o katastri nehnuteľností a o zápise vlastníckych a iných práv k nehnuteľnostiam v znení neskorších predpisov, aby podľa nich bolo možné majetkoprávne vysporiadanie a podľa pokynov Stavebnotechnického dozoru a Objednávateľa, bez ďalšej úpravy Objednávateľom, resp. príslušným správcom.

Porealizačné geometrické plány (GP) Objednávateľ požaduje dodať v 10 vyhotoveniach v tlači a 7x v digitálnej forme vo formáte \*.dgn – grafika ,  xls a .xml - tabuľkové časti (VV):

* porealizačné GP s riešením stavu KN-C a KN-E
* zlúčiť parcely nadobudnuté Objednávateľom v 1/1 v rámci každého objektu
* porealizačné GP na trvalý záber odovzdať v 10 vyhotoveniach do 1 týždňa Objednávateľovi po úradnom overení
* porealizačné GP aj s ochranným pásmom pre vecné bremená s vyčíslením plochy

obmedzenia pre jednotlivé parcely  musia byť vypracované, overené a odovzdané do 2 mesiacov od zvolania preberacieho konania pre dané objekty.

* každý návrh porealizačného GP na vecné bremeno musí byť odsúhlasený príslušným správcom IS. Po odsúhlasení návrhu GP na VB, súčasne príslušný správca (oprávnená ososba) vydá písomný súhlas s budúcim zápisom GP na VB do KN v zmysle §4 ods. 10 zákona 669/2007 s neobmedzenou časovou platnosťou

V porealizačných GP sa právny stav v miestach prekročeného trvalého záberu rieši podľa vykonanej analýzy a vypracujú sa kompletné podklady k majetkovoprávnemu vysporiadaniu / zoznam vlastníkov, vyňatie BPEJ/. Aj pri riešení prípadov zbytkových parciel v rámci trvalého záberu, resp. parciel mimo trvalý záber je potrebné pracovnú verziu geometrického plánu predložiť na posúdenie autorizovanému geodetovi a kartografovi Objednávateľa a až po jej odsúhlasení a písomnom potvrdení vyhotoviť definitívnu verziu geometrického plánu.

Porealizačný GP musí byť zapísateľný do katastra nehnuteľností a použiteľný pre majetko-právne vysporiadanie.

Porealizačné geometrické plány Zhotoviteľ spracuje v 10 vyhotoveniach v tlači a 4x v digitálnej forme vo formáte .dgn – grafika a .xls/.xlsx – tabuľkové časti VV (v štruktúre kompatibilnom s programom ESID – Príloha č. 5). Spracovanie geometrických plánov bude obsahovať aj ZPMZ a Technickú správu (.xls, .doc).

Po overení geometrického plánu na príslušnom Okresnom úrade, odbor katastra, do 1 týždňa doručiť Objednávateľovi.

GP budú spracované nasledovne:

* zlúčiť parcely nadobudnuté Objednávateľom v 1/1 v rámci každého objektu,
* porealizačné GP na trvalý záber odovzdať v 3 vyhotoveniach do 1 týždňa Objednávateľovi po úradnom overení,
* pre vecné bremená vyhotoviť porealizačné GP aj s ochranným pásmom, vyčíslením plochy obmedzenia pre jednotlivé parcely (pri súbehu a križovaní ochranného pásma jednotlivých IS vylúčiť duplicitu záberu),
* porealizačné GP pre vecné bremená musia byť vypracované, overené a odovzdané Objednávateľovi do 2 mesiacov od uloženia IS v 3 vyhotoveniach,
* podľa požiadaviek zvlášť pre extravilán a zvlášť pre intravilán.
* každý návrh porealizačného GP na vecné bremeno musí byť odsúhlasený príslušným správcom IS. Po odsúhlasení návrhu GP na VB, súčasne príslušný správca (oprávnená osoba) vydá písomný súhlas s budúcim zápisom GP na VB do KN v zmysle §4 ods. 10 zákona 669/2007 s neobmedzenou časovou platnosťou.

Meranie a spracovanie musí byť podľa príslušných STN a inštrukcií na prácu v polohových bodových poliach v aktuálnych pozemkových mapách, ktoré si zabezpečí Zhotoviteľ stavby. Elaborát autorizačne overí autorizovaný geodet a kartograf Zhotoviteľa a potvrdí ho Hlavný geodet Zhotoviteľa.

V prípade potreby bude súčasťou porealizačného geometrického plánu budovy protokol o Geodetickom zameraní adresného bodu v zmysle Vyhlášky č. 142/2015 MVSR, ktorou sa vykonáva zákon č. 125/2015 Z. z. o registri adries a o zmene a doplnení niektorých zákonov.

Všetky časti geodetickej dokumentácie (geodetické protokoly, vytyčovacie protokoly, geodetické časti DSRS, porealizačné geometrické plány a pod.) oficiálne odovzdávané Objednávateľovi budú autorizačne overené autorizovaným geodetom a kartografom Zhotoviteľa, ktorý ich vypracoval a následne potvrdené Hlavným geodetom Zhotoviteľa.

* 1. **INŽINIERSKA ČINNOSŤ**

# Všeobecné požiadavky na inžiniersku činnosť

**Inžinierska činnosť sa uplatní iba v prípade, ak by bolo potrebné na základe požiadaviek zo stavebného povolenia, záverečného stanoviska MŽP SR alebo požiadaviek budúcich správcov upraviť DSP v podrobnosti DRS a DVP a požiadať o zmenu stavby pred dokončením a/alebo by z uvedeného dôvodu bolo potrebné upraviť zábery stavby. Pre uvedený účel zhotoviteľ vypracuje a predloží na schválenie Objednávateľovi DSP v podrobnosti DRS – zmena ako Dokumentáciu Zhotoviteľa. Rovnaký postup sa uplatní aj pri návrhu a schvaľovaní dočasného dopravného značenia.**

**Všeobecné požiadavky na inžiniersku činnosť**

V nadväznosti na projektovú činnosť bude Zhotoviteľ zabezpečovať aj tieto uvedené činnosti:

* pre každú zmenu stavby po vydaní stavebného povolenia je potrebné vypracovať dokumentáciu EIA zmeny podľa Zákona č. 24/2006 Z. z.. Stanovisko MŽP SR k tejto zmene je súčasťou dokladov k žiadosti o zmenu stavby pred dokončením.
* v prípade zmeny oproti DSP v podrobnosti DRS, požiada Zhotoviteľ príslušný špeciálny stavebný úrad o povolenie zmeny stavby pred dokončením podľa § 68 zákona č. 50/1976 ,Zb.. V tomto prípade sa jedná o zmenu podmienok stavebného povolenia a konanie ako aj zákona č. 201/2022 Z. z. o výstavbe v znení neskorších predpisov s účinnosťou od 01.04.2025 o zmene stavby pred dokončením je rovnaké ako pre stavebné konanie.
* v prípade zmien stavby, ktoré spočívajú iba v nepodstatných odchýlkach od projektovej dokumentácie overenej v stavebnom konaní (napr. sa nemení umiestnenie, pôdorysné ani výškové ohraničenie stavby, účel, konštrukčné ani dispozičné riešenie), takéto zmeny Zhotoviteľ vyznačí priamo v overených vyhotoveniach dokumentácie Zhotoviteľa a prerokujú sa v kolaudačnom konaní.
* prerokovanie a zabezpečenie vydania súhlasných stanovísk k projektovej Dokumentácii Zhotoviteľa v priebehu projektových prác s príslušnými orgánmi štátnej a verejnej správy, samosprávy, organizáciami a dotknutými zložkami Objednávateľa v priebehu a v závere prác.
* prerokovanie projektovej Dokumentácie Zhotoviteľa s príslušnými orgánmi a organizáciami za účelom vydania stavebných povolení, ktoré môžu vyplynúť z projektového riešenia Zhotoviteľa, súhlasu so zmenou stavby pred dokončením a ostatných potrebných súhlasov, stanovísk a povolení.
* zabezpečiť v mene splnomocniteľa nakladanie so stavebným odpadom vzniknutým pri výstavbe stavby v zmysle ustanovenia § 77 zákona č. 79/2015 Z. z. o odpadoch a o zmene a doplnení niektorých zákonov (ďalej len „zákon o odpadoch“),
* v prípade zmeny stavby pred dokončením je Zhotoviteľ povinný spracovať dokumentáciu EIA zmeny v zmysle zákona č. 24/2006 Z. z. v znení neskorších predpisov a zabezpečiť schválenie Ministerstvom životného prostredia predtým ako požiada o zmenu stavby pred dokončením v zmysle zákona č. 50/1976 Zb.. resp. podľa zákona o výstavbe č.201/2022 ak bude v tom čase účinný.
* Dokumentácia na zmenu stavby pred dokončením musí byť potvrdená Objednávateľom.
* zastupovanie Objednávateľa v odvolacích konaniach na základe splnomocnenia Objednávateľa.
* zabezpečenie posúdenia projektovej dokumentácie, najmä určených a vyhradených technických zariadení príslušnými orgánmi a organizáciami (TI SR, a pod.)
* zabezpečenie elaborátu bilancie skrývky humusového horizontu
* zabezpečenie posudku na určenie spoločenskej hodnoty drevín určených na výrub
* Zabezpečenie doplnkových prieskumných prác

Objednávateľ na výkon inžinierskej činnosti splnomocní Zhotoviteľa.

Objednávateľ požaduje aby Zhotoviteľ v súvislosti s odovzdaním a prevzatím objektov ostatných správcov/vlastníkov zabezpečil vypracovanie a prerokovanie všetkých zmluvných vzťahov súvisiacich s návrhom zmluvy o budúcej zmluve o odovzdaní a prebratí objektov iných správcov/vlastníkov a zmluvy o budúcej zmluve o zriadení vecného bremena s príslušným správcom prípadne vlastníkom objektu pred začatím realizácie dotknutých stavebných objektov.

V prípade, ak Objednávateľ zabezpečil zmluvy v predchádzajúcom období v súvislosti s odovzdaním a prevzatím objektov ostatných správcov/vlastníkov, zhotoviteľ musí rešpektovať ich plné znenie a záväzky. V prípade akýchkoľvek zmien zo strany zhotoviteľa, zhotoviteľ musí zabezpečiť nové zmluvy, resp. prípadné dodatky k jestvujúcim zmluvám.

**Majetkovoprávne vysporiadanie a súvisiace činnosti:**

Majetkovoprávne usporiadanie na celý predmet Diela bolo vykonané Objednávateľom. Pokiaľ z dôvodov na strane Zhotoviteľa vznikne potreba dodatočného majetkovoprávneho usporiadania, jeho činnosť bude zahŕňať aj tieto uvedené činnosti:

* zabezpečenie geometrických plánov na trvalé zábery vrátane grafického podkladu pre odňatie z PF s uvedením BPEJ
* zabezpečenie geodetických grafických podkladov pre dočasné zábery nad 1 rok vrátane grafického podkladu pre dočasné odňatie z PF s uvedením BPEJ
* zabezpečenie geodetických grafických podkladov pre vecné bremená
* zabezpečenie geometrických plánov pre vecné bremená
* zabezpečenie geometrických plánov pre vecné bremená na základe skutočného zamerania
* zabezpečenie geodetických grafických podkladov pre dočasné zábery do 1 roku
* zabezpečenie výkupových elaborátov pre trvalé zábery
* zabezpečenie výkupových elaborátov pre dočasné zábery nad 1 rok
* zabezpečenie výkupových elaborátov pre vecné bremená
* zabezpečenie súpisu vlastníkov pre dočasné zábery do 1 roka
* zabezpečenie znaleckých posudkov na stanovenie všeobecnej hodnoty pozemkov a stavieb pre trvalé zábery
* zabezpečenie znaleckých posudkov na stanovenie všeobecnej hodnoty vecného bremena (vrátane grafického podkladu s vyznačením ochranných pásiem)
* zabezpečenie majetkovoprávneho usporiadania nehnuteľností pre potreby vydania stavebného povolenia
* zabezpečenie majetkovoprávneho usporiadania nehnuteľností po zabezpečenie zápisu vlastníckych práv v katastri nehnuteľností v prospech ŽSR
* zabezpečenie zápisu vecných bremien v katastri nehnuteľností v prospech správcov inžinierskych sietí

**Majetkovoprávne usporiadanie pozostáva najmä:**

* z rokovania s vlastníkmi nehnuteľností
* z uzatvárania zmlúv o budúcich zmluvách (kúpnych, nájomných, o vecných bremenách, o prevode majetku, o prevode správy a pod)
* z uzatvárania kúpnych zmlúv, nájomných zmlúv, zmlúv o vecných bremenách, zmlúv o prevode majetku, zmlúv o prevode správy a pod.
* z podávania návrhov na vklad
* zo zastupovania Objednávateľa v konaní o návrhu na vklad
* z vypracovania a podávania návrhov na vyvlastnenie
* zo zastupovania Objednávateľa vo vyvlastňovacom konaní a v odvolacom konaní (s výnimkou konania na súdoch)
* zo zabezpečenia zápisu geometrických plánov
* evidencia uzatváraných zmlúv v SAP
* ostatné súvisiace činností

Majetkovoprávne usporiadanie v rozsahu predbežného výkupového elaborátu.

**Pozn.: pod pojmom zabezpečenie sa myslia všetky činnosti potrebné ku kompletnému zabezpečeniu, resp. získaniu dokladov/dokumentov/ žiadostí/vyjadrení/ geodetickej a inžinierskej činnosti/ textovej a grafickej dokumentácie/ meraní/ správ/ posudkov/ súhlasov/ elaborátov/ zmlúv a iných činností a písomností vrátane všetkých s tým súvisiacich nákladov a poplatkov. Všetky uvedené činnosti majú byť zahrnuté v Navrhovanej zmluvnej cene.**

* 1. **SCHVAĽOVANIE DOKUMENTÁCIE**

**Postup sa uplatní iba v prípade, ak by bolo potrebné na základe požiadaviek zo stavebného povolenia, záverečného stanoviska MŽP SR alebo požiadaviek budúcich správcov upraviť DSP v podrobnosti DRS a DVP a požiadať o zmenu stavby pred dokončením a/alebo by z uvedeného dôvodu bolo potrebné upraviť zábery stavby. Pre uvedený účel zhotoviteľ vypracuje a predloží na schválenie Objednávateľovi DSP v podrobnosti DRS – zmena ako Dokumentáciu Zhotoviteľa. Rovnaký postup sa uplatní aj pri návrhu a schvaľovaní dočasného dopravného značenia.**

* Objednávateľ požaduje odsúhlasenie Dokumentácie prikladanej k žiadosti o zmenu stavby pred dokončením. Dokumentácie priložené k žiadosti o zmenu stavby pred dokončením budú overené Objednávateľom.
* Objednávateľ požaduje prerokovať DSP v podrobnosti DRS – zmena každého objektu (vrátane ich zmien a doplnkov) počas jeho spracovávania minimálne na začiatku a konci prác a min. raz počas priebehu prác
* Objednávateľ požaduje odsúhlasenie zmeny majetkovej hranice trvalého a dočasného z dôvodu technického riešenia,

Dokumentáciu na odsúhlasenie predloží Zhotoviteľ Objednávateľovi v štyroch vyhotoveniach v tlačenej forme a jeden krát digitálnej forme na CD/DVD/USB nosiči vo formáte \*.pdf.

Dokumentáciu prikladanú k žiadosti o zmenu stavby pred dokončením, opečiatkovanú stavebným úradom, odovzdá Objednávateľovi v štyroch vyhotoveniach v tlačenej forme a jeden krát digitálnej forme na CD/DVD/USB nosiči vo formáte \*.pdf, doc, dwg, dgn, xls.

Potrebný počet vyhotovení pre svoju potrebu určí Zhotoviteľ. Zhotoviteľ musí vyhotoviť jednu súpravu, ktorá bude na stavbe a bude slúžiť na priebežne zaznačovanie skutočného vyhotovenie Diela. Táto súprava bude tvoriť jeden z podkladov pre vyhotovenie DSRS.

# REALIZÁCIA DIELA

Pred začatím prác je Zhotoviteľ povinný najmä:

* zabezpečiť Plány: Havarijný plán; Povodňový plán (odsúhlasený správcom toku a príslušným vodohospodárskym orgánom štátnej správy), Plán požiarnej ochrany, Plán odpadového hospodárstva, Plán kvality, Environmentálny plán, a pod.;
* poistiť Dielo v súlade so Zmluvou a doklad (overenú kópiu) o poistení predložiť Stavebnotechnickému dozoru a Objednávateľovi;
* na všetky dočasné podperné konštrukcie, ktoré môžu ohroziť zdravie alebo majetok je Zhotoviteľ povinný pred ich realizáciou predložiť statické posúdenie návrhu nezávislou odborne spôsobilou osobou. Súčasťou odborného posúdenia bude čestné prehlásenie posudzovateľa o nezávislosti posudzovateľa od Zhotoviteľa stavby a o nezainteresovanosti do pôvodného návrhu konštrukcie.
* na mostné objekty s dĺžkou väčšou ako 200m, zárezy, násypy, zárubné a oporné múry výšky nad 8m je Zhotoviteľ povinný pred začiatkom prác spracovať a predložiť Stavebnotechnickému dozoru a Objednávateľovi analýzu a register rizík – technologických, geologických a environmentálnych spojených s realizáciou týchto objektov.
* vybudovať zariadenie staveniska pre svoju činnosť a činnosť Objednávateľa v zmysle Projektovej dokumentácie, na plochách touto dokumentáciou na to určených;
* v prípade potreby zabezpečiť inžiniersku činnosť pre prípravu staveniska a pre odovzdanie staveniska;
* vytýčiť hlavné body trasy, výrazným a trvalým spôsobom ohraničiť majetkovú hranicu trvalého, dočasného a ročného záberu;
* zabezpečiť vytýčenie všetkých inžinierskych sietí na stavenisku a ich a ochranu;
* odhumusovať trvalé a dočasné zábery v súlade s požiadavkami archeologického a pyrotechnického prieskumu;
* vypracovať a odsúhlasiť s útvarom kvality Objednávateľa – laboratóriom NDS a Stavebnotechnickým dozorom Plán kontroly kvality a skúšok - Kontrolný a skúšobný plán;
* v rámci zariadenia staveniska vybudovať cestné laboratórium, ktoré bude obsahovať prístrojové a personálne vybavenie, tak aby bolo možné odskúšať materiály a zmesi, ktoré sa budú zabudovávať do jednotlivých objektov stavby, s právom prístupu Objednávateľa vrátane umožnenia vykonávania skúšok Objednávateľom stavby;
* zabezpečiť prístup k lokalitám na odvoz materiálu a prístup k zdroju kvalitného násypového materiálu. Uvedené lokality si Zhotoviteľ zabezpečí v čase predloženia ponuky, pri zmene lokality počas výstavby Zhotoviteľ nemá nárok (km, spotreba PHM, časový aj finančný nárok) na úpravu ponukovej ceny za Dielo. Náklady na zabezpečenie prístupu k lokalitám na odvoz materiálu a prístup k zdroju kvalitného násypového materiálu sú zahrnuté v Navrhovanej zmluvnej cene Zhotoviteľa a sú pevné a nemenné.
* **pred realizáciou stavebných prác v dočasných záberoch stavby (najmä prekládok inžinierskych sietí a pod.) na oplotených pozemkoch súkromných vlastníkov je Zhotoviteľ povinný si pred vstupom na tieto pozemky zabezpečiť súhlas samotných vlastníkov a umožniť/zabezpečiť vstup vlastníkom na ich pozemky počas celej doby výstavby tak, aby bolo možné ich riadne užívanie obvyklým spôsobom (napr. aj vstup motorovými vozidlami.**

Rozsah prác zahrňuje, ale neobmedzuje sa na minimálny rozsah príslušných prác (činností), ktorý je podrobnejšie rozpísaný v súvisiacich Zväzkoch súťažných podkladov a zabezpečený Zhotoviteľom v súlade so Zmluvou.

## POVOLENIA, LICENCIE, SÚHLASY

Zhotoviteľ je v súlade s podčlánkom 1.13b Zmluvných podmienok povinný vydať všetky oznámenia a je zodpovedný za obstaranie všetkých povolení, vyjadrení, licencií a súhlasov týkajúcich sa výstavby a dokončenia Diela (u dotknutých úradov a subjektov) a odstránenia akýchkoľvek vád. Náklady s týmto spojené sú zahrnuté v Navrhovanej zmluvnej cene. Licencie pre technologické zariadenia požaduje Objednávateľ s neobmedzenou platnosťou.

## MONITOROVANIE EXISTUJÚCICH CIEST A OBJEKTOV

Zhotoviteľ, v zmysle podčlánku 4.15 Zmluvných podmienok a v súlade s postupmi uvedenými v čl.2.3.4 Dokumentácia skutočného stavu (pasport), pred začatím prác predloží Stavebnotechnickému dozoru dokumentáciu skutočného stavu (pasport) každej prístupovej cesty a prepravných koridorov materiálov (lomy, betonárky, obaľovačky). Zhotoviteľ taktiež pripraví pasportizáciu nehnuteľností, ktoré ležia v blízkosti prístupových ciest alebo v blízkosti Staveniska a ktoré by mohli byť stavebnou činnosťou Zhotoviteľa poškodené alebo ohrozené. Pochôdzka za účelom vypracovania Dokumentácie skutočného stavu bude vykonaná **za účasti správcu príslušnej komunikácie** a ostatných dotknutých orgánov a organizácií.

Zhotoviteľ bude ďalej monitorovať všetky objekty v blízkosti jeho stavebnej činnosti aby sa uistil, že svojou činnosťou nespôsobuje žiadne poškodenie alebo narušenie existujúcich objektov.

Zabezpečenie pasportov - elaborátov Stavebného stavu prístupových ciest a nehnuteľností ležiacich v bezprostrednej blízkosti Staveniska si zahrnie uchádzač do cenovej ponuky všetkých súvisiacich objektov.

Počas výstavby bude Zhotoviteľ vykonávať monitoring Stavebného stavu dotknutej zástavby v nadväznosti na pasporty (fotodokumentáciu a iné záznamy) uvedené vyššie.

Stavebnotechnický dozor bude mať nárok prerušiť práce Zhotoviteľa, ak podľa jeho názoru tieto práce spôsobujú nadmerné alebo nerovnomerné sadanie, poškodenie alebo narušenie akéhokoľvek existujúceho objektu a Zhotoviteľ ponesie všetky náklady spojené s opravami objektu alebo potrebou umiestnenia dočasných podpier alebo podobných zariadení, ktoré pri jeho činnosti opomenul použiť alebo mal použiť tak, aby nedošlo k žiadnemu poškodeniu existujúceho objektu zo strany stavby.

Pri prácach na cestných komunikáciách Zhotoviteľ bude postupovať podľa nariadení príslušných úradov.

Otvorené výkopy budú označené dohodnutými a odsúhlasenými značkami, ohradami, zábranami a svetlami za účelom zabezpečenia ochrany verejnosti.

Zhotoviteľ poučí svojich zamestnancov, aby nevstupovali na súkromné pozemky mimo Staveniska.

Poškodenie jestvujúceho majetku:

Skôr než sa akýkoľvek majetok použije na akýkoľvek účel súvisiaci s realizáciou stavby, musí to schváliť Stavebnotechnický dozor.

Zhotoviteľ nesie zodpovednosť za všetky škody spôsobené na diaľniciach, rýchlostných cestách, mestských komunikáciách, cestách, železničných tratiach, obrubníkoch, chodníkoch, krajniciach, cestných priekopách, násypových častiach cestného telesa, priepustoch, mostoch alebo inom verejnom, resp. súkromnom majetku, ktoré môžu vzniknúť pri preprave zariadenia, materiálu, resp. pracovníkov na alebo zo stavby.

Zhotoviteľ nesie zodpovednosť za akékoľvek škody spôsobené na jestvujúcich objektoch, stavbách, materiáloch alebo zariadeniach z dôvodu svojej činnosti resp. činnosti ktoréhokoľvek zo svojich podzhotoviteľov. Zhotoviteľ opraví resp. uvedie do pôvodného stavu každý poškodený objekt, stavbu, materiál alebo zariadenie ktoré boli poškodené činnosťou Zhotoviteľa ku spokojnosti majiteľa poškodeného majetku Stavebnotechnického dozoru a bez akýchkoľvek ďalších nákladov pre Objednávateľa.

## PRÍSTUPOVÉ CESTY A DOČASNÉ UZÁVERY

Zhotoviteľ, v zmysle podčl. 4.15 Zmluvných podmienok, je zodpovedný za zriadenia, údržbu všetkých verejných a súkromných prístupových ciest, na ktoré má povolenie používať ich počas realizácie prác na Diele a po skončení prác ich uvedie do pôvodného stavu.

Zhotoviteľ sa uistí, že všetky prístupové cesty, mosty a ostatné prístupové miesta sú vhodné pre jeho použitie a umožňujú mu urobiť akékoľvek dočasné opatrenia, ktoré môžu byť vyžadované pre jeho potreby počas realizácie prác. Zhotoviteľ, po skončení prác, odstráni dočasné opatrenia a uvedie všetky prístupové cesty, mosty a ostatné prístupové miesta do pôvodného stavu, resp. stavu zodpovedajúcemu pôvodnému stavu.

V prípade, že niektoré prístupové miesta alebo opatrenia zvolené Zhotoviteľom sú v rozpore s požiadavkami platnej legislatívy na ochranu životného prostredia, alebo s ustanoveniami Zmluvy Stavebnotechnický dozor môže odoprieť súhlas k ich použitiu.

Zhotoviteľ zabezpečí potrebnú dokumentáciu a vybaví dočasné zábery na plochy nad rámec trvalého a dočasného záberu zabezpečeného Objednávateľom na vlastné náklady, ktorých potreba vznikne v súvislosti so stavebnými prácami.

V prípade nutnosti uzávierky (úplnej či čiastočnej) akejkoľvek komunikácie/cesty počas realizácie prác, zabezpečí Zhotoviteľ v rámci svojich nákladov vypracovanie projektu dočasného dopravného značenia, zabezpečí jeho odsúhlasenie príslušným cestným správnym orgánom. O určenie dopravného značenia a povolenie uzávierky cesty požiada Zhotoviteľ (po predchádzajúcom odsúhlasení dočasného dopravného značenia príslušným dopravným inšpektorátom) príslušný cestný správny orgán. Všetky náklady spojené s uzávierkou resp. s uzávierkami znáša Zhotoviteľ. Povolenie na uzávierku diaľnice D3 a/alebo cesty I. triedy dodá Zhotoviteľ Stavebnotechnickému dozoru 1x a Objednávateľovi 3x a to minimálne týždeň pred uzávierkou. Všetky náklady spojené s uzávierkou resp. s uzávierkami znáša Zhotoviteľ.

Len na základe právoplatného povolenia a po splnení jeho podmienok môže Zhotoviteľ vykonať čiastočnú alebo úplnú uzávierku diaľnice D3 a/alebo cesty I. triedy v spolupráci s PZ SR. Po skončení uzávierky Zhotoviteľ urýchlene odstráni dočasné dopravné značenie a dopravné značenie komunikácií uvedie do pôvodného stavu, pokiaľ nie je v dokumentácii schválenej PZ SR alebo Objednávateľom stanovené inak.

## PREPOJENIE S EXISTUJÚCIMI OBJEKTMI

Tam, kde Zmluvné práce vyžadujú úpravy alebo prepojenie s existujúcimi objektmi, Zhotoviteľ zabezpečí, že existujúci objekt sa nenaruší a bude po prepojení naďalej funkčný, bezpečný, zohľadní všetky očakávané zaťaženia tak, aby nedošlo k porušeniu, praskaniu alebo iným nežiaducim vplyvom. Zhotoviteľ je zodpovedný za všetky potrebné opravy, ktoré môžu byť vyžadované.

## OPLOTENIE

Zhotoviteľ bude dbať na to, aby nepoškodil existujúce oplotenia. Oplotenie, ktoré je prekážkou pre stavebnú činnosť, nebude premiestnené, resp. demontované bez predchádzajúceho schválenia Stavebnotechnickým dozorom a písomného súhlasu vlastníka pozemku resp. oplotenia. Zhotoviteľ je zodpovedný za uvedenie oplotenia do pôvodného stavu.

## EXISTUJÚCE INŽINIERSKE SIETE A OBJEKTY

Pred začatím stavebných prác Zhotoviteľ, v súlade s požiadavkami podčlánku 4.25 Zmluvných podmienok, vykoná zistenie presnej polohy všetkých inžinierskych sietí dotknutých stavebnými prácami. Náklady na vytýčenie inžinierskych sietí sú zahrnuté v Navrhovanej zmluvnej cene Zhotoviteľa.

Zhotoviteľ je zodpovedný za zistenie polohy všetkých existujúcich objektov dotknutých, resp. ovplyvňujúcich práce podľa tejto Zmluvy ešte pred začiatkom stavebných prác. Akékoľvek zdržanie, alebo mimoriadne náklady vzniknuté Zhotoviteľovi z dôvodu poškodenia existujúcich objektov nebude dôvodom pre nárokovanie akýchkoľvek naviac prác, dodatočných nákladov pre Objednávateľa, doplatkov alebo predĺženia Lehoty výstavby, alebo náhrady škôd zo strany Zhotoviteľa.

Zhotoviteľ si zvolí vhodnú technológiu výstavby, zabezpečí primerané ochranné prostriedky a urobí preventívne opatrenia bez ďalších nárokov na platbu, za účelom zabránenia poškodenia inžinierskych sietí tam, kde majú v ich blízkosti byť Zhotoviteľom vykonané práce či už dočasného alebo trvalého charakteru. Akékoľvek poškodenie inžinierskych sietí spôsobené priamo alebo nepriamo činnosťou Zhotoviteľa bude považované za jeho zodpovednosť.

Zhotoviteľ, v spolupráci s príslušnými správcami sietí, je zodpovedný za ich lokalizáciu na Stavenisku a vybavenie príslušných povolení, odsúhlasení a uzatvorení zmlúv o podmienkach preložky ( v súlade s § 18 ods.13 zákona č.135/1961 Zb. o pozemných komunikáciách a v súlade so zákonmi o energetike ), t.j. zabezpečenie všetkých dokladov potrebných pre ich prípadné premiestnenie/preložku/úpravu.

Preložky sietí, ktoré sú známe v čase prípravy ponuky budú zahrnuté do Navrhovanej zmluvnej ceny v zmysle oceneného Výkazu výmer a Zhotoviteľ bude v jeho Harmonograme prác uvažovať s časom potrebným na vybavenie príslušných povolení a odsúhlasení potrebných pre ich premiestnenie.

Bez ohľadu na poskytnuté informácie o existujúcich sieťach zodpovednosť za lokalizovanie sietí a predchádzanie ich poškodenia zostáva na Zhotoviteľovi.

Nepredvídané prekládky budú riešené v súlade s podčlánkami 4.12 a 20.1 Zmluvných podmienok.

Zhotoviteľ zabezpečí, aby správcovia sietí a Objednávateľ mali v každom čase prístup pre účely prehliadky, údržby alebo opravy.

## OCHRANA ŽIVOTNÉHO PROSTREDIA

### Všeobecne

Pri stavebnej činnosti treba v maximálnej miere rešpektovať všetky predpisy týkajúce sa ochrany životného prostredia, pričom sa treba riadiť najmä ustanoveniami zákona 287/2009 Z. z., ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, vyhláškou MŽP SR č. 170/2021 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších a ostatnou príslušnou legislatívou zohľadňujúcou požiadavky podľa jednotlivých zložiek životného prostredia.

Povinnosťou uchádzačov je oboznámiť sa so všetkými požiadavkami a obmedzeniami vyplývajúcimi z vyjadrení príslušných štátnych orgánov ochrany prírody a krajiny a tieto zahrnúť do Navrhovanej zmluvnej ceny.

Zhotoviteľ vykoná všetky opatrenia pre splnenie všetkých predpisov a pravidiel pre ochranu životného prostredia. V priestore Staveniska alebo v pracovnom priestore nebude akceptované akékoľvek znečistenie. Budú zavedené nevyhnutné bezpečnostné opatrenia na prevenciu takéhoto znečistenia a ich plnenie bude bez výnimiek vyžadované.

Zhotoviteľ použije technologické postupy výstavby, ktoré budú zaručovať nevyhnutnú záruku prevencie ekologického dopadu nadmerného hluku, prachu, vibrácií atď. na pracovníkov, miestnych obyvateľov, a pod. Preventívne opatrenia budú realizované aj pozdĺž prepravných trás.

Zhotoviteľ bude pri nákupe materiálov brať do úvahy nielen ich cenu a kvalitu, ale taktiež ich vplyv na životné prostredie počas výrobného procesu.

Zhotoviteľ je povinný v priebehu stavby obmedziť škodlivé vplyvy pracovných činností a ich dôsledky na životné prostredie. Jedná sa predovšetkým o hluk, znečisťovanie ovzdušia, znečisťovanie komunikácií, znečisťovanie vody a ochranu zelene.

Na Stavenisko nesmú byť privážané a ani na ňom na akýkoľvek účel používané nebezpečné látky, pokiaľ Zhotoviteľ nedostal v predstihu písomné povolenie stavebnotechnického dozora stavby a pokiaľ nemá nevyhnutné oprávnenie. Poloha každého skladu a zásobárne nebezpečných látok na Stavenisku musí byť písomne schválená stavebnotechnickým dozorom.

Pri manipulácii s nebezpečnými látkami Zhotoviteľ zabezpečí všetky opatrenia v súlade s platnými právnymi predpismi a splní všetky povinnosti vyplývajúce z platných právnych predpisov, v prvom rade zo zákona o odpadoch.

Zhotoviteľ je povinný rešpektovať stanoviská a rozhodnutia orgánov životného prostredia, okrem iného aj uvedených vo Zväzku 5, časť E. Doklady a vo Zväzku 3 Prílohy. Zhotoviteľ je povinný taktiež rešpektovať všetky podmienky, ktoré vyplynú zo stavebného povolenia a iných procesov (napr. EIA), ktoré budú známe pred začatím výstavby.

### Program kontroly a ochrany životného prostredia

Pred zahájením stavebnej činnosti Zhotoviteľ predloží na posúdenie a schválenie Stavebnotechnickému dozoru nasledujúce dokumenty, ktoré budú tvoriť minimálnu súčasť Harmonogramu prác a Programu kontroly a ochrany životného prostredia:

* manipulácia, preprava a skladovanie nebezpečných látok a odpadov;
* zabezpečenie a nakladanie s odpadom;
* pozorovanie tvorby prachu a znečistenia ovzdušia v súvislosti s využívaním jestvujúcich ciest a mostov vozidlami Zhotoviteľa;
* škody vzniknuté na verejnom majetku vrátane cestných komunikácií a inžinierskych sietí;
* zabezpečenie týkajúce sa prípadného použitia výbušnín.

Zhotoviteľ nebude bez predchádzajúceho písomného súhlasu príslušného úradu, podľa zákonov SR o ochrane životného prostredia a ostatnej súvisiacej platnej legislatívy, inštalovať žiadne pece, bojlery alebo iné podobné agregáty resp. zariadenia pracujúce na báze akéhokoľvek paliva, ktoré môže produkovať škodliviny znečisťujúce ovzdušie. Zhotoviteľ nebude na Stavenisku páliť žiadny stavebný odpad, alebo iné materiály.

Zhotoviteľ vypracuje a zavedie do praxe opatrenia na zamedzenie tvorby prachu, ktoré budú zahrňovať minimálne nižšie uvedené opatrenia:

* zásoby piesku a kameniva väčšie ako 20 m3, pre použitie pri výrobe betónu, budú z troch strán uzavreté, pričom steny budú tieto hromady prevyšovať a spredu ich budú presahovať o dva metre,
* účinné vodné postrekovače sa použijú pri dodávke a počas manipulácie so všetkým nespracovaným pieskom, kamenivom a inými podobnými materiálmi, kedy je predpoklad tvorby prachu, ako aj za účelom zvlhčenia všetkých skladovaných materiálov počas suchého a veterného počasia,
* priestory na území Staveniska, kde je pravidelný pohyb vozidiel, budú mať vhodný pevný povrch a budú udržiavané čisté, bez výskytu uvoľneného povrchového materiálu,
* aby sa minimalizovali emisie prachu, prepravné pásy budú vybavené bočnicami proti vetru a miesta prechodov a miesta vyprázdňovania násypníkov budú uzavreté. Všetky dopravníky prepravujúce materiál, u ktorých je predpoklad tvorby prachu budú úplne uzavreté a vybavené zariadením na čistenie pásov,
* cement a iné podobné jemnozrnné materiály dodávané voľne ložené budú skladované v uzavretých silách vybavených výstražným indikátorom vysokej hladiny materiálu. Výstražné indikátory vysokej hladiny materiálu budú navzájom spojené s plniacim zariadením, takže v prípade, že hladina materiálu v plniacom hrdle sa priblíži k stavu preplnenia, spustí sa zvuková výstraha a pneumatická linka vedúca do plniacej cisterny sa uzavrie,
* všetky odvzdušňovacie otvory na cementových silách budú vybavené vhodným textilným filtrom s buď otrasovým alebo pulzačným vzduchovým čistiacim zariadením. Plocha textilných filtrov bude stanovená použitím koeficientu vzduch-textília (rýchlosť filtrovania) 0,01 – 0,03 m/s,
* vážiace plniace hrdlá budú odvetrané do vhodného filtra,
* aby sa zabezpečilo adekvátne zachytávanie prachu pri ďalšom plnení, po vypustení cementu do sila sa vaky filtra v zachytávači prachu v cementovom sile musia dôkladne otriasť,
* zabezpečenie vhodného zariadenia na zabránenie tvorby prachu vrátane postrekovačov,
* za účelom obmedzenia tvorby prachu víreného vetrom sa plochy na rekultiváciu, vrátane konečného zhutnenia, dokončia čo najskôr v súlade s normami pre vykonávanie prác,
* Zhotoviteľ bude kropiť všetky komunikácie na území Staveniska, na úsekoch kde prebiehajú stavebné práce, minimálne dvakrát denne a častejšie, ak to bude vyžadovať obmedzenie prašnosti ku spokojnosti Stavebnotechnického dozoru,
* za účelom zabezpečenia súladu s ochrannými požiadavkami týkajúcimi sa znečistenia ovzdušia, Zhotoviteľ skontroluje všetko zariadenie a mechanizmy na Stavenisku min. raz za týždeň a vykoná všetky potrebné nápravy resp. opravy;
* Zhotoviteľ zabezpečí, aby všetky vozidlá boli riadne očistené (karosérie a pneumatiky očistené od piesku a blata) pred opustením priestorov Staveniska. Zhotoviteľ zabezpečí, aby žiadna voda alebo odpad pochádzajúce z takýchto čistení, neboli umiestňované mimo Staveniska;
* aby sa zabránilo padaniu resp. odfúknutiu odpadu resp. materiálu z vozidla/vozidiel, Zhotoviteľ zabezpečí, aby všetky nákladné vozidlá využívané na prepravu materiálu z a na Stavenisko boli prikryté nepremokavou plachtovinou alebo iným prijateľným druhom prikrývky (ktorá bude riadne upevnená);
* Zhotoviteľ zabezpečí vybudovanie stien všade tam, kde by silné vetry mohli spôsobiť odfúknutie prachu resp. suti.
* Z dôvodu ochrany prostredia Zhotoviteľ je povinný pri demolačných prácach zamedziť vzniku nadmernej prašnosti napr. nasýtením prašných miest v priestore určenom k demolácii vodou, eventuálne vytvorením vodnej clony, a pod

Povinné je dodržanie nasledujúcich doplňujúcich požiadaviek pri každom spracovaní betónu, drvení a prevádzke obaľovacej súpravy na Stavenisku:

* Zhotoviteľ bude sústavne podnikať opatrenia na zamedzenie nepríjemností spôsobených prachom, ktorý je výsledkom jeho činnosti. Nainštaluje sa kontrolný systém zamorenia ovzdušia, ktorý bude v prevádzke zakaždým, keď je súprava v prevádzke,
* krytý trojstranný ochranný kryt s pružným závesom na prístupovej strane sa zriadi tam, kde sa prašné materiály vypúšťajú do nákladných vozidiel zo systému dopravných pásov na stálom prekladacom mieste. Tento kryt bude vybavený odsávacími ventilátormi a bude odvetraný do vhodného textilného filtrovacieho systému,
* všetky vozidlá s otvorenou ložnou plochou, využívané na prepravu materiálov potenciálne produkujúcich prach, budú mať riadne priliehajúce bočnice a zadné dosky. Materiály, ktoré môžu spôsobiť tvorbu prachu sa nebudú nakladať do väčšej výšky ako siahajú bočnice a zadné dosky a prikryjú sa čistou nepremokavou plachtou v dobrom stave. Plachta bude riadne upevnená a hrany bočníc a zadných dosák bude presahovať min. o 300 milimetrov,
* aby sa minimalizovali akékoľvek emisie prachu, Zhotoviteľ bude často čistiť a kropiť plochy kde sa nachádza výrobňa cementovej zmesi a drvička a priestory nachádzajúce sa v ich susedstve. Výroba suchých zmesí sa bude realizovať v úplne uzavretom priestore s odsávaním do vhodných textilných filtrov,
* každá obaľovňa asfaltových zmesí použitá Zhotoviteľom na vykonanie prác spojených s výstavbou bude umiestnená tak, že bude vzdialená min. 500 metrov od najbližšieho receptora (t.j. školy, nemocnice alebo podobného zariadenia) a bude vybavená úplným ovládaním emisií. Miesto a podrobnosti o každej obaľovni podliehajú schváleniu Stavebnotechnického dozoru.

### Zmiernenie vplyvu stavebnej činnosti na pozemné komunikácie

Zhotoviteľ bude vykonávať svoju stavebnú činnosť tak, aby minimalizoval ich vplyv na pozemné komunikácie v rámci a okolo Stavenísk.

Zaťaženie všetkých nákladných vozidiel využívaných pre prepravu materiálov a zariadení neprekročí zákonné obmedzenia stanovené Ministerstvom dopravy SR ako aj v zmysle § 4 písm. a) a b) zákona č. 201/2022 s účinnosťou od 01.04.2025.

Preprava materiálu a zariadenia bude vykonávaná v súlade s platnou legislatívou.

### Náklady na zabezpečenie ochrany životného prostredia

Má sa za to, že všetky náklady spojené s uvedenými opatreniami na ochranu životného prostredia sú zahrnuté v Navrhovanej zmluvnej cene Zhotoviteľa. **Stavebnotechnický dozor môže kedykoľvek zadržať platbu v súlade s podčlánkom 14.6 Zmluvných podmienok v prípade, že (podľa názoru Stavebnotechnického dozoru) činnosť Zhotoviteľa nie je vykonávaná v súlade s požiadavkami na ochranu životného prostredia**. Všetky prístroje a zariadenia na kontrolu životného prostredia obstarané Zhotoviteľom zostanú jeho majetkom a budú odstránené po ukončení Zmluvy.

### Monitoring vplyvov na životné prostredie

Rozsah základného monitoringu vybraných zložiek životného prostredia je **stanovený Záverečným stanoviskom MŽP SR** k predmetnej stavbe a tento **základný monitoring zabezpečuje Objednávateľ** **prostredníctvom spracovateľa monitoringu zložiek životného prostredia.**

**Zhotoviteľ počas výstavby Diela zabezpečí operatívny monitoring vplyvov na životné prostredie** v rozsahu podľa DPO a v zmysle TP 050 Monitoring vplyvu cestných komunikácií na životné prostrediea podľa potrieb a okolností, ktoré sa môžu vyskytnúť v priebehu činnosti (vplyvy dodatočne zistené, prekročenie limitov na základe sťažností zainteresovaných strán, mimoriadne udalosti, havárie a pod.) pre jednotlivé zložky životného prostredia. Súčasťou je aj stanovenie a operatívne prijatie opatrení na elimináciu následkov nepredvídateľných okolností, podnetov alebo havarijných stavov a monitorovanie ich účinnosti.

**Operatívny monitoring** si Zhotoviteľ zabezpečí u zmluvných dodávateľov, ktorí majú oprávnenia na uvedenú činnosť. Zhotoviteľ bude spolupracovať a koordinovať svoju činnosť s činnosťou zmluvných dodávateľov.

**Monitoring hluku, vibrácií a otrasov**

Operatívny (cielený) monitoring hluku, vibrácií a otrasov s veľkou dynamikou prenášaných podložím do základových konštrukcii budov (ďalej len „vibrácie") má preukázať oprávnenosť sťažností obyvateľov počas výstavby Diela. V prípade oprávnenosti týchto sťažností musí Zhotoviteľ podľa zákona č. 355/2007 Z. z. o ochrane, podpore a rozvoji verejného zdravia a o zmene zákonov v znení neskorších predpisov zabezpečiť opatrenia na zníženie hluku alebo prenosu vibrácií. Rozsah operatívneho monitoringu hluku alebo vibrácií súvisí s počtom sťažností obyvateľov na hluk a vibrácie prenášané podložím do budov.

* Meranie hluku v chránenom vonkajšom priestore počas výstavby Diela sa vykoná podľa STN ISO 1996-2alebo akreditovaných postupov a posúdenie súladu výsledkov merania podľa ustanovení vyhlášky MZ SR č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí v znení neskorších predpisov.
* Meranie vibrácií prenášaných podložím do základových konštrukcii budov počas výstavby Diela sa vykoná podľa STN ISO 2631-2:2004 alebo akreditovaných postupov a posúdenie súladu výsledkov merania podľa ustanovení vyhlášky MZ SR č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí v znení neskorších predpisov.

Zhotoviteľ (vykonávateľ) meraní hluku alebo vibrácií musí byť držiteľom osvedčenia o akreditácii na meranie hluku alebo vibrácií v životnom prostredí. Ďalej Zhotoviteľ a zamestnanci Zhotoviteľa vykonávajúci merania hluku alebo vibrácií musia byť držiteľmi osvedčenia o odbornej spôsobilosti v zmysle zákona č. 355/2007 Z. z. o ochrane, podpore a rozvoji verejného zdravia a o zmene zákonov v znení neskorších predpisov s minimálnou dĺžkou odbornej praxe 5 rokov v zmysle TP 050.

V prípade realizácie operatívneho monitoringu budú Záverečná správa a Protokoly o meraní slúžiť ako podklad k preberaciemu konaniu stavby a ku kolaudačnému konaniu / predčasnému užívaniu Diela. Záverečná správa a Protokoly o meraní budú dodané Objednávateľovi v 6-tich paré.

**Meranie vloženého útlmu protihlukových bariér**

Zhotoviteľ v rámci stavby, zabezpečí meranie vloženého útlmu protihlukových bariér zrealizovaných podľa DSP podrobnosti DRS (zväzok 5) za účelom zistenia dosiahnutého vloženého útlmu protihlukových bariér v predmetnom úseku Diela. Meranie vloženého útlmu sa vykoná podľa STN ISO 10847:2000.

Zhotoviteľ (vykonávateľ) merania vloženého útlmu protihlukových bariér musí byť držiteľom osvedčenia o akreditácii na výkon tohto druhu merania.

V prípade, že sa meraním zistí, že zrealizované protihlukové bariéry nespĺňajú hodnoty vloženého útlmu požadované v Dokumentácii Objednávateľa, musí Zhotoviteľ navrhnúť a zrealizovať také opatrenia, ktorými sa splnia požiadavky z Dokumentácie Zhotoviteľa.

Záverečná správa a Protokoly o meraní na predmetných úsekoch Diela (rozumie sa aj predčasným užívaním) budú doručené Objednávateľovi pre potreby zabezpečenia kolaudácie, k preberacím konaniam objektov protihlukových bariér, najneskôr 2 mesiace pred ukončením stavby. Záverečná správa a Protokoly o meraní budú dodané Objednávateľovi v 6-tich paré.

**Monitoring odpadových vôd**

Zhotoviteľ zabezpečí monitoring zameraný na kontrolu kvality odpadových vôd produkovaných počas výstavby zo stavebných dvorov a zariadení staveniska v potrebnom rozsahu v zmysle platnej legislatívy.

Po ukončení monitoringu odpadových vôd odovzdá Zhotoviteľ Objednávateľovi Záverečnú správu v počte 6 ks v tlačenej podobe a 2 ks na elektronickom nosiči dát (USB kľúč).

**Monitoring ovzdušia, pôdy, bioty, povrchových a podzemných vôd**

V prípade, nepredvídateľných okolností, podnetov alebo havarijných stavov, je potrebné vykonať operatívny monitoring pre uvedené zložky životného prostredia, minimálne v rozsahu metód štandardného monitoringu a v súlade s TP 050.

**Pasportizácia objektov v blízkosti stavby**

Pred zahájením stavebných prác Zhotoviteľ vykoná pasportizáciu objektov v blízkosti stavby, ktoré by mohli byť výstavbou poškodené. Vlastná pasportizácia pozostáva z prehliadky objektu s kvalitatívnym a kvantitatívnym popisom konštrukčných porúch, fotodokumentácie porúch, osadenia meracích bodov - deformetrov, zápisu s majiteľom/ správcom objektu o stave predmetného objektu. Následne sa vykoná kompletná obhliadka pozostávajúca z pasportizácie interiéru a exteriéru objektu vrátane oplotenia, studní, chodníkov a pod., s vyhotovením podrobného zápisu. Výsledkom vyhotovenej pasportizácie je zdokumentovanie stavebno-technického stavu objektov pred začiatkom stavebných prác. Ak počas výstavby Diela vznikne potreba operatívneho monitoringu vibrácií a otrasov na základe nepredvídateľných okolností, podnetov alebo havarijných stavov, Zhotoviteľ opätovne vykoná pasportizáciu dotknutých objektov, ktorá bude slúžiť na vylúčenie, poprípade potvrdenie času vzniku stupňov poškodenia objektu v príčinnej súvislosti s činnosťou Zhotoviteľa počas výstavby Diela. Po skončení prác sa prehliadka dotknutých budov zopakuje vrátane zmerania osadených deformetrov (repasportizácia).

**Spolupráca zhotoviteľa so spracovateľom Monitoringu zložiek životného prostredia (ďalej aj „monitoring ŽP“):**

* Zhotoviteľ je povinný akceptovať/zohľadniť výsledky a údaje, ktoré mu budú poskytnuté spracovateľom monitoringu ŽP pri ich zapracovávaní do svojich podkladov, resp. do diela – požaduje sa aktívna spolupráca medzi Zhotoviteľom a spracovateľom monitoringu ŽP. Spracovateľ monitoringu ŽP bude poskytovať priebežné výsledky Zhotoviteľovi za účelom ich zohľadnenia v rámci projekčnej činnosti a výstavbe, a zároveň bude so Zhotoviteľom priebežne komunikovať a vzájomne spolupracovať. Požaduje sa, aby bol Zhotoviteľ plne súčinný, poskytoval náležitú pomoc, pravdivé informácie a podklady, v prípade potreby zvolal rokovanie na prejednanie veci (vždy o tom informuje Objednávateľa).
* Spracovateľ monitoringu ŽP a Zhotoviteľ sú povinní si navzájom priebežne poskytovať relevantné výsledky a hodnotenia za účelom zosúladenia výsledkov terénnych prieskumov a spracovania hodnotení súvisiacich štúdií.
* Zhotoviteľ je povinný informovať spracovateľa monitoringu ŽP o podmienkach a požiadavkách stanovených v rámci rozhodnutí a stanovísk správnych konaní predmetného úseku, ktoré budú vydané v čase spracovania diela predovšetkým, nie však výlučne v prípade, kedy by tieto skutočnosti mohli mať vplyv na objektovú skladbu, výsledky hodnotení a výkon prieskumov.

## Náklad spojený s vykonaním činností operatívneho monitoringu zahrnie Zhotoviteľ do ceny. Súčasťou Zv.4 je príslušná všeobecná položka.

## OCHRANA PRÍRODY A KRAJINY

Požiadavky na ochranu prírody a krajiny sú predovšetkým definované v zákone č. 543/2002 Z. z. o ochrane prírody a krajiny v znení neskorších predpisov a Vyhláške MŽP SR č. 170/2023 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov.

Pokiaľ sa výstavba bude vykonávať v území, kde platí zvýšená ochrana prírody, požaduje sa, aby sa výkopové práce vykonávali ručne, z dôvodu aby ťažké mechanizmy nemohli zdevastovať životné prostredie a aby pri terénnych prácach nedošlo ku znečisteniu povrchových a podzemných vôd látkami škodiacimi vodám z používaných mechanizmov. Zhotoviteľ v územiach so zvýšenou ochranou životného prostredia zabezpečí dôsledné dodržiavanie obvodu Staveniska. Pri prácach nemôže dôjsť k poškodeniu chránených území, chránených stromov, chránených biotopov a mokradí v blízkosti stavby. V prípade výrubu drevín rastúcich mimo lesa postupovať podľa platných právnych predpisov.

Zhotoviteľ je povinný dodržiavať ustanovenia zákona č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov. Zhotoviteľ v najvyššej možnej miere zamedzí výskytu a predchádza šíreniu inváznych nepôvodných druhov na pozemkoch stavby. Pri eradikácií druhov podľa Nariadenia vlády SR č. 449/2019 Z. z. ktorým sa vydáva Zoznam inváznych nepôvodných druhov vzbudzujúcich obavy Slovenskej republiky a podľa Vykonávacieho nariadenia komisie (EÚ) 2016/1141 (vrátane neskorších zmien a doplnení), ktorým sa prijíma Zoznam inváznych nepôvodných druhov vzbudzujúcich obavy Únie podľa nariadenia Európskeho parlamentu a Rady (EÚ) č. 1143/2014 sa postupuje v súlade s vyhláškou MŽP SR č. 450/2019 Z. z., ktorou sa ustanovujú podmienky a spôsoby odstraňovania inváznych nepôvodných druhov.

**Zhotoviteľ je počas realizácie stavby povinný:**

Zabezpečiť environmentálny stavebnotechnický dozor, ktorý bude dohliadať na dodržiavanie zákona č. 543/2002 Z. z. o ochrane prírody a krajiny, v platnom znení, ďalej na dodržiavanie ďalších podmienok výstavby plynúcich z platných povolení vo vzťahu k ochrane prírody a krajiny.

Minimalizovať trvalý aj dočasný záber a stavbu realizovať výlučne v rámci schválených záberov stavby.

V mieste kríženia s vodnými tokmi a ťahovými cestami obojživelníkov je nutné počas výstavby zachovať možnosť migrácie pre obojživelníky bez rizika stretu so stavebnou technikou.

Na celej stavbe bezodkladne zasypávať zhotoviteľom stavby vzniknuté depresie, ktoré by sa mohli naplniť vodou a lákať tak na rozmnožovanie niektoré druhy obojživelníkov.

Pokiaľ to bude možné z bezpečnostného hľadiska, minimalizovať osvetlenie stavebných dvorov a priestoru samotnej stavby zámeru v noci. Zabráni sa tým zbytočnému lákaniu nočného hmyzu na svetlo.

V prípade nálezu väčšieho počtu netopierov (≥10 jedincov, napríklad v stromoch pri výrube, alebo pri prípadnej sanácií budov), zabezpečiť ochranu netopierov v zmysle platných právnych predpisov.

## OCHRANA POĽNOHOSPODÁRSKEJ PÔDY

Všeobecné ustanovenia o ochrane poľnohospodárskej pôdy (PP) sú zakotvené v zákone č 220/2004 Z. z. o ochrane a využívaní poľnohospodárskej pôdy v znení neskorších predpisov a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov.

Odnímanie PP treba zosúladiť tak, aby sa jej odňatie uskutočnilo len v nevyhnutných prípadoch a v odôvodnenom rozsahu a po zbere úrody. Prípadne poškodenú priľahlú PP treba uviesť do pôvodného stavu na náklady Zhotoviteľa. Vykonať skrývku humusového horizontu PP odnímaných natrvalo a zabezpečiť ich hospodárne a účelné využitie na základe bilancie skrývky humusového horizontu a právoplatných rozhodnutí o odňatí poľnohospodárskej pôdy.

Pri vzniku potreby zabezpečenia nových respektíve obnovenia starých súhlasov a povolení, zabezpečí tieto Zhotoviteľ stavby na vlastné náklady. To isté platí aj pre LPF.

## OCHRANA VÔD

Zhotoviteľ bude konať v súlade s legislatívou SR a inými nariadeniami platnými v SR, pokiaľ súvisia s ochranou vôd.

V zmysle vodného zákona 364/2004 Z.z o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) a vyhlášky MŽP SR 458/2005, ktorou sa ustanovujú podrobnosti o výkone odborného technicko-bezpečnostného dohľadu nad vodnými stavbami a o výkone technicko-bezpečnostného dozoru zabezpečí Zhotoviteľ výkon odborného technicko – bezpečnostného dohľadu nad vodnými stavbami a o výkone technicko-bezpečnostného dozoru v znení neskorších predpisov.

V rámci preventívnych opatrení bude vypracovaný havarijný plán podľa Vyhlášky MŽP SR č. 200/2018 Z. z., ktorou sa ustanovujú podrobnosti o zaobchádzaní so znečisťujúcimi látkami, o náležitostiach havarijného plánu a o postupe pri riešení mimoriadneho zhoršenia vôd v znení neskorších predpisov a povodňový plán v zmysle zákona č. 7/2010 Z. z. o ochrane pred povodňami v znení neskorších predpisov, pre obdobie výstavby aj prevádzky diaľnice D3, podľa ktorých budú zhotoviteľ stavby pri výstavbe a budúci správca diaľnice D3 pri jej prevádzke postupovať.

## OCHRANA OVZDUŠIA

Ochranu ovzdušia zabezpečuje zákon č. 146/2023 Z. z. o ochrane ovzdušia a o zmene a doplnení niektorých zákonov v znení neskorších predpisov a vyhláška č. 250/2023 Z. z. o kvalite ovzdušia v znení neskorších predpisov.

Projektová dokumentácia musí byť odsúhlasená príslušným úradom. Zhotoviteľ je povinný dodržať všetky podmienky stanovené v uvedenom vyjadrení. V prípade zmien v PD, najmä zmien v zdrojoch znečistenia, zmenená PD musí byť znovu odsúhlasená príslušným úradom.

Zhotoviteľ je povinný k preberaciemu konaniu stavby predložiť všetky potrebné súhlasy a stanoviská potrebné na prevádzku zdrojov znečisťovania ovzdušia vyplývajúce z ustanovení zákona č. 146/2023 Z. z. o ochrane ovzdušia a o zmene a doplnení niektorých zákonov.

Zhotoviteľ stavby musí postupovať podľa bezpečnostných štandardov, plánu organizácie výstavby a príslušných predpisov aby dôsledne pristupoval k obmedzeniu prašnosti (v rozsahu manipulačných plôch ide najmä o vlhčenie, čistenie, kropenie...) a spĺňal podmienky a limitné hodnoty charakterizované v prílohe č. 8 k vyhláške MŽP SR č. 248/2023 Z. z., o požiadavkách na stacionárne zdroje znečisťovania ovzdušia, ktorá stanovuje špecifické požiadavky a podmienky na vykonávanie vybraných osobitných činností.

Zhotoviteľ je povinný udržiavať prístupové komunikácie a všetky cesty, ktoré budú slúžiť pre staveniskovú dopravu v bezprašnom stave, a staveniskovú dopravu organizovať najmä v blízkosti obytných oblastí tak, aby čo najmenej dochádzalo ku zvýšenej koncentrácii tuhých znečisťujúcich látok v ovzduší, presahujúcich povolené limity.

## NAKLADANIE S ODPADMI

Z hľadiska nakladania s odpadmi je Zhotoviteľ povinný riadiť sa príslušnými ustanoveniami zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „Zákon o odpadoch“), ako aj vyhláškou MŽP SR č. 371/2015 Z. z., ktorou sa vykonávajú niektoré ustanovenia zákona o odpadoch v znení neskorších predpisov. Zhotoviteľ je zároveň povinný riadiť sa ustanoveniami vyhlášky MŽP SR č. 344/2022 Z. z. o stavebných odpadoch a odpadoch z demolácií.

Zhotoviteľ je povinný prihliadať aj na príslušné Všeobecne záväzné nariadenia o nakladaní s komunálnym odpadom a drobným stavebným odpadom, vydávané príslušnými obecnými samosprávami, v ktorých katastrálnych územiach sa budú Stavebné práce vykonávať.

V zmysle vyhlášky MŽP SR č. 366/2015 Z. z. o evidenčnej a ohlasovacej povinnosti bude za evidenciu vzniknutých a zhodnotených, resp. zneškodnených odpadov zodpovedať Zhotoviteľ v zmysle osobitného splnomocnenia v zmysle Zmluvy. V súlade s uvedenou vyhláškou, je zhotoviteľ povinný riadiť sa vyhláškou MŽP SR č. 365/2015 Z. z., ktorou sa ustanovuje Katalóg odpadov v znení neskorších zákonov. Zhotoviteľ je povinný predkladať Verejnému obstarávateľovi dokumenty preukazujúce nakladanie s odpadom zo Staveniska a to vo forme dodacích listov, resp. vážnych lístkov, ktoré boli potvrdené autorizovaným spracovateľom odpadu, ktorý zabezpečil likvidáciu daného odpadu v súlade so Zákonom o odpadoch, alebo vo forme evidenčného listu odpadov, a to priebežne počas mesiaca, najneskôr však súhrnne vždy ku koncu aktuálneho mesiaca. Zhotoviteľ zabezpečí, aby dodací list, resp. vážny lístok obsahoval predovšetkým tieto údaje: dátum odvozu daného odpadu, katalógové číslo odpadu, hmotnosť odpadu, dátum prijatia, resp. likvidácie odpadu a kód nakladania s odpadom.

Zhotoviteľ je povinný priamo na Stavenisku recyklovať alebo využiť na spätné zasypávanie aspoň 70 % vzniknutého, znovu použiteľného inertného odpadu (napr. zemina, drvený asfalt alebo betón) v zmysle Prílohy č. 1 vyhlášky č. 344/2022 Z. z. V zmysle uvedeného je Zhotoviteľ povinný mať vydaný platný súhlas podľa § 97 ods. 1, písm. h), resp. písm. s) Zákona o odpadoch. Odpad určený na spätný zásyp bude dopravovaný a skladovaný na medziskládkach podľa POV jednotlivých stavebných objektov vypracovaného Zhotoviteľom. Ďalšie druhy nerecyklovateľných odpadov (napr. nebezpečný odpad alebo odpad, ktorý obsahuje nebezpečné látky) budú zlikvidované v súlade so Zákonom o odpadoch a vykonávacími predpismi.

Jednotlivé druhy odpadov, vznikajúce počas Stavebných prác, budú zhromažďované oddelene v zmysle kategórií odpadov (nebezpečné odpady, resp. ostatné odpady) na miestach určených Zhotoviteľom a schválených SD a to tak, že bude zamedzené ich úniku do životného prostredia, odcudzeniu alebo vzájomnému zmiešavaniu. Za následný odvoz a zhodnotenie, resp. zneškodnenie odpadov bude zodpovedný Zhotoviteľ a to odovzdaním daných odpadov autorizovanému spracovateľovi oprávnenému zhodnocovať, resp. zneškodňovať dané odpady v súlade so Zákonom o odpadoch a vykonávacími predpismi. Zhotoviteľ rozhoduje o spôsobe naloženia s odpadmi podľa vlastného uváženia, avšak zodpovedá za to, že zvolený spôsob nakladania s odpadmi nebude v rozpore so Zákonom o odpadoch a vykonávacími predpismi.

Navrhovaná zmluvná cena bude zahŕňať všetky poplatky za nakladanie s odpadmi, ich odvozom a likvidáciou v súlade s účinnými všeobecne platnými právnymi predpismi. Výška poplatkov bude pevná počas celého obdobia Stavebných prác.

Zhotoviteľ je zodpovedný za to, že si zabezpečí všetky povolenia, licencie a súhlasy v zmysle zákona o odpadoch a vykonávacích predpisov tak, aby mohol pre Verejného obstarávateľa vykonávať všetky povinnosti podľa tohto bodu.

V prípade, ak Verejnému obstarávateľovi vznikne v súvislosti s činnosťou Zhotoviteľa v oblasti nakladania s odpadmi akákoľvek škoda, Verejný obstarávateľ má voči Zhotoviteľovi nárok na náhradu tejto škody resp. na odškodnenie za vznik tejto škody. Škodou sa v zmysle tohto bodu myslí aj uloženie akejkoľvek pokuty a/alebo sankcie zo strany orgánov odpadového hospodárstva alebo iných orgánov verejnej moci alebo súdov, a to najmä z dôvodu, že zodpovednosť za nakladanie s odpadmi v rozsahu povinností podľa Zákona o odpadoch a vykonávacích predpisov je v zmysle tohto bodu prenesená na Zhotoviteľa.

## OCHRANA PRED HLUKOM A VIBRÁCIAMI

Podľa zákona č. 355/2007 Z.z. o ochrane, podpore a rozvoji verejného zdravia a o zmene zákonov v znení neskorších predpisov je Zhotoviteľ povinný zabezpečiť, aby počas výstavby Diela expozícia obyvateľov a ich prostredia hlukom alebo vibráciami bola čo najnižšia a neprekročila prípustné hodnoty pre deň, večer a noc ustanovené vykonávacím predpisom - vyhláškou MZ SR č. 549/2007 Z.z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí v znení neskorších predpisov.

Zhotoviteľ stavby je povinný riadiť sa zákonnými odporúčaniami pre spôsobilý technický stav všetkých stavebných zariadení. Pre jednotlivé zariadenia používané na stavbe sú ustanovené prípustné hladiny akustického výkonu v zmysle Nariadenia vlády SR č. 78/2019 Z. z., ktorým sa ustanovujú podrobnosti o technických požiadavkách a postupoch posudzovania zhody emisií hluku zariadení používaných vo vonkajšom priestore.

Pri zhutňovaní násypov a vozovkových vrstiev diaľnice, križovatkových vetiev a ďalších upravovaných komunikácií súvisiacich so stavbou diaľnice vrátane dočasných stavebných komunikácii vo vzdialenostiach menších ako 12 m od obývaných domov vylúčiť použitie vibračných zhutňovacích valcov, je však potrebné zvoliť taký technologický postup, aby boli dodržané všetky požadované parametre násypových telies a vozovkových vrstiev.

V prípade sťažností (podnetov) obyvateľov na hluk alebo vibrácie prenášané podložím do obytných budov, Zhotoviteľ na vlastné náklady zabezpečí operatívny monitoring hluku alebo vibrácií (meranie imisií hluku alebo veľkosti vibrácií) vrátane posúdenia súladu výsledkov merania s prípustnými hodnotami určujúcich veličín hluku alebo vibrácií v životnom prostredí.

## VÝRUB ZELENE A NÁHRADNÁ VÝSADBA

Napriek snahe minimalizovať výrub vzrastlej zelene, bude pre realizáciu stavby nutné v rámci niektorých stavebných objektov odstraňovať zeleň.

Jestvujúca zeleň bude vyrúbaná v súlade s platnou legislatívou Slovenskej republiky a bude sa riadiť najmä Vyhláškou Ministerstva životného prostredia SR č. 170/2021 Z. z., ktorou sa vykonáva zákon o ochrane prírody a krajiny č. 543/2002 Z. z. o ochrane prírody a krajiny v znení neskorších predpisov.

Výrub drevín sa vykoná v zmysle ochrany drevín rastúcich mimo lesa a je zabezpečovaná najmä ustanoveniami zákona č. 543/2002 Z. z. o ochrane prírody a krajiny v znení neskorších predpisov (ďalej len "zákon") a vyhlášky MŽP SR č. 170/2021 Z. z. ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov (ďalej len "vyhláška"). V súvislosti s odstraňovaním inváznych nepôvodných druhov drevín najmä zákonom č. 150/2019 Z.z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov v zení neskorších predpisov, Nariadením vlády Slovenskej republiky č. 449/2019 Z.z. ktorým sa vydáva zoznam inváznych nepôvodných druhov vzbudzujúcich obavy Slovenskej republiky v znení neskorších predpisov a vyhláškou MŽP SR č. 450/2019 Z.z. ktorou sa ustanovujú podmienky a spôsoby odstraňovania inváznych nepôvodných druhov v znení neskorších predpisov ako aj Vyhlášky MŽP SR č. 485/2023 ktorou sa mení vyhláška Ministerstva životného prostredia Slovenskej republiky č. 450/2019 Z. z., ktorou sa ustanovujú podmienky a spôsoby odstraňovania inváznych nepôvodných druhov v zmysle neskorších predpisov. Ochrana stromov a krov rastúcich na lesnom pozemku je predmetom zákona č. 326/2005 Z. z. o lesoch v znení neskorších predpisov.

Výrub drevín realizovať prednostne mimo vegetačného obdobia (október až február) a v súlade s podmienkami Rozhodnutí o súhlase na výrub drevín, ktoré Objednávateľ zabezpečí k stavebnému konaniu.

Za vyrúbanú zeleň bude uskutočnená náhradná výsadba pôvodnými druhmi drevín (v súlade s projektom vegetačných úprav) v dotknutých miestach brehových porastov a v súvislejšej nelesnej vegetácii do doby kolaudácie stavby (resp. do 15.5. nasledujúcej vegetačnej sezóny) – pokiaľ PD nestanovuje inak.

Tieto opatrenia vyplývajú z legislatívy SR a uchádzač ich musí zohľadniť v Navrhovanej zmluvnej cene a pri zostavovaní harmonogramu prác. Uchádzačov obzvlášť upozorňujeme na chránené územia a územia Európskeho významu, kde akákoľvek činnosť podlieha povoleniu orgánov štátnej správy.

## OCHRANA PAMIATKOVÉHO FONDU

Aktuálna právna ochrana historického stavebného fondu je zabezpečovaná podľa zákona č. 49/2002 Z. z. o ochrane pamiatkového fondu v znení neskorších predpisov a Vyhlášky MK SR č. 253/2010 Z. z, ktorou sa mení vyhláška Ministerstva kultúry Slovenskej republiky č. 253/2010 Z. z., ktorou sa vykonáva zákon č. 49/2002 Z. z. o ochrane pamiatkového fondu v znení neskorších predpisov v znení neskorších predpisov.

V prípade väčšej koncentrácie pamiatkovo hodnotných objektov alebo archeologických nálezov je možné chrániť ich ako celok a vyhlásiť ich ochrannú zónu.

Pri stavebnej činnosti treba rešpektovať záväzné stanovisko orgánu štátnej pamiatkovej starostlivosti. Tento orgán môže požadovať ohlásenie nájdených archeologických nálezov alebo vykonať záchranný archeologický prieskum formou odborného sledovania, resp. zemného odkryvu v priebehu výkopových prác a následnej záchrany a dokumentácie archeologických situácií a nálezov na trase stavby v daných lokalitách.

Má sa za to, že Zhotoviteľ do Navrhovanej zmluvnej ceny zahrnul čiastku na pokrytie nákladov záchranného archeologického prieskumu na Stavenisku v zmysle zákona č. 49/2002 Z.z. o ochrane pamiatkového fondu v znení neskorších predpisov a Vyhlášky MK SR č. 16/2003 Z.z, ktorou sa vykonáva zákon o ochrane pamiatkového fondu. V prípade rozhodnutia oprávneného orgánu o pokračovaní v ochranných prácach sa bude postupovať v zmysle podčlánku 4.24 Zmluvných podmienok.

## POŽIARNA BEZPEČNOSŤ STAVIEB

Ochrana pred požiarmi je definovaná zákonom č. 314/2001 Z.z. o ochrane pred požiarmi v znení neskorších predpisov a vyhláškou MV SR č. 121/2002 Z.z. o požiarnej prevencii. Najvýznamnejšou vyhláškou na úseku ochrany pred požiarmi vo väzbe na navrhovanie a uskutočňovanie stavieb je Vyhláška Ministerstva vnútra SR 94/2004 Z.z, ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb. Na túto vyhlášku nadväzuje STN 920201 časť 1 až 4, kde sú ustanovené základné požiadavky na riešenie protipožiarnej bezpečnosti stavieb.

Ďalšie normy týkajúce sa požiarnej bezpečnosti stavieb sú STN 92 0202, STN 92 0203, STN EN 13 501.

Požiadavky na zabezpečenie požiarnou vodou stanovuje STN 92 0400. TP-04

## OCHRANA ZDRAVIA A BEZPEČNOSŤ PRI PRÁCI

Ochrana zdravia a bezpečnosti pri práci sa bude vykonávať v súlade so Zmluvou (podčlánok

4.8 Bezpečnostné postupy a 6.7 Ochrana zdravia a bezpečnosť pri práci) a v súlade s Právnymi predpismi.

Objednávateľ preukazne doručí Inšpektorátu práce, v ktorého územnom obvode sa Stavenisko

nachádza, Oznámenie, v zmysle Prílohy č. 1 nariadenia vlády SR č. 396/2006 Z.z. o minimálnych bezpečnostných a zdravotných požiadavkách na Stavenisko a to najneskôr jeden deň pred začatím prác a zároveň ho viditeľne umiestni na stavenisku.

Zhotoviteľ v prípade potreby spracuje aktualizáciu plánu BOZP (napríklad pri zmene technológie počas výstavby.)Aktualizáciu plánu BOZP a úpravy plánu BOZP je v zmysle NV SR 396/2006 povinnosťou koordinátora dokumentácie a koordinátora bezpečnosti. Je to uvedené aj v podčlánku zmluvy 6.7

Oznámenie v zmysle prílohy č.1, 396/2006 je potrebné mať na stavenisku aktualizované (túto povinnosť by bolo vhodné preniesť na zhotoviteľa, keďže pravidelne dopĺňa nových podzhotoviteľov počas výstavby), aktualizácia oznámenia už nemusí byť zasielaná na Inšpektorát práce.

Oznámenie musí byť viditeľne umiestnené na stavenisku.

### Koordinátor dokumentácie

1. Koordinátor dokumentácie zabezpečený Objednávateľom vykonáva v etape realizácie stavby činnosti ustanovené v nariadení vlády č. 396/2006 Z.z. o minimálnych bezpečnostných a zdravotných požiadavkách na stavenisko v celom rozsahu ustanovení § 4 a 5 potrebné k zabezpečeniu všeobecných zásad prevencie týkajúcich sa bezpečnosti a ochrany zdravia pri práci vo väzbe na projektovú dokumentáciu overenú stavebným úradom v stavebnom konaní, odsúhlasených zmien v projektovej dokumentácii počas realizácie stavby a dokumentácie Zhotoviteľa.

2. Koordinátor dokumentácie za týmto účelom zabezpečuje nasledovné činnosti:

2.1. Zodpovedá za zapracovanie Objednávateľom odsúhlasenej zmeny v projektovej dokumentácii (DSP, DP, DSP v podrobnosti DRS) a Zhotoviteľom vypracovanej dokumentácii (DVP výrobnotechnická dokumentácia a iná dokumentácia Zhotoviteľa) do Plánu bezpečnosti a ochrany zdravia pri práci, a to tak, aby boli zohľadnené všetky požiadavky na BOZP a to najmä:

* + 1. zmenu a doplnenie všeobecných zásad prevencie týkajúcich sa BOZP pri :

1. architektonických, technických alebo organizačných riešeniach, na základe ktorých sa plánujú práce, ktoré sa budú vykonávať súčasne alebo budú na seba nadväzovať,
2. určovaní času trvania jednotlivých prác alebo ich etáp,

2.1.2 zmenu a doplnenie osobitných opatrení pre jednotlivé práce s osobitným nebezpečenstvom, ktoré sa budú na Stavenisku realizovať a zároveň budú zohľadňovať postup prác so zreteľom na zmeny v priebehu prác,

2.1.3 zmenu a doplnenie podkladov, ktoré obsahujú príslušné informácie o bezpečnosti a ochrane zdravia pri práci, ktoré je potrebné zohľadňovať pri všetkých ďalších prácach, vrátane odkazov na spracované technologické alebo bezpečné pracovné postupy, na výkresovú dokumentáciu a na príslušné povolenia alebo obmedzenia, vrátane jednotlivých bezpečnostných ochranných pásiem.

* 1. Na základe požiadavky Objednávateľa sa zúčastňuje na kontrolných dňoch stavby, na ktorých sa bude osobitne prejednávať koordinácia dokumentácie v etape realizácie stavby, a to zmeny alebo úpravy Plánu BOZP v časti práce s osobitným nebezpečenstvom a podklady, ktoré obsahujú príslušné informácie o bezpečnosti a ochrane zdravia pri práci, ktoré je potrebné zohľadňovať pri všetkých ďalších prácach.
  2. Najneskôr jeden deň pred termínom pravidelných Kontrolných dní stavby predkladá Stavebnotechnickému dozoru a Objednávateľovi písomnú informáciu o premietnutí deklarovaných zmien DSP, PD, DSP v podrobnosti DRS a Dokumentácie Zhotoviteľa v zmene Plánu BOZP so zohľadnením časového priebehu prác a ich časovú nadväznosť pri nevyhnutnej potrebe súčasného výkonu viacerých činností, ktorými sa Zhotoviteľ a jeho podzhotovitelia a ďalší zhotovitelia Objednávateľa na Stavenisku ohrozujú pri stavebných prácach a pri prácach s osobitným nebezpečenstvom a vykonanú úpravu pravidiel na vykonávanie prác na Stavenisku a osobitných opatrení pre práce s osobitným nebezpečenstvom.
  3. Zhotoviteľ je povinný poskytnúť súčinnosť Koordinátorovi dokumentácie. Súčinnosť spočíva v predložení podkladov vyplývajúcich z bodov 1. – 2.3 odst. 3.17.1 Zv3.1, potrebných pre zabezpečenie výkonu funkcie Koordinátora dokumentácie.

### Povinnosti v oblasti BOZP a koordinátor bezpečnosti

Zhotoviteľ, v zmysle Zmluvných podmienok (podčlánku 6.7 Ochrana zdravia a bezpečnosť pri práci), zabezpečí vypracovanie „Plánu bezpečnosti a ochrany zdravia pri práci“ s náležitosťami a v rozsahu podľa nariadenia vlády SR č. 396/2006 Z. z. o minimálnych bezpečnostných a zdravotných požiadavkách na Stavenisko v znení neskorších predpisov.

Pre práce, ktoré sa budú vykonávať viacerými zhotoviteľmi alebo FO na spoločnom pracovisku, ktoré tam plnia úlohy na spoločnom pracovisku tak, že môže byť ohrozená ich bezpečnosť alebo zdravie, musí byť spolupráca zhotoviteľov alebo FO v súlade so Zmluvou (podčlánok 6.7 Ochrana zdravia a bezpečnosť pri práci), a podľa § 18 zákona č. 124/2006 Z. z. o bezpečnosti a ochrane zdravia pri práci a o zmene niektorých zákonov v znení neskorších predpisov, vypracovať návrh "Dohody o vytvorení podmienok BOZP na spoločnom pracovisku", ktorá sa po jej odsúhlasení Objednávateľom stane prílohou Zmluvy.

Pred začatím jednotlivých stavebných prác alebo činností s osobitným nebezpečenstvom (v zmysle prílohy č.2 Nariadenia vlády SR č. 396/2006 Z.z.) je Zhotoviteľ povinný predložiť technologické postupy prípadne osobitné pracovné postupy koordinátorovi bezpečnosti (členovi tímu Stavebnotechnického dozora) a Stavebnotechnickému dozorovi na odsúhlasenie.

Všetci zamestnanci a fyzické osoby vykonávajúce práce na Stavenisku musia byť pred začatím prác preukázateľným spôsobom oboznámení v súlade § 7 zákona č. 124/2006 Z. z. o bezpečnosti a ochrane zdravia pri práci a o zmene niektorých zákonov v znení neskorších predpisov v rozsahu platných právnych a ostatných predpisov BOZP ako aj s  Plánom BOZP vrátane jeho zmien a úprav, pričom pri výkone prác musia byť pod dozorom stavbyvedúceho alebo iného Zhotoviteľom povereného zamestnanca.

Celé Stavenisko a vybavenie Staveniska musí byť vhodné pre vykonávanú činnosť a pred začatím prác musí byť riadne skontrolované tak Zhotoviteľom (bezpečnostným technikom), ako aj  Stavebnotechnickým dozorom (koordinátorom bezpečnosti – viď nižšie).

Koordinátor bezpečnosti a bezpečnostný technik zhotoviteľa zabezpečuje koordináciu plnenia úloh pri realizácii prác na Stavenisku z hľadiska zaistenia bezpečnosti a ochrany zdravia pri práci v zmysle Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov.

Zhotoviteľ je povinný neodkladne poskytnúť súčinnosť Koordinátorovi bezpečnosti, spočívajúcu v poskytnutí podkladov, informácií a pod., potrebných pre zabezpečenie výkonu činnosti Koordinátora bezpečnosti na Stavenisku. Koordinátor bezpečnosti sa bude pravidelne zúčastňovať kontrolných dní, kde bude informovať o výsledkoch pravidelnej pochôdzky na Stavenisku. O tejto činnosti bude viesť samostatný denník, ktorý bude súčasťou dokumentácie Zhotoviteľa.

Zhotoviteľ poskytne Stavebnotechnickému dozoru podrobné písomné informácie o každej nehode bez zbytočného odkladu. O každej nehode sa napíše interný zápis, ktorý podpíše Stavebnotechnický dozor a Zhotoviteľ a založí sa do spisov Stavebnotechnickému dozoru. Súčasne Zhotoviteľ bezodkladne po zadokumentovaní každého úrazu zašle, v zmysle Objednávateľom stanoveného postupu pri vzniku pracovného úrazu, Stavebnotechnickému dozoru a Objednávateľovi aj hlásenie o vzniku pracovného úrazu zamestnancov v zmysle prílohy č. 16 časti Zväzku 3 – tok informácií zo stavby. Pri úrazoch Zhotoviteľ postupuje v súlade s § 17 zákona č.124/2006 Z.z., okamžite informuje Inšpektorát práce, ak sa jedná o závažný pracovný úraz a políciu, ak sa jedná o podozrenie so spáchania trestného činu. Ak si to závažnosť zranení vyžaduje, okamžite privolá zložky záchranného systému.

Stavebnotechnický dozor a koordinátor bezpečnosti môže požiadať Zhotoviteľa o vylúčenie zo Staveniska ktorejkoľvek osoby zamestnanej na výkon prác, ak správanie tejto osoby všeobecne ohrozuje zdravie a bezpečnosť, ako i ostatných osôb alebo životné prostredie, napr. ak je osoba pod vplyvom alkoholu alebo omamných a psychotropných látok a nedodržuje všeobecné pravidlá BOZP.

Do žiadnej časti Staveniska, ktorá je označená nápisom „Zakázaný vstup“ sa nesmie vstupovať bez „Pracovného povolenia“. Miesta, na ktorých sa nachádzajú aktívne a funkčné strojnotechnologické, elektrotechnické, plynové alebo chemické zariadenia a všetky prevádzkované kanály/stoky, prielezy, komory, skrine a sklady budú označené týmto spôsobom. Zhotoviteľ nesmie povoliť vstup do takýchto priestorov žiadnemu zo svojich zamestnancov alebo podzhotoviteľov, dokiaľ im na to nebolo vydané povolenie. Ak Zhotoviteľ takéto povolenie požaduje, je povinný to oznámiť Stavebnotechnickému dozoru s predstihom 7 dní. Stavebnotechnický dozor následne zariadi vydanie povolenia u oprávneného orgánu. Zhotoviteľ si povolenie ponechá po celú dobu platnosti a následne ho vráti Stavebnotechnickému dozoru. Dodržiavanie opatrení povolenia nezbavuje Zhotoviteľa jeho povinností vyplývajúcich zo Zmluvy.

Pri riešení úrazov je nutné prijať príslušné opatrenia, okrem iného:

* priniesť prostriedky prvej pomoci (obväzový materiál, atď.) a privolať osobu vyškolenú na poskytovanie prvej pomoci,
* zabezpečiť dopravu do najbližšej nemocnice na úrazové/pohotovostné oddelenie,
* volať 112 IZS – ak sa jedná o vážny úraz,
* volať koordinátora bezpečnosti – zápis a šetrenie úrazu,
* volať Inšpektorát práce ak ide o závažný pracovný úraz,
* volať políciu – ak ide o podozrenie zo spáchania trestného činu (smrteľný úraz a ťažké ublíženie na zdraví),
* volať hasičský zbor (podľa potreby).

Zhotoviteľ zabezpečí potrebné monitorovacie vybavenie požadované na vstup do prostredia s nebezpečným, alebo potenciálne nebezpečným prostredím. Zhotoviteľ musí vykonávať monitoring všetkých prostredí s nebezpečnou alebo potenciálne nebezpečnou atmosférou a viesť o tom záznamy.

Zhotoviteľ musí poskytnúť potrebné vybavenie pre záchranné práce, ktoré musí byť pravidelne kontrolované a udržiavané. Na Stavenisku sa musí viesť záznam o kontrolách tohto vybavenia. Zhotoviteľ musí zabezpečiť, aby dostatočný počet jeho zamestnancov bol plne vyškolený na používanie dýchacích prístrojov a o záchranárskych technikách.

## GEOTECHNICKÝ MONITORING

Všetky monitorovacie objekty v rámci geotechnického monitoringu sú zakomponované v projekte geotechnického monitoringu. Vybudovanie a meranie jednotlivých objektov monitoringu (pred, počas výstavby vrátane Lehoty na oznámenie vád) je zabezpečené Zhotoviteľom. Geotechnickým monitoringom pred výstavbou sa rozumie geotechnický monitoring objektu navrhnutého na monitoring pred jeho samotnou realizáciou.

Presný rozsah a lokalizácia jednotlivých objektov monitoringu je súčasťou Projektu geotechnického monitoringu (Zväzok 5, DSP v rozsahu DSP v podrobnosti DRS, časť M.02 Projekt geotechnického monitoringu)

Výsledky budú po každom meraní automaticky poskytnuté Objednávateľovi, Zhotoviteľovi stavby, stavebnotechnickému dozoru, zodpovednému projektantovi a autorskému dozoru a budú náležite spoločne prerokované.

Výkon a riadenie GTM v súlade s aktuálnym znením TKP35 geotechnický monitoring pre objekty líniových častí pozemných komunikácií.

Objednávateľ požaduje, aby dáta boli spracovávané v Digitálnom informačnom systéme - online systém pre správu a spracovanie dát z monitorovacích a prieskumných prác.

**Geotechnický monitoring pre objekty líniových častí pozemných komunikácii**

Objednávateľ zaväzuje Zhotoviteľa dodržiavať TKP 35 Geotechnický monitoring pre objekty líniových častí pozemných komunikácií.

Objednávateľ od Zhotoviteľa **požaduje**:

dodržať požiadavky a rozsah na Geotechnický monitoring uvedený v DPO (Zväzok 5, časť M.02), okrem uvedeného požadujeme:

* Zhotoviteľ bude zabezpečovať GTM počas Lehoty výstavby vrátane Lehoty na oznámenie vád.
* Presný rozsah a lokalizácia jednotlivých objektov monitoringu bude súčasťou Realizačného Projektu Geotechnického Monitoringu trasy, ktorý spracuje a predloží na odsúhlasenie Zhotoviteľ stavby.
* Objednávateľ požaduje geotechnický monitoring zabezpečiť v dostatočnom predstihu pred začiatkom výstavby, aby bol zaznamenaný nulový stav, to znamená, že požadované objekty monitoringu je potrebné vybudovať ešte pred zahájením stavebných prác.
* Všetky merania musia byť vykonávané kvalifikovanými osobami v súlade s platnými normami a predpismi. Kalibrácia a údržba meracích prístrojov musí byť vykonávaná v intervaloch predpísaných konkrétnym výrobcom meracieho prístroja.
* kancelária GTM, vedenie kancelárie GTM, vrátane nákladov na chod a vybavenie, vedenie databáz,
* projekt DRS geotechnického monitoringu, mesačné správy, ročné správy a záverečná správa GTM ako aj Projekt GTM v prevádzke (dlhodobý),
* Geotechnický a geologický dozor,
* Zhotoviteľ je pri preberacom konaní monitorovaných objektov povinný vypracovať projekt dlhodobého GTM.

V prípade osadenia magnetoelastických snímačov (Dynamometrov) musí byť aplikovaný taký typ snímačov a softvérová kompatibilita pri sťahovaní a vyhodnocovaní dát, aby bol zabezpečený kontinuálny monitoring akýmkoľvek budúcim Zhotoviteľom GTM počas prevádzky. Káble z dynamometrov žiadame vyviesť do koruny konštrukcie (napr. na rímsu) v chráničkách vedených v rube konštrukcie, resp. priamo v samotnej konštrukcii a ukončiť v plastovej uzamykateľnej krabici s krytím min. IP68. Ak by technické riešenie konštrukcie neumožňovalo navrhnúť chráničky v jej rube, resp. priamo v nej, káble môžu byť vedené v líci konštrukcie len vo vinutých chráničkách z nerezovej ocele triedy min. A4 (vrátane kotviaceho a spojovacieho materiálu), pričom tieto musia byť výrobkom určeným priamo na ochranu káblov a elektrických vedení vo vonkajšom prostredí s odolnosťou proti mechanickému poškodeniu.

Pri zabudovaných snímačoch žiadame ku každému dodať kalibračné listy a namerané dáta v otvorených formátoch. V prípade prenosného inklinometra žiadame dodať neprepočítané dáta v digitoch z úvodného a záverečného merania zo všetkých meraných pozícií, t.j. zo všetkých meraných hĺbkových polôh v každom vrte. V prípade uzavretého formátu z interného firemného softvéru (napríklad pri meraní presnej inklinometrie a pod.) je zhotoviteľ povinný dodať objednávateľovi výstup v editovateľnej forme (\*.xls/\*.xlsx). Veľkoobjemové surové dáta je zhotoviteľ povinný dodať len v elektronickej, editovateľnej tabuľkovej forme.

Digitálne médiá nebudú zabezpečené proti kopírovaniu a tlačeniu.

# ORGANIZAČNÉ ZABEZPEČENIE STAVENISKA

## VŠEOBECNE

Zabezpečenie Staveniska z hľadiska ochrany a zdravia pri práci sa riadi nariadením vlády SR č. 387/2006 o minimálnych bezpečnostných a zdravotných požiadavkách na stavenisko v znení neskorších predpisov a vyhlášky 147/2013 Z.z. v znení neskorších predpisov, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

Stavenisko po vytýčení jeho hraníc treba riadne oplotiť. Výška plotu v zastavanom území musí byť min. 1,8 m. Líniové stavby a stavby, kde sa vykonávajú krátkodobé práce sa ohradzujú dvojtyčovým zábradlím do výšky 1,1 m alebo iným spôsobom schváleným Stavebnotechnickým dozorom. Čelo oplotenia zasahujúceho do verejných komunikácií musí byť za podmienok zníženej viditeľnosti a v noci osvetlené výstražným červeným svetlom a potom každých 50 m.

Zhotoviteľ bude pravidelne kontrolovať a udržiavať celé oplotenie a ohradenie Staveniska, vrátane brán a okamžite opraví všetky poruchy. Na dočasne oplotené Stavenisko zabezpečí podľa potreby prístup jednotlivým vlastníkom priľahlých pozemkov.

Dočasné oplotenie všetkých stavebných, prístupových a skladovacích plôch Staveniska vybuduje Zhotoviteľ stavby pred začatím prác na príslušných plochách. Súčasne Zhotoviteľ zaistí bezpečnosť na Stavenisku po celú dobu vykonávania prác. Zhotoviteľ stavby taktiež zabezpečí, že toto dočasné oplotenie spĺňa požiadavky všetkých zdravotných a bezpečnostných predpisov, ktoré sú platné v Slovenskej republike, obzvlášť s ohľadom na bezpečnosť všetkých osôb na Stavenisku.

Podrobné riešenie dočasného oplotenia a ohradenia plôch Staveniska, bude dohodnuté so Stavebnotechnickým dozorom najmenej 7 dní pred použitím plôch.

Mimo zastavaného územia Stavenisko nemusí byť oplotené alebo ohradené len v prípade, ak je vzdialené od verejnej komunikácie aspoň 30 m. Oplotenie nemusí byť zriadené ani v prípade, ak sa dohodol s vlastníkmi alebo užívateľmi pozemku iný vhodný spôsob zabezpečenia, pokiaľ nie je v týchto špecifikáciách alebo v súvisiacej legislatíve uvedené inak.

Práce na cestných komunikáciách sa môžu vykonávať len na základe schváleného projektu organizácie dopravy a dopravného značenia a právoplatného povolenia na zvláštne užívanie komunikácií.

Ak stavebný pozemok zasahuje do ochranného pásma, musia sa dodržať podmienky a požiadavky ustanovené osobitnými predpismi pre príslušné ochranné pásmo. Ak stavebný pozemok zasahuje do ochranných pásiem vzájomne sa prekrývajúcich, musí stavba spĺňať podmienky všetkých dotknutých pásiem.

Na nezastavanej ploche stavebného pozemku sa musí zachovať a chrániť zeleň pred poškodením s výnimkou prípadov ustanovených osobitným predpisom (Zákon č. 543/2002 Z. z. o ochrane prírody a krajiny v znení neskorších predpisov).

Umiestnenie kancelárií Zhotoviteľa, zariadenia Staveniska, dielní a skladov bude schválené Stavebnotechnickým dozorom. Zhotoviteľ zabezpečí oplotenie vlastných priestorov, vrátane uzamykateľnej brány a zabezpečí strážnu službu na vlastné náklady.

Zhotoviteľ je ďalej povinný zariadenie Staveniska a materiál skladovaný na ňom riadne poistiť v zmysle článku 18 Zmluvných podmienok a poistnú zmluvu predložiť na vedomie Stavebnotechnickému dozoru pred začatím prác.

Zhotoviteľ je zodpovedný za riadne udržiavanie Staveniska a prechodných pracovísk a za odstránenie všetkého odpadu a iného prebytočného materiálu v súlade so zákonom o odpadoch. Každý deň na záver stavebných prác sa odstránia všetky nečistoty, štrk a ďalší cudzorodý materiál zo všetkých ulíc a ciest, ktoré boli počas prác používané. Očistenie bude zahŕňať aj umývanie vodou, mechanické kartáčovanie a v prípade potreby použitie manuálnej práce tak, aby bolo dosiahnutý požadovaný štandard v zmysle platných predpisov Slovenskej republiky a nariadení Stavebnotechnického dozoru.

Preberací protokol na žiadnu časť Diela nebude vydaný dovtedy, pokiaľ Zhotoviteľ neodstráni všetky strojné zariadenia, príslušenstvo, prevádzky a odpadový materiál zo Staveniska a pokiaľ Stavenisko nebude uvedené do pôvodného stavu.

## ORGANIZÁCIA DOPRAVY

Tam, kde z dôvodu prác vznikne potreba dočasného uzatvorenia úseku existujúcej cestnej komunikácie, chodníka alebo dôjde k obmedzeniu premávky alebo uzávierky, Zhotoviteľ zabezpečí a bude udržiavať obchádzku predmetného úseku v súlade so schváleným Projektom organizácie dopravy (POD) cestným správnym orgánom. **Za vypracovanie a schválenie POD je zodpovedný Zhotoviteľ**.

Schválený POD je súčasťou PD Objednávateľa. Pokiaľ Zhotoviteľ nepoužije Objednávateľov POD a vypracuje vlastný POD, bude znášať všetky náklady spojené s prípravou a odsúhlasením tohto projektu.

Zhotoviteľ je v zmysle podčlánku 1.13 Zmluvných podmienok zodpovedný za vybavenie povolenia k zvláštnemu užívaniu komunikácií v súlade s cestným zákonom a so súvisiacimi predpismi. Zhotoviteľ je taktiež zodpovedný za osadenie, udržiavanie a odstránenie dočasného dopravného značenia, vrátane zabezpečenia riadenia premávky svetelnou signalizáciou, vrátane vybavenia potrebných povolení.

Práce vyššie uvedené budú v súlade s vykonávacími vyhláškami zákona NR SR č. č. 106/2018 Z. z. o prevádzke vozidiel v premávke na pozemných komunikáciách v znení neskorších predpisov a ďalšími platnými predpismi a legislatívou. Dopravné značky (druh, vyhotovenie) budú v súlade s príslušnou STN a budú mať celoreflexnú úpravu, resp. podľa požiadaviek určených cestným správnym orgánom.

Zhotoviteľ je ďalej zodpovedný za udržiavanie všetkých spevnených povrchov v čistom stave v zmysle platnej legislatívy.

Na cestných komunikáciách nie je dovolené skladovať žiadny prebytočný alebo iný materiál. Všetky vchody do budov a vjazdy na nehnuteľnosti budú počas výkopových prác premostené kovovými platňami min. hr. 25 mm s dostatočnou nosnosťou. Aspoň jeden chodník bude vždy voľný.

Zhotoviteľ ďalej dodrží príslušné články cestného zákona č. 135/1961 Zb. o pozemných komunikáciách v znení neskorších predpisov a príslušné STN, najmä STN 01 8020/Z1+Z2.

Označenie značiek v teréne bude v súlade s STN 01 8020:2018-03. Značky inštalovať bezprostredne pred začatím prác a aktualizovať v súlade s postupom prác. Po skončení prác ich ihneď zrušiť. Použiť značky v reflexnej úprave v základnom rozmere a na stĺpikoch červeno-bielej farby. Trvalé značenie v rozpore s dočasným zakryť.

Dopravné značenie nenahrádza bezpečnostné zariadenie (zábradlie). V prípade potreby pri prekopoch na zabezpečenie prechodu chodcov osadiť ľahké premostenia a dodržať min. voľnú šírku 0,9 m, resp. usmernenie chodcov. Ťažké premostenie v min. šírke 3,5 m.

Uzávierky a prekážky budú označené v súlade s platnou legislatívou a požiadavkami príslušných orgánov a úradov.

Náklady spojené zo zabezpečením vyššie uvedeného si Zhotoviteľa zahrnie do Navrhovanej zmluvnej ceny.

## SPOLUPRÁCA MEDZI ZHOTOVITEĽMI STAVIEB

Zhotoviteľ bez nárokov na úhradu prípadných naviac nákladov bude spolupracovať a koordinovať svoje práce s ostatnými zhotoviteľmi na Stavenisku alebo v jeho blízkom okolí zo stavieb iných investorov. Do jedného mesiaca po začatí prác na týchto stavbách uzatvorí s nimi zmluvu o koordinácii a spolupráci. Uvedenú zmluvu je povinný predložiť Stavebnotechnickému dozoru na vyjadrenie/odsúhlasenie.

V čase výstavby diaľnice D3 Žilina, Brodno – Kysucké Nové Mesto v cestnom ochrannom pásme diaľnice D3 je avizovaná realizácia investičných zámerov:

- „Inovácia vedenia V404 Varín – št.hranica SR/ČR“ na pozemkoch v katastrálnom území Kysucké Nové Mesto, Oškerda, okres Kysucké Nové Mesto v predpokladanom termíne 01/2026-10/2027,

- „Kysucká cyklotrasa – úsek Dunajov – Kysucké Nové Mesto – Žilina (Budatín)“ navrhovaná na pozemkoch v katastrálnom území Dunajov, Ochodnica, Kysucký Lieskovec, Kysucké Nové Mesto, Oškerda, Rudinka, Vranie, Brodno, Budatín a Žilina, je predpoklad, že cyklotrasa bude vybudovaná z eurofondov (5 rokov nebude možné zasahovať do stavby).

Zhotoviteľ je povinný sa v čase realizácie stavby informovať o ďalších investičných zámeroch v dotknutej lokalite za účelom koordinácie.

„Zhotoviteľ je povinný poskytnúť primerané možnosti pre vykonanie prác všetkým zhotoviteľom, zamestnaných Objednávateľom, ktorí môžu byť zamestnaní na Stavenisku alebo v jeho blízkom okolí pri vykonávaní nejakej práce, ktorá nie je zahrnutá v Zmluve. Zaistenie vhodných podmienok pre vykonávanie prác a činností ďalších zhotoviteľov, zamestnaných Objednávateľom na Stavenisku a jeho súčastiach, ich vzájomná spolupráca a koordinácia prác je povinnosťou Zhotoviteľa v rozsahu uvedenom v Zmluvných dokumentoch, tak aby nebola ohrozená kvalita prác, Lehota výstavby Diela alebo jeho častí alebo Sekcií, ako aj súvisiacich diel. Zhotoviteľ je povinný zabezpečiť takýmto zhotoviteľom všetky administratívne náležitosti, potrebné k začatiu prác (školenia BOZP a pod.) Zhotoviteľ bez nárokov na úhradu naviac nákladov bude spolupracovať a koordinovať svoje práce s ostatnými zhotoviteľmi, zamestnanými Objednávateľom a v prípade potreby do jedného mesiaca po začatí prác uzatvorí s nimi zmluvu o koordinácii a spolupráci. Uvedenú zmluvu je povinný predložiť Stavebnotechnickému dozoru na vyjadrenie/odsúhlasenie.“

## VÝLUKY ŽELEZNÍC

V prípade ak z technického riešenia Zhotoviteľa vyplynie výluka železnice, musí si Zhotoviteľ oceniť všetky náklady vyplývajúce zo spoplatnenia výluk v zmysle platných smerníc ŽSR. Popis predpokladaných výluk na ŽSR je súčasťou zväzku 5, je potrebné rešpektovať súhrnné stanovisko ŽSR. Počas realizácie prác sa predpokladá aj náhradná autobusová doprava počas výluky železničnej zastávky Brodno pre obsluhu mestskej časti Žilina – Brodno a Vranie a obce Rudinka.

Uvedené činnosti sú predmetom príslušných položiek Rozpočtu (výkazov výmer dotknutých objektov) a všetky ďalšie náklady k výlukám, aj na iných objektoch si Zhotoviteľ zahrnie do svojej Navrhovanej zmluvnej ceny.

# ZARIADENIE STAVENISKA A ZARIADENIE ZHOTOVITEĽA

## ZARIADENIE STAVENISKA

Zhotoviteľ do 28 dní od podpisu Zmluvy vypracuje Projekt zariadenia Staveniska, ktorý bude obsahovať situačný plán, v ktorom bude vyznačená poloha, rozsah (plocha) a usporiadanie všetkých dočasných budov a zariadení vrátane zabezpečovacieho oplotenia, vstupnej a výstupnej brány, kanalizačných a vodovodných potrubí a systémov, vedení dodávky elektrickej energie a prístupových a staveniskových komunikácií a ostatné náležitosti pre vydanie stavebného povolenia (pokiaľ je to potrebné).

V návrhu Projektu zariadenia Staveniska bude Zhotoviteľ rešpektovať aj vyjadrenia a povolenia dotknutých príslušných úradov, orgánov a správcov.

Návrh premostení vykonať tak, aby nebránili migrácií vodných a na vodu viazaných živočíchov.

Projekt bude obsahovať aj predpokladaný termín dodávky všetkého stavebného vybavenia a zariadení, ako aj príchod personálu Zhotoviteľa a jeho podzhotoviteľov.

Súčasťou zariadenia Zhotoviteľa bude aj vybavenie Objednávateľa.

Zhotoviteľ v rámci Navrhovanej zmluvnej ceny je povinný:

* Vybaviť potrebné stavebné povolenia a ďalšie doklady, potrebné na vybudovanie, prevádzku a zrušenie zariadenia Staveniska, Zabezpečiť počas výstavby a 6 mesiacov po jej ukončení dve vhodné miestnosti, každá s plochou min. 20 m2 pre Personál Objednávateľa, vrátane kancelárskeho nábytku - 2 stoly a 2 stoličky do jednej kancelárie spolu so štandardným kancelárskym nábytkom pre uloženie písomností a osobných vecí, do druhej kancelárie rokovací stôl pre 6 osôb so stoličkami a štandardný kancelársky nábytok; vrátane pripojenia na internet, fax, telefón a napojenia na inžinierske siete, ich vykurovania, údržby a upratovania, vrátane prípadnej úhrady nájomného a všetkých nákladov spojených s užívaním miestností (vodné a stočné, kúrenie a elektrická energia, plyn a pod.). Tretia miestnosť s plochou min. 20 m2 bude slúžiť ako archív dokumentácie a bude vybavená regálmi,
* Zabezpečiť počas výstavby a 6 mesiacov po jej ukončení rokovaciu miestnosť, vybavenú minimálne šiestimi stolmi a stoličkami (24 ks) a prezentačný objekt v zmysle čl. 6 pre informovanie verejnosti, vrátane napojenia na inž. siete, ich vykurovania, údržby a upratovania. Musí byť zabezpečené ich upratovanie, prípadná úhrada nájomného a všetkých nákladov spojených s užívaním miestností (vodné a stočné, kúrenie a elektrická energia, plyn a pod.)
* zabezpečiť 5 parkovacích miest v tesnej blízkosti kancelárskych miestnosti a to pre každú miestnosť samostatne s prípadnou úhradou poplatkov za parkovacie miesta,
* Rokovacie miestnosti sú počas doby výstavby majetkom Zhotoviteľa,
* Objednávateľ môže kedykoľvek zadržať platby v plnej výške za príslušnú časovú jednotku v ktorej podľa jeho názoru nie sú poskytované služby v súlade so súťažnými podkladmi, alebo ak Zhotoviteľ neposkytne rokovaciu miestnosť a jej vybavenie a iné zariadenia vybavenia v stanovenej lehote,
* Uvedené sa týka aj prevádzky a priebežného dodávania v požadovanom rozsahu, resp. nefunkčnosti a nezabezpečenia servisu,
* V rámci zariadenia Staveniska vybudovať cestné laboratórium, ktoré bude obsahovať prístrojové a personálne vybavenie, tak aby bolo možné odskúšať materiály a zmesi, ktoré sa budú zabudovávať do jednotlivých objektov stavby, s právom prístupu Objednávateľa vrátane umožnenia vykonávania skúšok Objednávateľom stavby. Zhotoviteľ umožní Stavebnotechnickému dozoru a poverenému pracovníkovi laboratória Objednávateľa vykonať kontrolné a iné skúšky podľa TKP vo svojom laboratóriu a prístrojmi či vybavením Zhotoviteľa.
* ďalšie, resp. doplňujúce požiadavky Objednávateľa súvisiace s poskytovaním informovanosti verejnosti, s prezentačnými a komunikačnými aktivitami je Zhotoviteľ povinný poskytnúť a zabezpečiť aj v súlade s článkom 6. Zabezpečenie informovanosti verejnosti tejto časti Zväzku 3.
* miestnosti pre Personál Objednávateľa, rokovacia miestnosť a prezentačná miestnosť budú k dispozícii jej užívateľom 14 dní po prvom odovzdaní staveniska a 12 mesiacov po doručení posledného preberacieho protokolu o odovzdaní a prevzatí Diela
* uvedené sa týka aj prevádzky a priebežného dodávania v požadovanom rozsahu, resp. nefunkčnosti a nezabezpečenia servisu
* Zhotoviteľ zriadi ftp server, na ktorý bude priebežne počas trvania stavby ukladať dokumentáciu zhotoviteľa - vrátane zmien a doplnkov jednotlivých stupňov PD, pasporty, monitoringy, mesačné správy, stavebne denníky, technologické postupy, schválené materiály, predložené pokyny, nároky, korešpondenciu, záznamy z rokovaní... ). K ftp serveru bude mať počas doby výstavby zriadený prístup aj Objednávateľ a Stavebnotechnický dozor. Na konci stavby odovzdá objednávateľovi obsah ftp servera na externom disku. Pri ukladaní PD na ftp server nesmie dochádzať k prepisovaniu už uloženej PD - na ftp serveri musia byť uložené všetky verzie predloženej PD s dátumom uloženia.

## ZARIADENIE ZHOTOVITEĽA

Všetko Zariadenie Zhotoviteľa sa po jeho dopravení na Stavenisko bude považovať za zariadenie a vybavenie určené výhradne na účely výstavby a dokončenie Diela a Zhotoviteľ ho nemôže bez povolenia Stavebnotechnického dozoru, či už ako celok alebo niektorú jeho súčasť, premiestniť zo stavby na iné miesto.

Zhotoviteľ zodpovedá za ochranu Staveniska a zariadenia Staveniska, ako aj všetkých dodávok, materiálu, zariadení a všetkých jestvujúcich alebo dokončených zariadení, proti vandalom alebo iným neoprávneným osobám.

Objednávateľ nezodpovedá za stratu, resp. poškodenie Zariadenia Zhotoviteľa alebo ostatného vybavenia poskytnutého Zhotoviteľom, podzhotoviteľom alebo dodávateľom.

Zhotoviteľ zabezpečí vybudovanie a údržbu vhodných vjazdových a výjazdových komunikácií v priestore objektov všetkých dočasných zariadení, vrátane príslušných povolení cestných správnych orgánov a dotknutých subjektov.

Okolo všetkých dočasných zariadení sa postaví bezpečnostný plot z pletiva prevýšený najmenej troma (3) radmi ostnatého drôtu. Oplotenie bude min. 1,8 metra vysoké a bude vybavené uzamykateľnými bránami na každom mieste vjazdu a výjazdu.

Vchody do všetkých budov budú vybavené vhodným vonkajším osvetlením. Všetky hygienické zariadenia budú napojené na vhodný kanalizačný systém.

Počas vykonávania stavebných prác bude Zhotoviteľ udržiavať všetky dočasné zariadenia vhodným spôsobom ku spokojnosti Stavebnotechnického dozoru.

Zhotoviteľ zabezpečí na vlastné náklady vyhovujúcu rekonštrukciu v prípade zásahu do akýchkoľvek vedení inžinierskych sietí (vodovod, elektrické vedenia, kanalizácia a pod), ktoré prechádzajú cez miesto ktoréhokoľvek provizórneho zariadenia. Rekonštrukcia bude realizovaná k spokojnosti dotyčného majiteľa nehnuteľnosti, resp. zainteresovaného subjektu a k spokojnosti Stavebnotechnického dozoru.

Všetky úkony súvisiace s vyčistením, resp. odstránením porastov musia byť vykonané k spokojnosti Stavebnotechnického dozoru pred uložením materiálu v ktoromkoľvek mieste. Výšková kóta všetkých dočasných zariadení musí byť min. 20 cm nad výškou priľahlého jestvujúceho terénu. Povrch musí mať adekvátny sklon, aby bol umožnený adekvátny odtok zrážkových vôd.

Všetky budovy, dočasné zariadenia a ostatné zariadenia využívané pri realizácii stavebného Diela budú po dokončení prác, resp. podľa ďalších pokynov Stavebnotechnického dozoru odstránené a dotknuté územie bude podľa potreby riadne vyčistené a upravené do pôvodného stavu.

## STROJE A STROJNÉ ZARIADENIA

Používať sa môžu len stroje a zariadenia, ktoré svojou konštrukciou, zhotovením a technickým stavom zodpovedajú všetkým predpisom bezpečnosti práce. Stroje sa môžu používať iba na účely, na ktoré boli vyrobené a sú technicky spôsobilé.

Použitie strojov a zariadení musí byť v súlade s pokynmi na obsluhu a údržbu, ktoré spolu s prevádzkovým denníkom musia byť vždy uložené na určenom mieste.

Stroje a zariadenia môže obsluhovať len pracovník starší ako 18 rokov s príslušnou odbornou spôsobilosťou. Obsluha strojov a zariadení musí byť najmenej 1x za 2 roky ak osobitný predpis neustanovuje inak poučená a preskúšaná z predpisov bezpečnosti práce. Každý stroj obsluhuje len 1 pracovník, ak to nie je určené inak.

## ZÁSOBOVANIE VODOU

Všetky náklady na vodu potrebné pre zabezpečenie činnosti technických zariadení, prevádzok, budov a prístrojového vybavenia, obmedzenie resp. ochranu proti prašnosti, usadzovanie zeminy pre zásyp resp. akékoľvek iné použitie potrebné pre riadne ukončenie stavebných prác sa budú považovať za zahrnuté v Navrhovanej zmluvnej cene Zhotoviteľa. Zhotoviteľ nie je oprávnený si nárokovať žiadne náklady na spotrebovanú, resp. požadovanú vodu.

Tam, kde je to možné, bude dodávka vody do detašovaného pracoviska Stavebnotechnického dozoru zabezpečená pripojením na miestny vodovod, resp. jej dodávku Zhotoviteľ zabezpečí najvhodnejším spôsobom. Miesto napojenia na verejný vodovod a spôsob merania spotreby vody Zhotoviteľ prejedná so správcom siete.

V lokalitách, kde nie je vybudovaná vodovodná prípojka, Zhotoviteľ zabezpečí dostatočné množstvo fľaškovej pitnej vody z prijateľného zdroja pre všetkých svojich zamestnancov, ako aj pre zamestnancov Objednávateľa a Stavebnotechnického dozoru.

## DODÁVKA ELEKTRICKEJ ENERGIE

Všetky náklady súvisiace so spotrebou elektrickej energie, zabezpečením pripojenia/odpojenia, dodávky, príslušného technického vybavenia a zariadení potrebných pre realizáciu výstavby sa budú považovať za zahrnuté do Navrhovanej zmluvnej ceny predloženej Zhotoviteľom. Do zmluvnej ceny je nutné naceniť aj všetky pripojovacie poplatky súvisiace s danou stavbou.

V prípade nedostatku dodávanej elektrickej energie, resp. nemožnosti pripojenia na jestvujúce vedenia elektrického prúdu, Zhotoviteľ zabezpečí na vlastné náklady náhradné zdroje energie (generátory) s dostatočnou kapacitou.

Zhotoviteľ zabezpečí dodávku celkovej potreby elektrickej energie pre účely prevádzky jeho budov, zariadení a technického vybavenia ako aj pre akýkoľvek iný účel vrátane klimatizácie a osvetlenia budov a dodávku energie pre zariadenia Objednávateľa a Stavebnotechnického dozoru.

Za účelom ochrany stavby a zabezpečenia vhodných pracovných podmienok, Zhotoviteľ zabezpečí provizórne osvetlenie všetkých budov. Osvetlenie bude ponechané v prevádzke až do prevzatia stavby Objednávateľom.

Vchody do všetkých budov budú vybavené vhodným vonkajším osvetlením.

Zhotoviteľ zabezpečí dodávku a inštaláciu prípojok a rozvodu elektrickej energie pomocou stavebných sieťových rozvodov napojených na prenosné skriňové rozvádzače takým spôsobom, aby pripojenie bolo umožnené v požadovaných miestach.

## TELEKOMUNIKAČNÉ PROSTRIEDKY

Zhotoviteľ je zodpovedný za vybavenie a zabezpečenie požadovaných telefónnych prípojok (vrátane možnosti pripojenia na internet) pre zariadenie Staveniska a bude znášať všetky náklady spojené s vybavovaním, pripojením/odpojením, prevádzkou a údržbou všetkých požadovaných telefónnych liniek vrátane možnosti pripojenia na internet.

## SOCIÁLNE A HYGIENICKÉ ZARIADENIA

Šatne a umyvárne budú umiestnené v priestoroch zariadenia Staveniska. Budú dimenzované na maximálny počet pracovníkov v robotníckych profesiách.

Stravovanie a ubytovanie pre jeho zamestnancov zaistí Zhotoviteľ podľa potreby v zariadeniach na trase stavby alebo ich bude riešiť individuálne.

Pre potreby všetkých robotníkov pracujúcich na stavbe, ako aj pre ostatných pracovníkov vykonávajúcich práce resp. poskytujúcich služby súvisiace so stavbou, zabezpečí Zhotoviteľ na Stavenisku provizórne hygienické zariadenia. Hygienické zariadenia budú mať primeranú kapacitu, po dobu výstavby budú riadne udržiavané a pred zrakmi verejnosti budú ukryté v najvyššej možnej praktickej miere. V prípade, že budú použité toalety s chemickým spracovaním splaškov, minimálne jeden taký záchod bude poskytnutý pre každých 20 ľudí. Zhotoviteľ zabezpečí používanie takýchto hygienických zariadení všetkými pracovníkmi na Stavenisku.

## VYPRATANIE ZARIADENIA STAVENISKA

Po dokončení Diela Zhotoviteľ odstráni zo Staveniska všetko jeho Zariadenie a vybavenie poskytnuté ním, resp. ktorýmkoľvek jeho podzhotoviteľom alebo dodávateľom. Všetky budovy, dočasné zariadenia a ostatné zariadenia využívané pri realizácii stavebného Diela budú po dokončení prác, resp. podľa ďalších pokynov Stavebnotechnického dozoru, odstránené a dotknuté územie bude podľa potreby riadne vyčistené a upravené.

# ZABEZPEČENIE INFORMOVANOSTI VEREJNOSTI

Zhotoviteľ je povinný pre informovanie verejnosti pri komunikačných a prezentačných aktivitách zabezpečiť požadované prostriedky uvedené v tejto kapitole.

## INFORMOVANIE VEREJNOSTI – ZÁKLADNÉ POVINNOSTI ZHOTOVITEĽA STAVBY

### Komunikačné aktivity s verejnosťou a médiami

Všetky komunikačné aktivity s laickou, odbornou vernosťou, médiami a inými tretími osobami (verejné zhromaždenia s obyvateľstvom, prezentácie pred mestským, resp. obecným zastupiteľstvom a podobne) zabezpečuje výhradne Objednávateľ.

### Súčinnosť pri prezentačných aktivitách

Zhotoviteľ musí byť na požiadanie Objednávateľa súčinný pri prezentačných aktivitách, pri obhliadkach a prezentáciách stavby a pri organizovaní verejných hromadných informačných stretnutiach s obyvateľmi dotknutých obcí.

### Informovanie o pripravovaných uzávierkach

Zhotoviteľ zabezpečí pre Objednávateľa priebežné a v predstihu operatívne informácie pre kontinuálnu možnosť informovania o pripravovaných uzávierkach komunikácií a z toho vyplývajúcich obmedzeniach, obchádzkových trasách a usmerneniach pre obyvateľov, resp. o iných obmedzeniach, ktoré majú vplyv na život obyvateľov v okolí stavby.

### Prístup na stavbu pre externé prostredie

Zhotoviteľ stavby umožní prístup na stavbu pre externé prostredie za účasti Objednávateľa, umožní prístup na stavbu zamestnancom organizačnej zložky Objednávateľa zabezpečujúcich informovanosť verejnosti, komunikáciu a public relations, pre výkon ich činností.

### Konzultácie a odsúhlasovanie komunikačných aktivít

Všetky uvedené povinnosti je Zhotoviteľ, Stavebnotechnický dozor a Hlavný inžinier stavby povinný konzultovať s príslušnou organizačnou zložkou Objednávateľa. Poverený zamestnanec odsúhlasuje všetky komunikačné aktivity (informačné tabule, bulletiny, stretnutie s obyvateľstvom a podobne).

## Informačné a pamätné tabule

Zhotoviteľ je povinný vyhotoviť, postaviť a udržiavať potrebný počet novo vybudovaných informačných tabúľ na základe nižšie uvedeného zoznamu. Informačné tabule budú odolné proti poveternostným vplyvom. Každú tabuľu vždy odsúhlasí Stavebnotechnický dozor a Objednávateľ. Zhotoviteľ zabezpečí úradné povolenia na osadenie týchto informačných tabúľ. Tabule budú vizuálne spracované podľa korporátneho dizajn manuálu (zväzok 3, príloha 8).

**Zoznam pre informačné tabule - stavba:**

### Veľkoplošný pútač

Dve tabule, osadené na začiatku a konci stavebného úseku. Musí byť zabezpečená dostatočná viditeľnosť oboch tabúľ na miestach, ktoré sú prístupné širokej verejnosti. K schváleniu tabúľ je potrebné priložiť vizuálne zobrazenie a umiestenie tabúľ. Termín osadenia veľkoplošných pútačov určí Objednávateľ. Veľkoplošné pútače musia byť vyrobené z odolného materiálu (ako napríklad leštený kameň, sklo, bronz alebo iný kov, plast a pod.) tak, aby boli odolné voči vonkajším podmienkam. Minimálny rozmer oboch veľkoplošných pútačov musí byť 2500 mm x 1500 mm.

### Informačná tabuľa stavby v obci

Tabule umiestnené vo všetkých obciach, ktorých katastrálnym územím stavba prechádza. Budú osadené na verejne dostupnom mieste v obci.

### Stála tabuľa

Stálu tabuľu osadí Zhotoviteľ najneskôr 3 mesiace po odovzdaní predmetu zákazky do užívania širokej verejnosti, Zhotoviteľ následne odstráni Veľkoplošné pútače (v zmysle odseku 6.2.1). Musí byť zabezpečená dostatočná viditeľnosť stálej tabule na mieste, ktoré je prístupné širokej verejnosti. K schváleniu tabule je potrebné priložiť vizuálne zobrazenie a umiestenie tabúľ. Stála tabuľa musí byť vyrobená z odolného materiálu (ako napríklad leštený kameň, sklo, bronz alebo iný kov, plast a pod.) tak, aby bola odolná voči vonkajším podmienkam. Minimálny rozmer stálej tabule musí byť 300 mm x 400 mm.

### Tabuľa identifikácie stavby

Zhotoviteľ je zodpovedný za umiestnenie potrebného počtu informačných tabúľ podľa § 43i, odsek 3 písm. b) zákona č. 50/1976 zb. o územnom plánovaní a stavebnom poriadku (stavebný zákon) v znení neskorších predpisov ako aj zákona č. 201/2022 Z. z. o výstavbe v znení neskorších predpisov s účinnosťou od 01.04.2025.

## Propagačný bulletin stavby

Zhotoviteľ je povinný vyhotoviť, postaviť a udržiavať potrebný počet informačných tabúľ na základe nižšie uvedeného zoznamu. Informačné tabule budú odolné proti poveternostným vplyvom. Každú tabuľu vždy odsúhlasí Stavebnotechnický dozor a Objednávateľ. Zhotoviteľ zabezpečí úradné povolenia na osadenie týchto informačných tabúľ. Tabule budú vizuálne spracované podľa korporátneho dizajn manuálu (zväzok 3, príloha 8).

Zoznam pre informačné tabule - Zhotoviteľ:

### Tabuľa - stavbu realizuje

Dve tabule osadené na začiatku a konci stavebného úseku. Musí byť zabezpečená dostatočná viditeľnosť oboch tabúľ. Osádzajú sa vždy za tabuľou číslo 1 v odseku 6.2.

### Tabuľa - stavbu otvárame

30 dní pred ukončení prác a stanovení termínu otvorenia stavby Zhotoviteľ informačné tabule v bode 1. odseku 6.3 nahradí za tabule s informáciou o termíne otvorenia stavby.

## Informačný bulletin stavby

Zhotoviteľ zabezpečí výrobu propagačného bulletinu stavby v tlačenej forme a v elektronickom formáte (\*.pdf). Propagačný bulletin bude vizuálne spracovaný podľa korporátneho dizajn manuálu (zväzok 3, príloha 8).

Návrh propagačného bulletinu predloží Zhotoviteľ Objednávateľovi najneskôr 60 dní po dátume začatia prác.

Po schválení návrhu zabezpečí Zhotoviteľ tlač v počte 30 kusov, ktoré sa budú priebežne dopĺňať a budú umiestnené v prezentačnom objekte. Vzorka 10 kusov a elektronická forma bude doručená príslušnej organizačnej zložke Objednávateľa.

## Foto a video dokumentácia stavby

Zhotoviteľ zabezpečí a Objednávateľovi doručí foto dokumentáciu stavby a jej základných objektov a to na mesačnej báze počas celého trvania kontraktu. Foto dokumentácia bude doručovaná v obrázkovom HQ formáte (\*.jpg).

Zhotoviteľ zabezpečí a Objednávateľovi doručí video dokumentáciu (časozberné snímky, letecké snímanie) stavby a jej základných objektov a to na kvartálnej báze počas celého trvania kontraktu. Video dokumentácia bude doručovaná vo forme čistej suroviny ako aj spracovaného spotu a doručovaná v HD video formáte (\*.avi).

Zhotoviteľ súhlasí s tým, že predmetné materiály budú využívane Objednávateľom na reklamné a informačné účely v akejkoľvek forme výstupu (tlač, video, tv, internet a podobne) počas realizácie projektu ako aj po jeho ukončení.

## Prezentačný objekt

Pri informačnej a prezentačnej činnosti priamo na stavbe je potrebné zo strany Zhotoviteľa stavby zabezpečiť prezentačný objekt pre ohlásené skupiny v rozsahu do 45 návštevníkov. Prezentačný objekt bude slúžiť na poskytovanie základných informácii o stavbe, na organizovanie kontrolných dní stavby, stretnutí a exkurzií. Prezentačný objekt zriaďuje a materiálne vybavuje Zhotoviteľ ako súčasť zariadenia staveniska.

Zhotoviteľ zabezpečí do prezentačného objektu:

### Tlačený obrazový materiál

Vo forme ortofotomapy so zakreslením trasy stavby, prehľadný harmonogram výstavby, výkresy, fotodokumentáciu a pod. Zhotoviteľ zabezpečí pravidelnú aktualizáciu výkresov a fotografií zo stavby, z ktorých bude zrejmý postup stavebných prác. Podklady Zhotoviteľ predkladá Objednávateľovi prostredníctvom Stavebnotechnického dozoru (resp. Hlavného inžiniera stavby) raz mesačne.

### Technické vybavenie na prezentačné účely:

* 1x Projektor, plátno a univerzálny závesný systém pre projektor
* 1x LED TV 40“ s USB vstupom

### Vyhradené miesto pre umiestnenie loga Objednávateľa a loga Zhotoviteľa.

Zhotoviteľ zabezpečí do prezentačného objektu vyhradené miesto pre umiestnenie loga Objednávateľa a loga Zhotoviteľa.

## INÉ

Zhotoviteľ zabezpečí v súlade s platnými bezpečnostnými predpismi pre obhliadky a prezentáciu stavby a jej pracovísk na stavbe ochranné pomôcky (prilby, plášte, gumené čižmy, a prenosné dorozumievacie zariadenia - mikrofón s vysielaním a slúchadlové prijímače). Ochranné pomôcky (prilby a plášte) budú bez označenia.

Zhotoviteľ zabezpečí dopravné prostriedky pre odvoz organizovaných a dohodnutých skupín návštevníkov na stavbu a po stavbe v zmysle požiadaviek Objednávateľa.

Všetky uvedené povinnosti v kapitole 6. je Zhotoviteľ, Stavebnotechnický dozor a Hlavný inžinier stavby povinný nechať si odsúhlasiť **príslušnou organizačnou zložkou Objednávateľa - Odbor marketingu a služieb verejnosti**.

Všetky formy podkladov a realizovaných výstupov sú v zmysle autorských práv majetkom Objednávateľa.

**Prezentačný objekt zriaďuje a materiálne vybavuje Zhotoviteľ ako súčasť zariadenia staveniska. Všetky náklady si zahrnie Zhotoviteľ do ceny zariadenie staveniska v zmysle článku 5.1 Zväzku 3 časť 1.**

## príloha – prezentačný manuál stavby

**Všetky vzory uvedené nižšie je Zhotoviteľ povinný upraviť a aktualizovať pre stavbu diaľnice D3 Žilina, Brodno – Kysucké Nové Mesto.**

**Veľkoplošný pútač - vzor (6.2.1.)**

Obrázok, na ktorom je text, snímka obrazovky, strom, hora

Automaticky generovaný popis

**Informačná tabuľa stavby v obci – vzor (6.2.2.)**

Obrázok, na ktorom je text, snímka obrazovky, rad

Automaticky generovaný popis

**Stála tabuľa – vzor (6.2.3.)**

Obrázok, na ktorom je text, snímka obrazovky, písmo, webová stránka

Automaticky generovaný popis

**Tabuľa identifikácie stavby – vzor (6.2.4.)**

Obrázok, na ktorom je text, snímka obrazovky, písmo, dizajn

Automaticky generovaný popis

**Tabuľa - stavbu realizuje – vzor (6.3.1.)**

Obrázok, na ktorom je text, snímka obrazovky, most, exteriér

Automaticky generovaný popis

**Tabuľa - stavbu otvárame – vzor (6.3.2.)**

Obrázok, na ktorom je text, snímka obrazovky, exteriér, cesta

Automaticky generovaný popis

**Informačný bulletin stavby – vzor (6.4.)**

Obrázok, na ktorom je text, snímka obrazovky, grafický dizajn, tlač

Automaticky generovaný popis

Obrázok, na ktorom je text, snímka obrazovky, grafický dizajn, tlač

Automaticky generovaný popis

**Logo Objednávateľa (verzia, farba, ochranná zóna)**

Obrázok, na ktorom je text, snímka obrazovky, vizitka, písmo

Automaticky generovaný popis

# SOCIÁLNE HĽADISKO

# 7.1. Podmienky sociálneho hľadiska – študentská a absolventská prax

* uchádzač umožní získanie odborných zručností a praktických skúseností študentom, alebo absolventom stredných a vysokých škôl do veku 26 rokov;
* uchádzač umožní absolvovať študentskú prax min. 2, max. 10 študentom;
* uchádzač umožní vykonávať absolventskú prax v pracovnom režime 20 hodín týždenne, na obdobie min. 3 až 6 mesiacov;
* uchádzač umožní absolvovať študentskú prax v určenom pracovnom čase s nárokom na prestávku podľa zákonníka práce;
* počas vykonávania absolventskej praxe uchádzač umožní absolventovi školy mať nárok na voľno v rozsahu desiatich pracovných dní, ktorý vzniká najskôr po uplynutí dvoch mesiacov vykonávania absolventskej praxe;
* uchádzač poskytne absolventovi školy náhradu poistného na úrazové poistenie počas vykonávania absolventskej praxe;
* uchádzač bude uhrádzať absolventovi školy paušálny príspevok vo výške 65 % sumy životného minima mesačne do 15 pracovných dní po uplynutí kalendárneho mesiaca, za ktorý sa paušálny príspevok poskytuje;
* po skončení absolventskej praxe vydá zamestnávateľ absolventovi školy potvrdenie o vykonaní absolventskej praxe.

# 7.2. Podmienky sociálneho hľadiska – exkurzia na stavbe

* uchádzač umožní študentom strednej školy alebo študentom dennej formy vysokoškolského štúdia technického smeru a osobám, ktoré sa podieľali na spracovaní DSP v podrobnosti DRS tejto stavby absolvovať exkurziu na stavbe;
* základným cieľom exkurzií je prepojenie teórie s praxou. Na stavbe majú študenti možnosť oboznámiť sa s najnovšími technológiami realizácie stavby (stavebnými postupmi) v jej jednotlivých etapách alebo celkovou organizáciou výstavby;
* uchádzač si určí optimálny počet členov jednej skupiny, podmienkou vstupu je vopred požiadať a v dostatočnom predstihu získať súhlas Zhotoviteľa, Objednávateľa a Odboru marketingu a služieb verejnosti NDS, oboznámenie sa s bezpečnostnými predpismi na stavbe, ktoré sa musia dodržiavať.